
KULTŪRA MOKSLO šVIESOJE 


ANTANAS MUSTEIKIS 


1. Dvi kultūros sąvokos 


Kultūros sąvoka mūsuose yra viena iš tų, 
kurios laikomos aiškiomis, savaime suprantamo- 
mis ir elementariomis. Ją dažnai užtinkame moks- 
liniuose rašiniuose, mene bei literatūroje, publi- 
cistikoje ir kasdieniuose pokalbiuose. Lengva pa- 
stebėti, kad, pvz., apie biologiją, fiziką, chemiją 
ar kitus mokslus bei jų problemas autoritetingą 
žodį paprastai taria tų mokslų specialistai, ir visi 
sutinka, kad kitaip ir būti negali. Kitaip su kul- 
tūra. 

Apie kultūrą gi kalba ir rašo visi, ypačiai 
laikraštininkai, menininkai, rašytojai, visuomeni- 
nių organizacijų nariai. Jų suvokiama kultūra 
dažniausiai yra susijusi ar išplaukianti iš jų pa- 
čių veiklos, kurią apskritai galima būtų suvesti 
į meno, grožinės literatūros ir mokslo (ypatin- 
"gai humanitarinių mokslų) apraiškas. Šį kultū- 
ros sąvoka yra Vakarų Europos etnocentriškumo 
išdava. Pirmosios europiečių mokslininkų studi- 
jos apie egzotiškų (“primityvių", “necivilizuo- 
tų") kraštų gyventojus, iš anksto laikant savąją 
“rasę"' bei kultūrą aukštesne ir tuo pačiu sveti- 
mąsias kultūras įspaudžiant į apatinius palygi- 
namosios skalės laiptus, padėjo įsišaknyti šiai 
populiariai kultūros sąvokai. Kitaip dar ši są- 
voka yra apibrėžiama kaip “aukštojo tono" pa- 
darinys, sukuriamas rinktinio intelektualinio ir 
estetinio auklėjimo pagalba. Kultūra šia prasme 
yra tik retų asmenų, apdovanotų nepaprasta Die- 
vo dovana, kūryba, kuria vėliau gali naudotis ir 
masės. 

Būdami europiečiai, ir mes, lietuviai, šią 
“aukštojo skonio" kultūros sąvoką nejučiomis, o 
gal ir sąmoningai, pasisavinome. Be jokių kliū- 
čių ji greit prigijo mūsuose, pradedant pirmuo- 
sius atgautos nepriklauso ybės metus, nors mes 


ir negalėjome didžiuotis, sakysime, savaisiais 
Homerais, Dantėmis, Shakespear'ais, Rembrand- 
tais, Beethovenais ar Kandais; net Čiurlionis, mū- 
sų laikomas neabejotinu lietuvių genijaus atsto- 
vu, visuotinėje meno istorijoje neturi tos vietos, 
kurios jis nusipelno. Šia proga mes, lyg ir patei- 
sindami savo “kultūrinį atsilikimą“, būtinai pri- 
simename istorinius vergovės šimtmečius, mūsų 
kraštą gi kaip geografinę kryžkelę tarp Rytų ir 
Vakarų, kur mūsų tautos genijus negalėjęs pasi- 
reikšti... 

O vis dėlto lietuviuose nuskambėjo ir kita 
kultūros sąvoka, ir tai labai reikšmingu laikų — 
pačioje tautinio atgimimo užuomazgoje. Prieš ko- 
kį šimtą metų Daukantas savo pagrindiniame 
veikale mūsų kultūros istoriją suvokė kaip lietu- 
vių būdą. Atrodo, kad pirmasis tautinio lietuvių 
atgimimo šauklys yra modernesnis negu dauge- 
lis mūsų kūrėjų bei veikėjų, kurie didžiausia kul- 
tūrine apraiška laiko eilėraščio ar novelės para- 
šyma, paveikslo nutapymą arba netgi, kaip vie- 
nas humoristas išsireiškė, “lenciūgėlio" pašoki- 
mą. 

Mes anaiptol visai neneigiame minėtų kul- 
tūrinių apraiškų kaip tokių bei jų svarbos tauti- 
nėje ar tarptautinėje plotmėje. Tačiau taip pat 
oišku, kad ne visa, kas rašoma, yra mažiau ar 
daugiau svari kultūrinė apraiška. Vien iš pagrin- 
dinių šio, sakytume, dirbtinio kultūros išpūtimo 
priežasčių yra kompetencijos stoka. Kadangi kal- 
bėti apie literatūrą, meną, visuomenę ar kultūrą, 
neturint atitinkamų žinių bei supratimo, t. y. 
ne specialistui, yra nepatogu, tenka jieškoti ko- 
kio nors naujo požiūrio. Čia ateina į pagalbą pla- 
čiai, nors labai neaiškiai, suprastas kultūros ba- 
ras. kuris dažnam rašančiajam atrodo savaime 
aiškus ir nereikalaująs specialaus žinojimo. Čia 
ir pasireiškia šiaip suprasto kultūrininko po- 

žiūris, eilinį scenos mėgėjų pastatymą iškelda- 
mas į parnasą ar nepasiekusią vidutiniškumo no- 
velę sulygindamas su Dostojevskio romanu, 1r 
visa tai dažnai bus atremta į “aukštojo tono“ 
kultūrą. 

Lengva pajusti, kad pirmoji “aukštojo tono" 
kultūros sąvoka yra per siaura. Argi nenuosta- 
bu, kad, kai tik mums tenka palyginti savo kul- 
tūrą su kitomis, mes prarandame nuoseklumą. 
Išvardinę kelis individualius lietuvių kūrėjus, 
mes greit juos paliekame ir peršokame į mūsų 
liaudies meno bei tautosakos lobyną, lietuvių ly- 
rinio grožio pajautimą, jų vaišingumą ir kitas 
būdo savybes. Kaip ir kiekvieno krašto "eilinis" 
(vidutinis) gyventojas, mes, “įsimylėję" (visuo- 
tino etnocentriškumo išdava) visa, kas sava, idea- 
lizuojame ir pagražiname savos kultūros apraiš- 
kas, o reprezentuodami jas, mes pripuolamai per- 
šokame iš vienos plotmės į kitą, nepastebėdami 
nenuoseklumo. Mums atrodo, kad tik mes vieni 
turime labai turtingą ir vertingą (“nes lyrišką") 
liaudies kūrybą, kai tikrumoje kiekviena, nors 
ir labiausiai atskirta nuo pasaulio, egzotiška 
bendruomenė turi ir didžiuojasi savo gražia žo- 
dine kūryba. Dar daugiau — tų kraštų tautosa- 
ka bus, galimas dalylas, ideologinis, maginis bei 
religinis elementas, be kurio jokia visuomenė 
neimanoma. Ir vis dėlto šis intuityvus mūsų 
“kultūrininkų"" graibstymasis, nors ir neturint 
realaus kultūros supratimo, priklauso antrosios 
kultūros sąvokos apraiškoms. O minėtas nenuo- 
seklumas tarp “aukštojo tono“ ir kitokių kultū- 
ros aspektų yra tik tariamas. Modernioji antro- 
pologija, kurios tikrasis mokslo objektas ir yra 
kultūra, ir kiti socialiniai mokslai suvokia kul- 
tūrą kaip daugeriopų žmogiškojo gyvenimo as- 
pektų visumą. 


2. Mokslinė kultūros savoka 


Antropologija yra mokslas apie fizine, socia- 
linę ir kultūrinę žmonių raida bei jų poelgius. Jo- 
je galime išskirti keletą ryškių poskvrių, kurie 
yra glaudžiai vienas su kitu susiję, kaip antai: 
uolienu žmogus, fizinė antropologija, archeolo- 
gija arba proistorė, kultūrinė arba socialinė an- 
tropologija ir kalbotyra. 

Žmogus įvairuoja dviem atžvilgiais: fizine 
forma (fizinės antropologijos objektas) ir socia- 
liniu paveldėjimu plačiąja prasme (kultūrinės 
arba socialinės antropologijos objektas). Antra- 
sis atvejis liečia tai, kas privalėtų atitikti mūsų 
antrąją kultūros sąvoką. 

Ivairios bendruomenės vra charakterizuoja- 
mos pagal skirtingus socialinius paveldėiimus, 
pastebimus bendruomenės kalboje. papročiuose, 
įpročiuose, idėjose, tikyboje, socialinėje organi- 
zacijoje ir kitur. Tėvų, giminių, pažistamu ir ne- 
nažistamų bendruomenės nariu itakoj Žmosus 
“paveldi" tam tikrą iprastą “gyvenimo būda", 
vadinama kultūra. Įvairiuose kraštuose sociali- 
nis paveldėjimas yra daugeliu atžvilsių skirtin- 
gas. Afrikos negras, išaugęs, sakysime, Pary- 

žiaus ar New Yorko didmiesty, pagrindinai ski- 
riasi nuo to, kuris paliko džiunglėse. Antra ver- 
tus, socialinis paveldėjimas sąlygoja tik žmonių 
gyvenimą: žmogus pagrindinai skirsis nuo bez- 
džionės ar kurio nors kito gyvulio tuo, kad pir- 
masis turi išmokstamą ir paveldimą kultūrą, ku- 
rios jokia kita ne žmonių padermė neturi. 


Kultūros sąvoka apima daugiau ar mažiau 
įprastų poelgių visumą, kur įeina mąstymo, jau- 
timo ir veikimo būdai, idėjos, etinės vertybės, 
techniniai procesai, o taip pat ir tie fiziniai daik- 
tai bei įrankiai, kaip namai, susisiekimo priemo- 
nės, knygos ir t.t., kurių reikšmę mes sužinojo- 
me ir kuriais naudotis išmokome iš savo tėvų bei 
protėvių. Taip pat ir socialinė organizacija, t. y. 
žmonių giminystės, lyties, amžiaus, vedybiniai, 
bendros gyvenvietės, politiniai, religiniai ir kito- 
kie ryšiai, gali būti suvokiama tiktai kaipo kul- 
tūros dalis. 


Kiekvienos bendruomenės narys, nežiūrint 
to, ar toji bendruomenė yra pasiekusi mūsų lai- 
kų technikos viršūnę, ar tai senovinė ar dvide- 
šimtojo amžiaus egzotiška (“primityvi") kiltis, 
— nuolat keičia savo aplinką. ją sąlygodamas, 
nors ir pats jos salygojamas. Žmogus, B. Mali- 
nowskio terminu, sukuria naują dirbtinę arba 
antrinę aplinką (namus, kelius, pagamintą mais- 
tą...), kuri padeda jam išlikti gyvam. Ši antro- 
ji aplinka — žmogaus įrankiai, statyba, susisie- 
kimo priemonės, padargai bei ginklai, taipogi 
masiški bei religiniai reikmens — yra ryškiau- 
si ir labiausiai apčiuopiami kultūros aspektai. 
Jais remdamiesi, antropologai bando apspręsti 
etitinkamos kultūros lygi ir jos pajėgumą vie- 
niems ar kitiems individo ar bendruomenės tiks- 
lams pasiekti. 


Betgi šie kultūros objektai arba materialioji 
kultūra (europiečių terminu — civilizacija) nėra 
savaiminė jėga. Kad galima būtų kultūros objek- 
tus gaminti, kontroliuoti bei jais naudotis, reikia 
žinojimo. O žinojimas iš esmės yra surištas su 
protinėmis ir moralinėmis disciplinomis, iš kurių 
religija, teisė, ir etiniai dėsniai yra pagrindinis 
šaltinis (B. Malinowskis). Iš kitos pusės, gamy- 
ba ir naudojimasis reikalauja bendradarbiavimo. 
Bendras darbas ar vargas ir bendras naudojimas 
ar džiaugsmas suponuoja bent minimumą socia- 
linės organizacijos. Taigi materialiniai kultūros 
objektai yra reikalingi papildymo, išbaigimo bei 
iprasminimo, kuris nėra toks paprastas, nėra taip 
lengvai analizuojamas, kaip apčiuopiami objek- 
tai. Jis susidaro iš protinių, moralinių ir dvasinių 
vertybių sistemos, iš socialinės organizacijos ir 
kalbos, kas yra įprasta vadinti nematerialiąja 
("dvasine") kultūra arba, kaip amerikiečiai lin- 
kę apibrėžti, pačiais poelgiais (behavior). 

Meterialinė kultūra yra būtina sąlyga bet 
kokiai žmonių kartai ar sruvei formuoti. Ši ant- 
rinė aplinka yra žmogiškojo organizmo reflek- 
su. impulsų ir jausmų pasireiškimo dirva. Žmo- 
siškasis kūnas. rankos. koios, akys yra ipratin- 
tos judėti bei “pagauti" ir “suvokti? aplinką ma- 

terialių daiktų dėka. Tos “pagavos" modifikuoja 
nervų procesus tam tikromis kryptimis, kurias 
biologai ir psichologai suvokia kaip ištisą inte- 
lektualinių ir emocinių sampratų skalę, suda- 
rančią vyraujančią bendruomenės mokslinių, re- 
liginių ir etinių aspektų sistemą. Be šių proti- 
nių procesų, yra dar modifikacijų gerklose ir lie- 
žuvyje, kurios atitinkamų garsų pagalba išreiš- 
kia aukščiau minėtas sampratas. Taigi daiktai ir 
papročiai lygiai yra būtini ir analizuotini betko- 
kioje kultūroje: jie veikia ir apsprendžia vienas 
antrą (B. Malinowskis). 

Kalba — garsų išreiškimas — yra toks veiks- 
mas ar poelgių rūšis, kuri galima palyginti su 
betkokių instrumentų bei įrankių naudojimu. 
Kalbėjimas gi yra, tarp kitko, kūno įprotis, ku- 
ris gali kisti daugeliu atvejų ir kuris gali būti 
palyginimas su betkokiomis papročių rūšimis. 

Socialinė organizacija negali būti supranta- 
ma be kultūros rėmų. Žmonės yra glaudžiai vie- 
nas su kitu susirišę dėl to, kad naudojasi ben- 


dra antrąja aplinka: bendra pastoge, įrankiais, 
maistu ar bendru darbo pasiskirstymu. Jų tiks- 
lai dažnai sutampa ir jų poelgiai yra aprėžti tam 
tikrų taisyklių, kurias mes vadiname įpročiais, 
papročiais ir istatymais. Šie religijos, metafizi- 
kos bei filosofijos samprotose yra priskiriami są- 
žinės, Dievo valios ar įgimto kategoriško impe- 
ratyvo sferai, kuri gali būti vadinama moraliniu 
pateisinimu. Nuo mažens išmokti poelgiai yra 
toliau tęsiami ir moralinio pateisinimo sankcio- 
nuojami. Plačiąja prasme moralinis pateisinimas 
yra idėjų, jausmų bei laikysenų (attitudes) sis- 
tema, apsprendžianti žmogaus santykius su jo 
aplinkos materialiais objektais, su kitais žmonė- 
mis ir dievybe. Kad moralinis pateisinimas labai 
ryškiai sąlygoja žmonių poelgius, yra aišku iš 
daugelio pavyzdžių, kai žmonės atvejų atvejais 
sutinka pakelti vargą, skurdą, skausmus, netgi 
sutinka mirti, tačiau neatsisako savo pasaulė- 
žiūros bei įsitikinimų, remiamų moralinio patei- 
sinimo. 

3. Kultūros aspektai ir jų tarpusavio santykiai 


Kultūros skirstymas į materialiąją (daiktus, 
įrankius...) ir nematerialiąją (“dvasinę"), su- 
sidedančią iš papročių sistemos, yra naudingas 
metodologiniu atžvilgiu. Tuo pačiu pagrindu mes 
galime, ją analizuodami, išskaidyti į daugybę po- 
skyrių ir padalinių. 


Pačios mažosios kultūros dalelės, kaip, pvz., 
titnago ar puodo technika, tautosakos motyvas, 
muzikos ritmas, kalbos garsas, yra vadinamos 
kultūros elementais ar bruožais. Jų daugiau jau 
negalima susmulkinti. Kultūroje jie užima tokią 
vietą, kokią chemijoje turi neutronai, jonai ar 
atomai. Mažesnė ar didesnė tokių elementų gru- 
pė, tampriai vienas su kitu susijusių, yra vadi- 
nama kultūros kompleksu. Pavyzdžiui, lygumų 
indėnų kultūros arklių kompleksas apima arklių 
auginimą, laikymą garduose ir kinkymą bei bal- 
nojimą; jų nuosavybės ir naudojimo papročius; 
su jais susijusį indėnų medžiojimo ir kariavimo 
būdą, ir iš viso to išplaukiaučius pakitusius as- 
menybės bruožus. Antropologai vartoja ir dau- 
giau terminų, siauresnių ir platesnių, ar skirtin- 
gų plotmių terminų, kaip aukščiau minėtas mo- 
ralinis pateisinimas (kitų vadinamas elemenia- 
riomis idėjomis ar ideologinėmis temomis). Mi- 
nėtini kultūros plotai skirstomi į pakraštinius ir 
centrinius, ir kt. Aišku, kad nesunku suvokti ir 
analizuoti kultūros elementus, bet daug sunkiau 
juos apibendrinti ir suvesti į mokslui priimtinus 
ideologinius aspektus. 


Tačiau nepamirština, kad šis skirstymas, 
nors ir nepamainomas, yra dirbtinis ir reliaty- 
vios Mokslinės vertės. Kaip nėra jonų, protonų 
ir neutronų, palaidų ir nesusijusių su kitomis da- 
lelėmis, lygiai taip ir kultūros apraiškose nera- 
sime paskirų elementų, izoliuotai ir atsitiktinai 
klajojančių erdvėje ir laike. Šitam pailiustruoti 
mes paanalizuosime populiarią vandens transpor- 
to priemonę — laivelį. Egzotinių kraštų gyvento- 
jai moka tikslingai parinkti specialų medį, atspa- 
rų įvairioms klimatinėms atmainoms. Atmatuo- 
jamas tam tikras ilgis, plotis ir aukštis, jau dar- 
bo pradžioje apskaičiuojama būsimoji laivelio 
forma, kad laivelis būtų pakankamai judrus ir 
išlaikytų pusiausvyrą net audros metu. Laivelis 
gali būti įvairioms paskirtims statomas, pvz., 
upės, ežero ar jūros žvejybai. Jis gali būti kar- 
timi stumiamas, vienirklis, dviirklis, burinis ir tt. 
Jo forma įvairuoja pagal paskirtį. Tačiau šis 
komplikuotas kultūros objektas negali būti ap- 
spręstas vien pagal formą. Jo paskirtis sąlygoja 
formą, nes žvejų, žemdirbių, prekybininkų ar 
karių laivas reikalauja skirtingos technikos jo 
statybos pradžioje. Tam yra reikalingas žinoji- 
mas ir statant ir naudojant laivą: pusiausvyros 
principas, greičio ir paslankumo sąlygos ir kt. 
Taigi forma yra glaudžiai susijusi su laivelio 
technika ir naudojimo būdu. Dar daugiau: netgi 
vienirklis vieno Žmogaus pastatytas laivelis esti 
ne vien savininko naudojamas, bet ir skolinamas 

ar nuomojamas. Didesnis laivas jau reikalingas 
įgulos. Čia tuoj susidursime su komplikuota nuo- 
savybe, pareigų ir teisių paskirstymu, bendruo- 
menės reikalais ryšium su laivu, jūrininkais ir 
kt. Šitie veiksmai tvarkomi tam tikrų papročių, 
taisyklių bei įstatymų. Pagaliau — prieš statant 
laivelį ir ypatingai prieš pirmąją kelionę į gi- 
liąją jūrą yra panaudojamos magiškos tormu- 
lės, nelyginant mūsų laikų laivo “krikštynos", 
kad antgamtinės jėgos apsaugotų laivelį nuo pa- 
vojų. Taigi forma negali būti suvokiama kaip 
savaiminis nepriklausomas kultūros bruožas, kin- 
tąs atsitiktinai ir — racionaliai, nesurištas su 
platesniu kultūros kompleksu. Tuo būdu materia- 
lus kultūros objektas jo gamybos ir naudojimo 
procese yra sunkiai atskiriamas nuo žinojimo, t. 
y. ideologinio aspekto. 

Trumpai nusakant įvairių kultūros aspektų 
santykiavimą, tenka pabrėžti, kad ekonominių, 
mokslinių ir techninių daiktų gamyba ir jais 
naudojimasis pašaukia jų vertinimą ir tučtuojau 
atspindi  moralinėje, filosofinėje ir meninėje 
plotmėje, parafrazuojant antropologų G. ir M. 
Wilsonų mintį. Kultūros visumoje jų santykia- 
vimas gali būti apspręstas vieno ar kito aspek- 
to didesniu ar mažesniu vyravimu, tačiau kiek- 
vienu atveju į vyraujančius ar nevyraujančius 
elementus įeina ir kiti. Štai kodėl kultūros antro- 
pologija yra ne tiktai paskirų kurios nors ben- 
druomenės kultūros turinių, formų (struktūrų) 
ir funkcijų mokslas. Ji steigiasi pagrindiniai ap- 
imti įvairiopus tarpusavio santykius tarp mate- 
rialių ir nematerialių kultūros aspektų plačioje 
kultūros visumos skalėje. 


4. Kultūra ir asmenybė 


Palyginti, lengva antropologams suvesti 
įvairius kultūros aspektus į vientisą visumą, lie- 
čiančią egzotinius kraštus ir mažas žmonių gru- 
pes. Skirtumas tarp egzotinių kultūrų ar mažų 
grupių, iš vienos pusės, ir urbanistinių kultūrų 
ar didelių grupių santykiavimo, iš kitos pusės, 
kaikurių antropologų yra laikomas netgi esmi- 
niu. Tad lengva stebėtojams pasiklysti didmies- 
čio bei jo priemiesčių kultūros komplekse, nely- 
ginant legendariniuose labirintuose.  Urbanisti- 
nės kultūros apraiškos yra išsisklaidžiusios įvai- 
riose institucijose, kurios, atrodo, yra pagrindi- 
nai skirtingos nuo “primityvių? žmonių naudo- 
jamų. Dar daugiau — tos institucijos atrodo 
tunkcionuojančios savaimingai ir nepriklausomai 
viena nuo kitos. Šituo būdu gamyba, pinigai, kai- 
nos ir atlyginimai ekonomistui atrodo svariau- 
sias kultūros veiksnys; administracinė bei poli- 
tinė sistema teisininkui apsprendžia kultūros 
linkmę; pasaulėžiūra filosofui nulemia valstybi- 
nį ir individualinį gyvenimą. Kiekvienas jų, ana- 
lizuodamas kultūrą iš savojo požiūrio, tuo ir pa- 
sitenkina. O kai jie sutinka su kitų požiūrių ga- 
limybėmis, jie visdėlto nejieško ryšių su naujais 
aspektais, pasiteisindami, kad tai ne jų reikalas. 
"Aš juk esu ekonomistas", 


. Betgi kultūra yra visuma ir vienuma lygiai 
primityviose kiltyse, lygiai mūsų bendruomenė- 
je. Suklestėjusios institucijos, kuriomis dabarti- 
nė kultūra yra suvokiama, stengiasi tapti savai- 
mingomis, niekieno nesaistomomis, tuo pačiu jos 
atitraukia dėmesį nuo kito pagrindinio kultūros 
veiksnio — individo. "Tokia kultūros sąvoka, 
orientuota į vyraujantį institucijų kompleksą, 
pirma iškelia kultūrą kaip pasireiškiančią be as- 
menų, kurie ja gyvena; antra, suponuoja kultū- 
rą kaip nepriklausomą nuo asmenų, kurie ja gy- 
vena; trečia, jučiomis ar nejučiomis verčia su- 
tikti su kultūros determinizmu, laikančių kultū- 
rą savarankiška jėga, veikiančia savo vidujiniais 
dėsniais, kad formuotų žmones pagal jos pačios 
tikslus (R. S. Lynd). Iš to seka, kad žmogus ne- 
turi kitos išeities, kaip tik pasisavinti kultūrą ar 
prie jos prisitaikyti. Kad ši kultūros samprata 
yra vienašališka, mes lengvai pastebime. Beje, 
kultūra pateikia žmonėms patarnavimus bruk- 
tinai. Pavyzdžiui, didmiesčio susisiekimo taisyk- 
lės yra neišvengiamai vykdytinos, kad žmonės 
išliktų gyvi. Tačiau kad ir kažinkaip išplėstos, 
institucijos sąlygoja žmones reliatyviai ir tik iki 
tam tikro laipsnio. Jos “veikia", kol žmonės jų 
“klauso"' ir jas remia. O mes gi žinome, kad tos 
institucijos dažnai veikia nepatenkinamai ir žmo- 
nės nesutaria, kaip reikia joms padėti. Pagaliau, 
institucijos didžiąja dalimi yra ne kas kita, kaip 
žmonės. Štai kodėl teisingiau, institucijas anali- 
zuojant kaip kultūros visumos atskiras dalis, su- 
vokti kultūrą kaip “įsikūnijusią" ir “veikiančią" 
išmoktuose bei įprastuose žmonių poelgiuose, 
impulsuose. Institucinės plotmės analizė (kaimų 
sistema, klasių struktūra, mokesčiai, šeima, eko- 
nominis determinizmas, tautinė ideologija ir t.t.) 
įsalins mus pasiekti tik aprėžto žinojimo, kurį 
galės papildyti ir atbaigti žmonių — individų 
grupės poelgių analizė. Tikroji institucijų svar- 
ba išryškės iš jų santykių su tam tikroje padė- 
tyje esančiais žmonėmis: kaip jie atsižvelgia į 
tas institucijas, kiek jie naudojasi jomis, ką jos 
jiems reiškia. Aukščiau minėtas pavyzdys apie 
mokyklos lankymą liečia tą pačią instituciją, ta- 
čiau ji mokiniams turi įvairias reikšmes, kadan- 
gi jų poelgių motyvavimai yra skirtingi. Ir ant- 
rapologai čia turi reikalo su skirtingais dalykais, 
apspręstais žmogiškosios asmenybės, nors ir są- 
lygojamais tos pačios institucijos. Trumpai sa- 
kant, svarbu studijuoti kultūrą kaip tokią (insti- 
tucijas) ir asmenis kaip tokius (poelgius). Abu 
poliai tačiau turi būti suvokiami kaip du vie- 
nos realybės dėmesio centrai, kur pirmenybė vis 
dėlto priklausys žmogiškajam elgesiui. 


“Kultūros ir asmenybės'' studijos dabar yra 
išsišakojusios dviem kryptimis. Pirmoji kryp- 
tis, atstovaujama Frommo, Eriksono ir Kardi- 
nerio, pabrėžia prigimtinių faktorių ir psichoana- 
litinių sampratų svarbą. Antroji kryptis, TyŠ- 
kiausiai atstovaujama R. Benedict, laiko kultū- 
ros kompleksų ir asmenybės tipų aprašymą le- 
miančiu dalyku. 


Grįžtant prie poelgių sąvokos, atrodo, kad 
bėgdami nuo vilko — pribėgom mešką. Kyla 
klausimas, kaip galima pasiekti pastovių moks- 
linių davinių apie poelgius, kurie yra, tarp kit- 
ko, irracionalūs, nelaukti, nenumatomi ir sunkiai 
apčiuopiami, palyginus su ryškiai klasifikuoja- 
mais materialinės kultūros objektais. Mokslas šį 
klausimą sprendžia labai paprastai: statistikos 
pagalba. Jos daviniai apie, sakysime, vienos ko- 
kios nors mokyklos mokinių ūgį, svorį, amžių ir 
t.t. aiškiai rodo, kad didžioji mokinių dalis yra 
nei per dideli, nei per maži, nei per sunkūs, nei 
per lengvi, o vidutiniški. Tokiu pačiu pagrindu 
galima kalbėti ir apie didžiosios mokinių dalies 
"vidutinį" ar “normuotą" elgesį. Tokiu būdu ir 
betkokios grupės individų, susijusių su kokia 
nors institucija, elgesys gali būti matuojamas su 
didesnėmis ar mažesnėmis “paklaidomis"', kurios 
bus ne kas kita, kaip nukrypimai nuo “normuo- 
to" elgesio. Atsitiktinumo atvejis (kaip išimtis), 
žinoma, yra galimas, bet tokie atsitiktinumai nė- 
ra išvengiami nei gamtos moksluose, nes, pvz., 
chemikas, bandydamas kokį mišinį, niekada ne- 
bus užtikrintas, kad pakartotinai gaus visai to- 
kius pat rezultatus. Beje, yra studijuojamas ir 
nevidutinis, “nukrypstąs" elgesys ir jo kilmė; 
tuo domisi, pvz., kriminologija, psichiatrija ir 
kiti mokslai. 

Kultūros kaip žmogiškųjų poelgių visumos 
samprata igalina mus sujungti visus kultūros as- 
pektus į vienumą. Joje pranyksta atskiras “eko- 
nominis"', “politinis, “socialinis? ar “filosofinis" 
(religinis) žmogus, o iškyla vienas ir tas pats 
“vispusiškas"' ar 'daugiariopas" žmogus, be kurio 
nei institucijos nei kultūra neįmanoma suvokti. 
Tuo tarpu kai istorija stengiasi pasekti ir apra- 
šyti eilę kultūros reiškinių pridurmui, antropo- 
logija jieško jų priežastingumo ir tarpusavio san- 
tykių, kurių interpretavimas ir analizė nuolati- 
niame kultūros kitime bei dinamikoje yra tokie 
įvairūs, kad gali būti suvedami į keletą antropo- 
loginių "mokyklų". Kultūros kitimas gi ir yra 
antropologų dėmesio centre, ypačiai stengiantis 
"numatyti" būsimuosius kitimus, t. y. ateitį. 


5. Kultūros kitimas 


Apskritai kultūra kinta dviem pagrindiniais 
būdais: “iš vidaus" ir “iš oro". Pirmuoju atveju 
turime reikalo su savarankiškais išradimais, ga- 
limais įvairiausiose kultūrose, kurios viena kitai 
negalėjo turėti įtakos. Šiuo būdu žemdirbystės, 
gyvulininkystės technika, raštas ir kiti išradimai 
yra spontaniški ir nepriklausomi vienas nuo ki- 
to daugelyje kraštų bent keliais atvejais. Ant- 
ruoju atveju mes turime reikalo su aiškia “sve- 
timos" kultūros įtaka, kuri vienu ar kitu būdu 
paveikia “savarankišką", atskirą kultūrą. Daž- 
niausiai tai įvyksta, kai užsimezga artimas ry- 
šys tarp dviejų kultūrų ar jų agentų, nors pasi- 
taiko, kad kultūrinis kontaktas per objektus (ne- 
būtinai per žmones) paveikia ir tas kultūras, ku- 

rios yra labai nutolusios nuo “įtakingosios" kul- 
tūros. 

Istoriškai pati pirmoji yra evoliucionistinė 
(raidos) mokykla, vyravusi nuo 1860 m. iki to 
šimtmečio pabaigos. Pagal ją pagrindinis dina- 
minis kultūros procesas bendruomenėse pasireiš- 
kė pažangos kryptimi: nuo žemesnių į vis aukš- 
tėjančias pakopas. Antrapologijos uždavinys ir 
buvo pavaizduoti kiekvieną tų pakopų, jieškant 
pavyzdžių žemesniuose ir aukštesniuose egzoti- 
nių kraštų technologijos lygiuose. Pavyzdžiui, 
vienas pirmųjų garsių antropologų E. B. Tylor 
įrodinėjo, kad pradinės religinės ideologijos pa- 
kopa yra charakterizuotina individualinių dvasi- 
nių būtybių suvokimu, kuris užleido vietą aukš- 
tesnei politeistinei ideologijai, o ši savo ruožtu 
išriedėjo į monoteistinės ideologijos rūšį. L. H. 
Morgan panašiai suformulavo šeimos raidą nuo 
žemesnių iki aukštesnių formų, pradėdamas nuo 
“atsitiktinių", toliau per grupines, matriarchali- 
nes, patriarchalines iki “maišytų" (matriarchali- 
nių ar patriarchalinių) vedybų šeimų. A. C. Had- 
don suvedė meno raidą į aukštesnes geometrinio, 
simbolinio ir abstraktinio vaizdavimo pakopas 


Evoliucionistinės mokyklos nuopelnai yra 
ne tiek jų teoretinėj plotmėj, kiek pionieriška- 
me mokslinių davinių rinkime. Ji pirmoji bandė 
atidengti kultūrinio kitimo raidą, ir archeologi- 
ja jau yra patvirtinusi kaikuriuos evoliucionistų 
tvirtinimus apie žmonijos technologijos raidą nuo 
paprasto maisto rinkimo iki žemdirbystės ar gy- 
vulininkystės technikos. Tačiau didžioji dalis jų 
detalizuotų pažangos pakopų dabar neišlaiko kri- 
tikos reikalavimų. Taipogi per mažas dėmesys į 
“išorines"' įtakas šią mokyklą daro labai viena- 
šališką. Todėl dabar ši mokykla neturi pasekėjų, 
išskiriant sovietų Rusiją, kur evoliucnistinis pa- 
žangos principas yra labai parankus tariamam 
dialektinio materializmo istoriniam determiniz- 
mui paremti. 


Vadinamoji kultūrinio ciklo (Kulturkreis) 
mokykla, atstovaujama Graebnerio, Ankerman- 
no, W. Schmidto ir Menghino ir pasireiškusi 
apie 1910 metus, bando sujungti kaikurias evo- 
liucionistų ir difuzionistų prielaidas. Pagal ją 
įvairūs kultūros kompleksai arba tipai, charak- 
terizuojami tam tikro skaičiaus esminių ir šalu- 
tinių kultūros bruožų, turi būti suvokiami vie- 
name ar kitame pasaulio krašte kaip pridurminių 
epochų raida sąryšy su modifikacijomis, kilu- 
siomis iš kitų kraštų įtakos. 


Pagrindinis priekaištas šiai mokyklai ile- 
čią jos nepatvirtinamas prielaidas, kad “sveti- 
mos" įtakos istorijos būvyje yra būtinai pasireiš- 
kusios kiekvienoje senovės bendruomenėje. Kitas 
priekaištas — šios mokyklos šalininkų neretai 
pastebimas nesugebėjimas atskirti pagrindinius 
nuo šalutinių bruožų. 


Panaši į pastarąją yra difuzionistų mokykla. 
Ji remiasi kultūros elementų bangavimu, kuris 
geografiškai paliečia tolimiausius plotus. Kiek ji 

liečia “skolinimą"" ar “pasisavinimą" “svetimų" 
kultūros elementų plačioje “sąmoningo ir nesą- 
moningo" kultūrinio kitimo skalėje, tai yra dide- 
lis įnašas į kultūrinės antropologijos mokslą. Ap- 
lamai, difuzijos principas dabar yra visų antro- 
pologų laikomas viena iš pagrindinių (šalia išra- 
dimų) kultūrinio kitimo sąlygų, nors istoriškai 
jis yra neįrodomas, kad ir labai galimas. Tačiau 
ir difuzionistai yra daugiau ar mažiau vienaša- 
liški, ir jie yra tik iš dalies priimtini. 

Paskiausioji mokykla, o drauge ir paskuti- 
nis antropologų žodis, yra funkcionalizmas. Tiesą 
sakant, ir ši mokykla susilaukia kritikos bei prie- 
kaištų, tačiau dabar mes nerasime nė vieno ant- 
ropologo, kuris daugiau ar mažiau nesinaudotų 
funkcionalizmo šulų, kaip Radcliffe — Brown ar 
Malinowskio teorija ir metodais. Pagal juos 
mūsų gyvenimui ir mokslui nėra svarbi kultūros 
evoliucija ar istorija, o tik dabartinė kultūros 
kaip socialinio organizmo struktūra ir psicholo- 
gija, kuri įgalins pasekti kultūros kitimą. Visas 
jų dėmesys yra paskirtas kultūrinių poelgių 
studijoms tam tikroje aprėžtoje bendruomenėje, 
pabrėžiant įvairius tarpusavio santykius ir ben- 
druomeninę jų funkciją. 


Iš kitų yra minėtina psichoanalitinė mokyk- 
la, imant Freudo ir jo mokinių sugestionuotus 
metodus. Kaip jau anksčiau, paliesdami “kultū- 
ros — asmenybės “santykius, pastebėjome, šios 
mokyklos atstovai kreipia ypatingą dėmesį į pa- 
grindinius asmenybės formavimo veiksnius, ku- 
riuos jie randa lemiamus kūdikystės ir anksty- 
vosios vaikystės išgyvenimuose, sąlygose, sap- 
nuose. 


Aplamai, visos mokyklos, pabrėždamos vie- 
ną ar kitą metodą ar kultūros aspektą, paliko žy- 
mų inašą praktinėje ir teoretinėje kultūros moks- 
lo dirvoje. 


Baigiant tenka pastebėti, kad anglai ir ame- 
rikiečiai, turėdami daugiau reikalų su svetimo- 
mis kultūromis, didžiąja dalimi sukūrė ir išplė- 
tojo moderniąją antropologiją. Ypatingai pir- 
mieji jau seniai suprato antropologijos reikšmę 
tarptautinių (kolonijinių) santykių plotmėje. 
Antrieji gi, susidurdami su savo krašto gyvento- 
jų ryškiai heterogeniška sudėtimi, skiria ypatin- 
gą dėmesį socialiniams mokslams, o jų tarpe ir 
antropologijai. Turint galvoje, kad betkokia mū- 
sų bendruomenė dabartyje (ypačiai ateityje) yra 
suvoktina kaip visos žemės rutulio žmonijos da- 
lis, jos sąlygojama ir pati ją sąlygodama, tenka 
pabrėžti mokslinės kultūros sąvokos svarbą. Kul- 
tūros pažinimas yra vienas tarptautinio bendra- 
darbiavimo laidų. 


Būtų pravartu paanalizuoti ir lietuvių kul- 
tūrą antropologijos rėmuose. Tada gal ir mūsų 
kultūriniai ginčai, paskutiniais metais įaistrinę 
daugelį mūsų spaudos bendradarbių, išnirtų iš 
siauros kultūros kritikų ir jos gynėjų argumen- 
tacijos, o mūsų tikroji kultūra rastų atitinkamą 
vietą kitų kultūrų tarpe. 


STASYS SANTVARAS 


ElLĖERAščIAI APIE MELISTER| 


1. GYDYTOJAS 


Įnirię vandenys nugriovė krantą — 

Ir ąžuolas pasviro iš šaknų — — 

Ir negirdėti sakalo skardžių dainų, 

Ir sieion gniūžtys šalto sniego krenta... 


Guliu nykioj palatoje prie lango 

Ir vakaro sutingusioj žliejoj regiu: 

Naktis man juodą sydą deda ant akių — 
Uždengia sodą ir namus, uždengia dangų... 


Staiga per juodą, gilią erdvių lanką 

Baltam drabužy Jis ateina į mane — — 

Gal nebūty, o gal sunkiam sapne, — 

Ant kaktos aš jaučiu gyvybės pilną ranką... 


Žvelgiu pro langą, ten arai vėl nardo, 
Ten susiklosto baltos pusnys debesų — — 
Dar aš esu! O taip — dar aš esu! — 
Užgeso ašmenys mirties ugninio kardo... 


2. ARCHITEKTAS 


Prie upės, nešančios laikus ir žmones 

Į juodą marių naktį, — 

Būties džiaugsmu alsavo viltys ir svajonės, 
Būties džiaugsmu širdis galėjo plakti... 


Dabar pro vandenyno širmą skarą 
Regiu dienas griuvėsių; — 

Kur besurasiu aš senolių baltą dvarą, 
Kur po sausrų, po badmečių atvėsiu?.. 


Ak, eitum, rodos, už pasaulio vartų, 
Prakeiktum žemės žmogų, 

Kurs žudė brolį, žudė daugel kartų, 
Nepriglaudė našlės po savo stogu!... 


Ir aš, kaip medžio palaužta šakelė, 

Krintu į šaltą dieną — 

Ir surandu Tave, kaip vargdienį prie kelio, 
Benešantį išniekintą Naujieną... 


Atleisk! Tikiu išganymo stebuklą, 

Tikiu negriūvančią šventovę! — 

Tu duosi duonos, duosi kirvį mums ir pjūklą — 
Padėsi atstatyt parblokštą šlovę!... 


3. SODININKAS 


žvelgiu į tą auksinį erdvių diską, 

Kaip dulkė pats aplinkui jį skrendu. — 

Ir kam, kaip indai sklidini tie vandens tviska ? 
Ir kur per miglą aš brendu?... 


Gyvenimą, kaip saldų vyšnios vaisių, 

Ant šalto akmenio einu sodint — — — 

Lyg žiedas koks, per vasarą prieš saulę kaisiu, 
Ruduo ateis manęs nuskint... 


Dainuoja aušros, o kančia be krašto — 

Kaip jūrų gelmės tvyro nežinia! — 

Aš laukiu svečio, tartum pasmerkimo rašto — 
Aš laukiu, kol nusirps vyšnia... 


Ir skrenda vasara — ugninė gulbė, 

Ir kniumba po šalnom gležni žiedai — — — 
Kaip sodo medžiai dairomės aplink apstulbę, 
Kol nuskelia šakas ledai... 


Ir štai drebu prie Sodininko vartų: 

Lelijos, rožės dega jaunatve... 

O Viešpatie, ir aš buvau diena daug kartų, 
Kodėl klajoja naktys ta dienų gatve?... 


4. MOKYTOJAS 


Einu per būtį, lyg per seną miestą — 
Atpažįstu žmones ir gatves, 

Tiktai savoj širdy — toje nakty be krašto, 
Aš nerandu savęs. 


Lelijos taurėj ir balandžio žvilgsny 

Dega neatspėjama mintis; 

Mergaitės meilė — tie jaunatvės metų burtai — 
Tebėr man paslaptis. 


Tėvų sodyboj švietė baltas kryžius, 
Tokis kaip jaunos širdies malda — — 
Nugriovė jį žmogus, lyg seną girios medį, 
Ar grįšiu ten kada? 


Kai jieškau šilimos bičiulio sieloj — 
Širdį sukala rudens šalna, 

Lyg niekad vasara nebūtų saule žaidus, 
Lyg šalčio negana... 


Ir žvelgdamas į tą sugriautą miestą, 

Ak, į tas prabėgančias gatves, — 

Širdies ugnim meldžiu: ateik, pamokyk sūnų — 
Aš nerandu savęs!... 

STIGMATIZUOTIEJI NAUJO] šVIESOJ 


(Ag 


Pr. Gaidamavičius 


Yra žmonių, apie kuriuos kalba visas pa- 
saulis. Juos iškelia mokslai, politiniai žygiai, 
sportas. Kad ir kaip būtų žinomi tie Žmonės, nė 
vienas savo garsu nepaskleidžia antgamtinio pa- 
saulio šviesos. Jų žygių garbė lieka jiems patiems 
arba jų tautoms. 

Šalia profaninio garso žmonių yra sakrali- 


nio pasaulio nešėjų, kurie, anot A. Jakšto, “ne 
savo šviesą lieja, ne savo šviesa žėruoja“. Tai 
žmonės, kurie yra gyvos antgamtinio pasaulio 
atšvaitos. Jų egzistencija prašoka fizinės egzis- 
tencijos rėmus ir savo svorį permeta dvasinin 
pasaulin. 


Tas jų dvasingumas nėra vien kultūrinių 
vertybių puoselėjimas, jų kūrimas, o prasiverži- 
mas naujon sritin, kur nutyla žemės kalba ir kur 
prasideda mistinis pasaulis. Negali pasakyti, kad 
šis mistinis pasaulis būtų jau pati antgamtis, “das 
ganz Andere“, kurios nesiekia žmogiška sąvoka. 
Mistiniam pasauly žmogus pasilieka žmogumi su 
visa normalia prigimtimi, tik čia jis savo dva- 
siniu pakilimu pašoka tiek aukštai, kad kasdie- 
ninis gyvenimas nustoja savo centrinio svorio, 
savo traukos. Visas svoris persimeta idealinin 
pasaulin, kurio veikimas tampa toks realus ir 
toks trauklus, kad žmogus lieka gaute pagautas, 
ypač ekstazės metu. Tada žmogui žemė tera fi- 
zinė bazė, kurios jis nebejaučia. Idealinis pasau- 
lis jį taip užvaldo, kad jis kasdieniam gyvenimui 
tampa “nebenormalus" ir “neberealus". Toks bu- 
vo, pvz., mūsų O. Milašius. Jam mistinis pa- 
saulis buvo toks realus ir taip apčiuopiamai pa- 
siekiamas, kad jis jame gyveno kaip savoj rea- 
lybėj. Užtat jis daug kam buvo keistas, “nenor- 
malus“, nesuprantamas. Antra vertus, kasdienė 
realybė Milašiui buvo perdaug įstrigusi medžia- 
gon ir mažiau suprantama nei mistinio pašaulio 
viršūnė. Jam tiesa nėra medžiaga. Išvadavimas 
ateisiąs iš dvasinio pasaulio, kai “mes nebedve- 
josime grąžinti jai tikrąjį vardą, būtent, Švento- 
ji Dvasia". Milašiaus akimis žiūrint, “mūsų me- 
tas yra baisus ir gražus, kaip tikėjimo prisikėli- 
mas, būdingas savo metafiziniu nerimu". Jis aiš- 
kiai mato, kad “mokslas, priėjęs medžiaginio pa- 
saulio ribą, veltui bando slėpti nuo savo sekėjų 
išgąsti, kuris kyla mistinio pasaulio begalybės 
akivaizdoj. Ultragreito eismo priemonių ir ap- 
skritai mašinizmo išplėtimas, tų dirbtinių reika- 
lų kreatūros kelia pačią kilmės ir ypač judesio 
problemą. Kas gi yra tame visame pastovaus, 
nekintamo? Štai klausimas, kuris kyšo iš po su- 

stingusios moderniosios minios veido kaukės" 
(Les Arcanes). 


Mistinis polėkis, sutelktas idealiniam pasau- 
ly, nedingsta abstraktybėj. Jis jieško žmogaus 
prigimčiai atliepiančios asmeninės traukos. Ta 
asmeninė idealinio pasaulio trauka prieškrikš- 
čioniškos eros mintytojams buvo Tiesa, Gėris ir 
Grožis. Krikščioniškos eros polėkiui anas ideali- 
nis pasaulis tampa religiniu, kuriame žmogus 
veržiasi Dievop, siekia Dievo artumos, tačiau jis 
nėra pajėgus tai pasiekti. Pats Dievas nusileidžia 
iki žmogaus, iki jo intymiųjų gelmių, ir tuo būdu 
žmogus įeina idealinin pasaulin krikščioniškąja 
prasme. Naujame dvasinio pobūdžio pasauly kar- 
tu su atsiveriančia šviesa iškyla ir tokie horizon- 
tai, kurių šviesa per stipri žmogaus akims, ir 
dėl to apreiškime pilna yra misterijų. Pastaro- 
sios nėra šešėliai, stokoją esminės šviesos, o aki- 
nantys centrai, kurie savo antgamtinės šviesos 
galingumu prašoka žmogiškas pajėgas. Net ir 
mistikai, pakilę iki žmogiškos prigimties viršū- 
nių, nėra pajėgūs įžvelgti misterijon. Jie, tiesa, 
daug arčiau ir ryškiau pamato tai, kas paslėp- 
ta pilko Žmogaus akiai, tačiau pačios misterijos 
pagrindų nepasiekia. Misterijos rodosi ir jiems 
žmogiškais vaizdais, sąvokomis, t. y. tuo ribotu- 
mu, kuris yra savas kiekvienam žmogui. 


Jei mistikai ir nepermato misterijų pagrin- 
dų, jie vis dėlto pergyvena jas nepaprastu inten- 
syvumu. Imkime šv. Pranciškų Asyžietį. Tasai 
Italijos Poverello gamtos vienatvėj su dideliu 
dvasios pakilimu galėjo kontempliuoti Kristaus 
kančią ir apskritai Dievo geradarybes žmogui. 
Istorijos liudijimu, tasai Poverello tiek buvo įsi- 
gyvenęs Kristaus kančios misterijoj, kad liko ap- 
dovanotas išoriniais kančios ženklais — stigmo- 
mis, anot šv. Pranciškaus Saleziečio, “transfor- 
muotas į antrą kryžių". 


Mistikai su stigmomis 


Lietuvos istorijoj neteko užtikti žmonių, ku- 
rie savo kūne būtų nešioję Kristaus kančios ženk- 
lus — stigmas. Nežiūrint lyrinio-mistinio lie- 
luvių linkimo į religinį gyvenimą, minėto pobū- 
džio mistikų Lietuva nėra susilaukusi (kiek man 
žinoma, Aut.). Galimas daiktas, kad krikščiony- 
bė, taip vėlai atkeliavusi mūsų kraštan, nepajėgė 
taip giliai įleisti šaknų. Ši aplinkybė, matyt, ir 
bus prisidėjusi, kad apskritai mes neturime sa- 
vo mistikų, kaip Tauleris ar Seuse. Žinoma, tai 
nėra vienintelė priežastis, juoba, kad mistikai, 


Šv. Pranciškus 
Asyžietis 


Z. Kolbos vitražas pran- 
ciškonų vienuolyno koply- 
čioje Kennebunk Porte. 


ypač stigmatizuotieji, yra tam tikra dovana — 
charisma. Mūsų krikščioniškojo tikėjimo vyrai 
liko pašaukti iki šiai dienai ne mistiniam, o mar- 
tirologiniam gyvenimui. Lietuvos krikščionybė 
turėjo per maža laiko susitelkti savyje, kontemp- 
liuoti. Vos įleidus šaknis, ji buvo pašaukta jas 


Ad | 


stiprinti ne ramia kontempliacija, o kankinių 
kančiomis ir krauju. 

Europos Vakarai, šimtmečiais ugdę krikščio- 
niškąsias vertybes, stigmatizuotųjų turėjo visą 
eilę. Būdinga yra, kad ši charisma pastebima tik 
Katalikų Bažnyčioj. Jai artimoj pravoslavų Baž- 

nyčioj ji nepastebima. Ten, be kitko, ir kančios 
vertinimas yra kitokio pobūdžio. Lot-Borodi- 
ne rašo: “Pravoslavų Rytų Bažnyčia ne tik ne- 
žino stigmatizuotųjų savo šventųjų tarpe, ji net 
neprileidžia šio antgamtinio reiškinio; jai rodosi 
tai nukrypimas nuo tiesioginės savo mistinės teo- 
logijos linijos ... Dvasinė atmosfera čia nėra ta 
pati kaip Vakaruose, šventos Jėzaus žmogystės 
garbinimas graikų ortodoksijoj nėra pažįstamas, 
nes ji tegarbina vieną hipostaziją. Apskritai, kan- 
čia jai yra transfigūruota, kaip tokia nėra nuo- 
pelninga, nežiūrint labai aštrios askezės, einan- 
čios iš dykumos Tėvų. Visa tai eina iš dogminio 
tikėjimo į kūno “pneumatizaciją" (sudvasinimą, 
—-aut.), įgalinančią charismatines dovanas kaip: 
teisiųjų kūnų fizinį pakilimą, šviesingumą ir net 
negendamumą, žinoma, bent reliatyvinį. To pa- 
grindas randamas Šv. Rašte. Iš čia ir relikvijų 
kultas". (Les mystėres du “don des larmes"' dans 
V Orient chrėtien; La vie spirituelle, 1935-6). 


Pastebėtina, kad stigmatizuotųjų randama 
graikų-katalikų Bažnyčioj, pvz., gana naujas įvy- 
kis su Naszti Voloszen. Kitose tikybose, kur yra 
mistikų, pvz., islame, neužtinkama stigmatizuo- 
tųjų. Ten nėra esminio elemento, būtent, Kris- 
taus kančios pergyvenimo — compassio. 


Pastarajame dešimtmety daug kalbėta apie 
Elzbietą, protestantę, kuri turi stigmas, gautas 
savotišku būdu. Gyd. Lechleris, kurio klinikoj 
gydėsi Elzbieta, sugestijos būdu iššaukęs stigmas. 
Jei tai yra tikra, reikia pasakyti, kad ir šis įvykis 
yra glaudžiai susijęs su katalikybės įtaka, nes 
minėtoji Elzbieta esanti dvasiniu požiūriu stip- 
riai priklausoma nuo Teresės Neumanaitės. 


Katalikų Bažnyčioj yra priskaitoma apie 70 
stigmatizuotųjų. Yra jų žymiai daugiau, tačiau 
daugeliu atvejų autentiškumas nėra irodytas. Lig- 
šioliniai tyrinėjimai yra priskaitę nuo pirmojo 
istoriškai paliudyto stigmatizuotojo, šv. Pranciš- 
kaus Asyžiečio, 330 atvejų. Dr. Imbert-Gourbeyre 
savo garsiame veikale “La stigmatisation, V'ex- 
tase et les miracles de Lourdes" (Clermont-Fer- 
rand, 1894) priskaito 321. Tame skaičiuje yra ir 
tie mistikai, kurie Kristaus kančią yra stipriai 
pergyvenę, jautę skausmų, tačiau neturėję išori- 
nių kančios ženklų: atsinaujinančių ir negyjan- 
čių žaizdų (pvz., Kotryna Sienietė). Tikra prasme 
jie tad nėra stigmatizuoti. Atskyrus juos ir tuos, 
kurių stigmos nėra aiškiai įrodydos, autentiškų 
stigmatizuotų skaičius bus žymiai mažesnis. 


Istorinės kritikos žodis 


Pastaraisiais metais Teresės Neumanaitės ir 
Gemma Galgani stigmos sukėlė stiprų susidomė- 
jimą. Istorinė kritika atkreipė dėmesį į praeity 
žinomus stigmatizuotus (daugiausia moterys). Ji 
iš naujo perkratė Dr. Imbert-Gourbeyre ty- 
rinėjimus ir konstatavo, kad tų nuostabių reiš- 
kinių aprašyme yra įsibrovę daugybė netikslu- 
mų. Ypač jie yra žymūs vidurinių amžių stig- 
matizuotųjų aprašyme. nes ten yra legendinio 

elemento. Paskirų ordinų kronikininkai, siekda- 
mi iškelti savo ordinų šventumą bei nuopelnus, 
nevengė mažai patikimų nuostabių reiškinių 
įpynimo. Kaip būdingą pavyzdį ir pirmą istori- 
joj tenka imti iš Klaros Montefalkietės gyveni- 
mo. Ji gimė 1275 m. ir dar maža buvo atiduota 
augustinių vienuolynui, kuriam vadovavo jos se- 
suo. Pastarajai mirus, Klara tapo vyresniąja Ir 
ja išbuvo iki mirties. Pagal bolandistų šaltinius, 
Klara buvusi labai pamaldi, kontempliuodavusi 
Kristaus kančią, “dalyvaudavo regimai visose 
Kančios scenose ir Viešpaties skausmuose". Jai 
mirus 1308 m., vienuolės nusprendė balzamuoti 
jos kūną. Viena jų, Pranciška Ermane iš Folig- 
no, pasišovė tai atlikti. Kai priėjo prie širdies, 
pastaroji pasirodė labai didelė. Su savo draugė- 
mis minėtoji sesuo konstatavusi kryžių, susida- 
riusį iš raumenų ir nervų, plaktuvį, stulpą, jie- 
tį, nendrę su užmušta kempine, erškėčių vaini- 
ką, vinis, — žodžiu, visus Kančios įrankius, su- 
siformavusius širdyje. Visa tai likę konservuota 
kaip relikvija. 


Iš minėto aprašymo matyti, kad nurodomi 
“faktai" negali išlaikyti kritikos. Jau iš pirmo 
įspūdžio negali paslėpti legendinio elemento, ku- 
ris labai lengvai galėjo kilti dėl anatomijos ne- 
žinojimo. Seserys, mačiusios atidarytą širdį ir 
nenusimaniusios anatomijoj, iš atrastų širdies 
konstrukcijos organų galėjo įžiūrėti “kryžių" ir 
panašiai. Joks anatomijos žinovas ten nedalyva- 
vo. 


Šitokių stigmatizuotųjų aprašymų 13, 14 ir 
15 amžiais gana daug. Jokia rimta kritika negali 
tokių įvykių laikyti patikimais. Patikrinti jų iš 
arti nėra įmanoma, o turimi šaltiniai daugely at- 
vejų nepatikimi. Imti juos langvatike širdimi yra 
rizikinga, nes nuostabių reiškinių srityje galima 
yra apgaulė. Antai, yra konstatuota vadinamųjų 
pseudo-stigmatizuotų:: Eustachijus Paduvietis 
pats persidūrė kojų plaštakas vinimi, o savo šo- 
ną durklu, Angelė Hupe Westfalijoj pasidarė 
stigmas stiklo šukėmis; Teresė Stoedele iš Boh- 
lingen pasidarė žaizdas vinimis. Šitokia sąmonin- 
ga apgaulė nėra lengva susekti. Pvz., Karolina 
Boller (Warburg) penktadieniais turėdavo stig- 
mas, iš kurių sruveno kraujas. Tyrinėtojai apri- 
šo josios ranką antspauduotais tvarsčiais, bet 
kraujas vistiek sruveno, ir nebuvo matyti žy- 
mių, kad tvarsčiai būtų iš oro paliesti. Tada tarp 
tvarsčių ir rankų odos buvo įdėtas plonas popie- 
ris. Šiuo būdu buvo konstatuota popieryje sky- 
lutės, rodančios, kad buvo vartojami aštriai du- 
rią įrankiai. Sugauta Karolina prisipažino dirb- 
tinai susižeidusi, norėdama sekti šv. Pranciš- 
kum. Šitokių faktų akivaizdoj dabartiniai tyrė- 
jai, kaip T. A. Gemelli, yra nepaprastai atsar- 
gūs. Pastarasis stebėjęs apie 130 stigmatizuotųjų, 
Ir nė vienu atveju negalėjęs absoliučiai įsitikin- 
ti, kad nebūtų buvę dirbtinių priemonių. Jis ypač 
pabrėžia isterijos vaidmenį. Isterikai paprastai 
yra genijalūs melagiai bei apgaudinėtojai. Ne- 
vienas gydytojas buvo apgautas, nežiūrint įpras- 


to atsargumo. Dėl to T. Gemelli, biologas ir £y- 
dytojas, išvadoje konstatuoja: “Šv. Pranciškus 
Asyžietis vienas tik gali būti laikomas tikrai stig- 
matizuotu, t. y. vienintelis atvejis, kur apolo- 
getika turi įsikišti ir kur ji gali įrodyti antgam- 
tinį pobūdį". Ši griežta išvada betgi neužkerta 
kelio kitiems tyrėjams konstatuoti tikrų stigma- 
tizuotų. 


„Kaip išaiškinti stigmų atsiradimą? 


Naujoji kritika — medicininė ir psichologi- 
nė — atidengusi praeity nemaža lengvapėdišku- 
mo, panūdo išaiškinti problemą natūraliniu pro- 
cesu. J. Tinelis, pasirodęs su naujausia teorija, 
mano, kad visa problema glūdi psichologiniame- 
fiziologiniame procese: psichiniai pergyvenimai 
sukelia organizme sutrikimų. Mistikuose šis pro- 
cesas, esą, pasirodo stigmomis. Jo manymu, per- 
gyvenamas skausmas per nervus sukelia tam 
tikros medžiagos atsiradimą, medžiagos vadina- 
mos histaminu. Tai tam tikra cheminė substan- 
cija, išplečianti kraujo indus.  Mistikas, kuris 
jautriai pergyvena Kristaus kančią, jaučia skaus- 
mą. Šis pastarasis sukelia histaminą tose kūno 
dalyse. kurias paliečia mintijimo koncentravi- 
mas, būtent, rankose, kojose, kaktoje, pečiuose. 
Tokiu būdu atsiranda rausvos dėmės ir net žaiz- 
dos — stigmos. 


Teorija nauja, bet trapi. Ji toli gražu neiš- 
aiškina to mistinio reiškinio — stigmų, kurios 
atsiranda kartais ir be skausmo ir be noro. 


Kiti tyrėjai iškelia sugestijos galią. Antai 
Platonovas (1936) dirbtinai sukėlė žaizdą vienos 
moters rankoje tokiu būdu: uždėjo metalinį pi- 
nigą ant rankos ir sugestijonavo moterį, kad pi- 
nigas esąs ikaitintas iki raudonumo; po 25 mi- 
nučių ta vieta stipriai paraudo, ir po pusvalan- 
džio pasirodė pūslė. — Šindleriui yra pavykę su- 
kelti guasi-stigmas hipnoze. 22 metų pamaldi 
mergaitė, norinti turėti stigmas, pasineria į Kat- 
rinos Emmerich regėjimų skaitymą. Hipnozės 
metu jai buvo itaigojama, kad stigmos pasirodys 
rankose ir kojose. Atsibudus buvo konstatuota 
rankose rausvos dėmės (ecchymoses). 

Minėtos rūšies bandymai, nežiūrint panašu- 
mo į tikrąsias stigmas, toli gražu neišaiškina 


problemos. Tikrosios stigmos kūne pasiskirsto 
simetriškai, jos nėra tik paraudusios dėmės, o 
tikros žaizdos, sunkiai užgyjančios ir neužkre- 
čiamos. 


Po suminėtų fiziologinių bandymų, reikia 
iškelti religinės psichologijos nuomonę. Kaip ir 
medikų, taip ir psichologų bandymuose matyti 
tendencija išaiškinti mistinius reiškinius natū- 
raliniu būdu. Dar 19 amžiaus pabaigoje daugis 
psichologų laikėsi materialistinės pažiūros ir ne- 
pripažino dvasinio prado įtakos kūnui. Šiuo me- 
tu psichologija yra pasinešusi tvirtinti, kad stig- 
mos yra psichogeniniai reiškiniai, kur visas vaid- 
muo atitenka psichiniam pradui; antgamtinis ele- 
mentas paliekamas nuošaliai. Ši psichologinė 
linkmė nepajėgia išspręsti problemos visoj pla- 
tumoj, nes išskiria esminius elementus. Religi- 
nė psichologija, tai pabrėždama, siekia apimti vi- 
sus elementus. 

Tikrosios stigmos yra neabejotini dvasinio— 
mistinio pergyvenimo ženklai, ir tai gilaus 
pergyvenimo. Ligšioliniai stigmatizuotųjų apra- 
šymai, pradedant šv. Pranciškum Asyžiečiu, tai 
patvirtina. Fizinių stigmų pagrindas yra tad dva- 
sinėse stigmose. Pvz., Ruysbroecko raštuose aiš- 
kiai matyti ryšys tarp dvasinių ir fizinių stigmų. 
Gorres aną transformuojančią dvasinę galią pa- 
vadino “plastische Kraft" (plastinė galia). Tai 
galia, kuri įspaudžia kūne ženklus pagal vidinį 
Kristaus Kančios pergyvenimą. Naujoji psicholo- 
gija tą galią vadina psichologine organizmo reak- 
cija. 

Ir ši teorija, turinti daug tiespanašumo, ne- 
pajėgia visko išaiškinti. Pvz., Šv. Marija, taip 
jautriai pergyvenusi Kristaus kančią, neturėjo 
žaizdų. Josios plastinė galia neapsireiškė stigmo- 
mis. Tai rodo, kad be plastinės galios žmoguje 
yra kitų veiksnių, kurių jokios teorijos neįsten- 
gia aprėpti. Tai antgamtinis veiksnys, kurio vei- 
kimas natūralinėse ribose klininėmis priemonė- 
mis yra neapčiuopiamas. Stigmos yra tad užpsi- 
chologinis ir užfiziologinis reiškinys, nors kaip 
pastebi prof. Wunderle, negalima visiškai paneig- 
ti ir grynai natūralinių stigmų. Skirti autentines 
stigmas su antgamtiniu pobūdžiu nuo natūralinių 
ir nuo įscenizuotų yra nebe teorijų, o Bažnyčios 
kompetencija. 

RETOS DAINOS -GRAŽUOLES 


JONAS BALYS 


Mūsų dainų lobyne visko yra. Literatus ar 
poetus gal daugiau domina grynai lyrinės dainos 
ir jų nepaprastai grakščios išraiškos priemonės. 
Tautosakininkams įdomesnės pasakojamo pobū- 
džio dainos, kurios turi daugiau išvystytą siuže- 
tą, pasakoja apie kokį nors įvykį, dažniausiai tra- 
giškai pasibaigiantį. Tai epiniai motyvai, kurių 
mūsų poezija nelabai daug teturi, o ir tų, kuriuos 
turime, dažnai nepastebime — juos nustelbia 
tūkstančiai lengvo romansinio pobūdžio dainų. 

Pasakojamas dainas, arba balades, kurių yra 
apie trys šimtai tipų, galime paskirstyti į dvi- 
grupes: aiškiai tarptautines, dažnai tik daugiau 
ar mažiau “sulietuvintas"', ir grynai lietuviškas, 
kurioms atitikmenų kitose tautose nerandame. 
Tokių bus maždaug po šimtą abiem grupėm. Ta- 
čiau yra ir tam tikro tarpinio tipo dainų: tuo 
tarpu yra neaišku, ar jos grynai lietuviškos, ar 
skolintinės. Šitokios dainos tautosakininkui yra 
tikras galvosūkis, kol tyrinėjimo ar laimingo su- 
puolimo dėka mįslė pagaliau lieka išspręsta. Ne- 
maža tokių mįslingų dainų pasisekė per pasta- 
ruosius dešimtį metų išaiškinti, tačiau geras jų 
būrys dar liko, laukdamos sprendimo. Ypač sun- 
ku, kai daina yra įdomi ir graži, bet labai reta, 
vos vienas kitas jos variantas teužrašytas. Tada 
galima apie ją, kaip apie kokią išdidžią gražuo- 
lę, sukti galvą per dienas ir naktis, o sprendimo 
vis nesurandi. 

Kai kurie tautosakininkai yra linkę manyti, 
kad skirtinga ir reta dainos variacija yra kokio 
gabaus dainininko atsitiktinė išmonė, kuri spon- 
taniškai sukurta, žmonėse plačiai nepasklido, nes 
arba ji yra dar palyginti nesenos kilmės, arba 
žmonėms nepatiko, kaip neiprasta, perdaug skir- 
tinga ir pramani. O kas daryti, kai mes randame 
tokios retos dainos du skirtingu variantu? Tada 
jau aišku, kad seniau yra buvęs vienas tos dai- 
nos prototipas, kuris arba liko pamirštas, arba 
slypi kuriame iš dviejų variantų. 

Imkime ir panagrinėkime keletą tokių dainų. 

1. Nuskandinau žiedelį 


Dainų ciklas apie paskendusį žiedą yra labai 
gausus ir įvairus. Įprastinė forma yra tokia: “Li- 
nelius roviau, rankas mazgojau, nuskandinau žie- 
delį į marelių dugnelį. Šit ir atjoja jaunas ber- 
nytis ant juodbėrio žirgyčio... Žiedelį siekdams 
ir pats nuskendo..." Kartais mergaitė prašo 
šiaurų vėjeli, kad jis išpūstų jos žiedą į žalią 
lanką, o broliai pjaudami šieną jį suras. Vėjas 
paprastai išpildo mergaitės prašymą. Tačiau vie- 
noje dainoje tas šiaurus vėjelis pirma nori suži- 
noti “keno pirktas žiedelis", ir tik tada jau jis 
atitinkamai pasielgs. 


Vai kad aš [buvau] pas motinėlę,* 
Valios darbelius dirbau. 
Kas dieną balta, graži raudona, 
Galvelė sušukuota. 
Vai eičiau, eičiau in Dunojėlį, 
Prausčiau baltai burnelę. 
Burnelę prausiau, rankas mazgojau 
Nuskandinau žiedelį. 
Aš nuskandinau savo žiedelį 
In Dunojaus dugnelį. 
Aš paprašyčiau šiauraus vėjelio 
Kad išpūstų žiedelį. 
Vai kad išpūstų ir išliūliuotų 
Žiedelį in kraštelį. 
Vėjelis pūtė prakalbėdamas: 
Keno pirktas žiedelis? 
Jei tetužėlio žiedelis pirktas — 
Daužysiu in vilnelę. 
Jei brolužėlio žiedelis pirktas — 
Liūliuosiu in kraštelį. 


> 


3 


* Pirmoji kiekvieno posmo eilutė dalintina į dvi eilutes. 


O jei šio šelmio, šelmio bernelio — 
Gramzdinsiu in dugnelį. 
Ant ko pažinai, šiaurus vėjeli, 
Keno pirktas žiedelis? 
Sidabro baltas, aukso geltonas, 
Deimantužio raudonas. 
Tėvelio pirktas — tai sidabrėlio, 
Brolelio auksinėlis. 
O šių vėl šelmių, šelmių bernelių, 
Deimantužių raudonas. 


Atspausdino ją D. T. B. (Bačkauskis) rinki- 
ny “Lietuwiszkas dainorius“, Mahanoy City, Pa., 
1905, p. 353t. Iš kur buvo ta daina paimta, dar 
nepasisekė susekti. Greičiausia ji jau buvo kur 
nors spausdinta. Kodėl vis dėlto ji tokia reta?“ 
Nei dainos forma, nei turinys nekelia jokių abe- 
jojimų dėl jos lietuviškumo ar liaudiškumo. Ir 
J! yra tokia žavi. Tai ne eilinio liaudies poeto 
kūrinys, bet didelio talento švystelėjimas. 


2. Šausiu vargo mergelę 


Nėra toks jau retas dainos tipas, kaip ber- 
nelis šauna volungę, balandėlį ar gegužėlę ir... 
nušauna savo mergelę. (Dažnai šis epizodas yra 
įžanga baladės “Per tiltą jojau, nuo žirgo puo- 
liau", tačiau pasitaiko ir kaipo savaiminga dai- 
na) Tai nelaimingas atsitikimas: jis nežinojo, kad 
mergelė buvo pavirtusi ar paversta į paukštį. 
Tiktai motina jam išaiškina. 


a) 


Vai broli, broli, 
Broleli mano, 
Šerk ma bėrą žirgelį. 
O kaip nušersi 
Bėrą žirgelį. 
Uždėk tymo balnelį. 
O kaip uždėsi 
Tymo balnelį, 
Prisek aukso kilpeles. 
O kaip prisegsi 
Aukso kilpeles, 
Sėsk ir pats ant žirgelio. 
Į kilpas stodams, 
Ant žirgo sėsdams, 
Volungėlę nušoviau. 
Vai baudė, barė 
Mane močiutė, 
Kam šoviau volungėlę. 


* Plg. Juškevičiaus “Liet. dainos" I Nr. 339, II Nr. 801, 
994. Dainos Nr. 801 pirmi keturi posmai labai pana- 
šūs į pacituotą dainą, bet toliau žymiai skiriasi. Visi 
trys Juškevičiaus variantai nėra taip gerai išvystyti ir 
toli neprilygsta tobulam “Liet. dainoriaus" variantui. 

Dainavo Uršulė Žemaitienė, 59 m. a., kilusi iš šu- 
kių k., Lankeliškių par. Atvažiavo į JAV 1914 m. ir 
dabar gyvena Čikagoje. Užr. 1949. 7. 23. Arch.: R 6-50. 


—Ta volungėlė, 

Drebna paukštelė, 

Tai vargdienė mergelė. 
Reikė nušautie 
Girios lepūną, 

Arba marių narūną. 
—Lepūns palėkė, 
Narūns panėrė, 
Volungėlė čiulbėjo. 

Kaip ji čiulbėjo — 

Auksas žerėjo, 

Kaip lėkė — suskambėjo. 


Daina lietuviška ir labai sena, graži. Magiš- 
kas mergaitės pavirtimas į paukštį yra labai daž- 
nas mūsų dainose. Rečiau bernelis pavirsta paukš- 
čiu, antinu arba sakalu. Brolis pažįsta gegute pa- 
virtusią savo seserį, tada jos nešauna. Tačiau 
viena dainos variacija sako, kad bernelis žino, 
jog gegužėlė — tai jo mergelė, o vis dėlto ją šau- 
na (kodėl — nepaaiškinta), bet mergaitė dar su- 
spėja šauktis Perkūno pagalbos, prakeikia šelmį 
bernelį, kurį tuojau pat užmuša griaustinis: 


b) 


Žalioj girelėj, 

Lygioj lankelėj 

Stovi sesių pulkelis. 

Vai ir atjojo 
Šelmis bernelis 
Šaudyklę taisydamas. 

— Vai skirkis, skirkis, 

Sesių pulkeli, 

Šausiu vargo mergelę. 
Vai šausiu, šausiu 
Tave, mergele, 

Per girios gegužėlę. 

— Vai nešauk, nešauk, 

Šelmi berneli, 

Nes nustosi žirgelį. 

— Šitą nustosiu, 
Kitą balnosiu, — 
Šausiu vargo mergelę. 

Pirmą kart šoviau — 

Lapai mirgėjo, 

Mergelė prakalbėjo: 

— Vai nešauk, nešauk, 
Šelmi bernuži, 
Koros tave Dievulis. 

Vai koros, koros 

Dievs Dievulėlis, 

Už vargdienę mergelę. 
Vai kyla, kyla 
Juods debesėlis 
Su dideliu griausmeliu. 

Kilk, debesėli, 

Mušk, Perkūnėli, 

Ing tą šelmį bernelį. 

Vai ir užmušė 
Šelmį bernelį 
Už vargdienę mergelę. 

Daina sena, graži, lietuviška ir tikrai liau- 
diška: žiūr. “Liet. dainorius" p. 355t. Plg. Jušk. 
“Liet. dainos" II Nr. 596 ir Nr. 762 (jiedu abu 
teturi tik porą panašių posmų). Daina įdomi ir 
savo etika: Perkūnas nubaudžia nusikaltėlį. Ar 
tas “Dievs Dievulėlis" yra krikščioniškas, ar se- 
nas stabmeldiškas — neaišku. Kitoje panašaus 
pobūdžio dainoje, kuri tačiau yra daug dažniau 
randama, vyro skriaudžiama žmona prašo: “Žai- 
buok, žaibeli, trenk, Perkūnėli, užmušk piktą vy- 
relį!" Vienoj gudiškoj dainoj moteris dejuoja, 
kad griaustinis užmušė ne tą, kurio ji nekentė 
(jos vyrą), bet tą, kurį ji mylėjo (jos meilužį). 


3. Nušoviau sakalėlį 


Sakalas mūsų liaudies poezijoje yra vaiz- 
duojamas, kaip žmonių draugas ir pasiuntinys, 
jis “naujienas nešioja". Svetimoj šaly mirštąs ka- 
rys prašo sakalą parnešti jo kaulus į tėviškę “pas 
mano tėvelį". Žodžiu, tai neliečiamas arba “tabu"' 
paukštis, kurio nevalia skriausti arba užmušti, 
nes tada kokia didelė nelaimė atsitiks. Ir štai vie- 
nas girtas medžiotojas jį nušauna. Atsikvošėjęs 
ir išsigandęs klausia savo tėvą, ką turi daryti. 
Tėvas liepia slaptai palaidoti sakalą gilioje duo- 
bėje, t. y. suteikti jam pagarbą, paprastai skiria- 
mą žmogui. Mat, gal tada nusižengimas bus nors 
iš dalies atpirktas ir neatsitiks nelaimė: 


Vai lustig runda,* 
Jaunieji broleliai, 
Margoje karčiamėlėj. 
Nedaug prašokau, 
Nedaug pragėriau — 
Daug pinigų mokėjau. 
Tancių prašokau, 
Gorčių išgėriau, 
Dolėružį mokėjau. 
Vai siuntė siuntė 
Mane tėtužėlis 
Į giružę Medžioti. 
O ir pamačiau 
Sierą sakalėlį 
Viršūnėj ąžuolėlio. 
Vai eičia klausčiau 
Senojo tevelio — 
Ar šautie sakalėlį? 
—Sūneli mano, 
Jaunasis mano, 
Sūneli brangvardėli. 


* Germanizmas, reiškia “linksmai aplinkui" šokti ar 
gerti. 

Dainavo Magdalena Takažauskienė, 72 m. a. Gim- 
tinė: Versnupių k., Alvito par. Atvažiavo į JAV 1904 
m. ir dabar gyvena Pittsburgh, Pa. Užrašyta 1949. 8. 
19. Dainuotoja paaiškino: “Mano tevuko (senelio) 
Pranciškaus šematausko daina. Jis buvo iš Vyžainių 
par. ir mirė turėdamas 110 metų. Mes ją retai dai- 
nuodavom, už nieką laikydavom“. 

Vai nešauk, nešauk 
Sierą sakalėlį, 
Duok sakalui čiulbėti. 
Oi aš neklausiau 
Senojo tevelio, 
Nušoviau sakalėlį. 
Aš eičia klausčiau 
„Senojo tevelio — 
Kur sakalą kavoti? 
—Sūneli mano, 
Jaunasis mano, 
Sūneli brangvardėli. 
Oi iškask, iškask 
Gilią duobužę 
Į du tris stuomenėlius. 
Kad nieks n'išgirstų, 
Onei nesuprastų 
Kur sakalą kavojai. 


Tai aiškiai Mažosios Lietuvos kilmės daina, 
gal gerokai aptrupėjusi, nes nieko nepasakoja 
apie medžiotojo tolimesnį likimą, jo nubaudimą. 
Kitą variantą duoda Jušk. “Liet. dainos" I Nr. 
142. Takažauskienės variantas yra pilnesnis, ne- 
gu Juškevičiaus, nors pastarasis buvo gerokai 
anksčiau užrašytas. Daina sena, reta ir graži. 


4. Puldamas sakalėlis užmušė karaliūną 


Kas atsitinka sakalo medžiotojui, vaizdžiai 
rodo “karaliūno daina". Jos žinomi mažiausia trys 
variantai, visi dzūkiški. Vieną atspausdinau rin- 
kiny “Šimtas liaudies baladžių" (Kaunas, 1940, 
Nr. 66), kitus du užrašiau Amerikoj ir čia dedu. 
Tokias dainas dzūkai vadina “Gavėnios daino- 
mis“, t. y. jos yra rimto, liūdno turinio. 


a) 


Už marių mėlynųjų 
Bovinosi du sakalai. 
Užmušė kazokėlį, 
Kazokėli dvarokėlį. 
Ir paliko jauną našlę 
Su pulku siratėlių. 
—Oi purmone, kinkyk arklius, 
Mes važiuosim pas motulį. 
—Oi motula mano miela, 
Ar prijėmi mane jauną? 
Ar prijėmi mano skarbus, 
Ar prijėmi palšus jaučius? 
Ar prijėmi mažus vaikus, 
Mažus vaikus siratėles? 
—Oi dukrele mano jauna, 
Aš prijėmu tave jauną. 


Aš prijėmu tavo skarbus 

Ir prijėmu palšus jaučius. 
Neprijėmuų mažų vaikų, 
Mažų vaikų siratėlių. 


[Toliau lygiai toks pat pokalbis 
su tėvu, broliu ir seserimi]. 


—Purmonėli, grąžyk žirgus, 
Aš važiuosiu pas vyrelį. 
Aš važiuosiu pas vyrelį 
An aukštojo kalnelio. 
—Prisiegėle mano mielas, 
Ar prijėmi mane jauną? 
Ar prijėmi mano skarbus? 
Ar prijėmi palšus jaučius? 
Ar prijėmi mažus vaikus, 
Mažus vaikus siratėles? 
—Neprijėmu tavo skarbų, 
Neprijėmu palšų jaučių. 
Tik prijėmu tave jauną, 
Mažus vaikus siratėles.* 


b) 


Ir išjojo karaliūnas 
Žalion girion paliavoti. 
Ir užmušė karaliūnas 
Žalios girios sakalėlį. 
Ir puldamas sakalėlis, 
Ir užmušė karaliūną. 
Vai parbėga jo kurteliai 
Per laukelius skalydami. 
Vai parbėga jo žirgeliai 
Viešais keliais žvingydami. 
Vai parbėga jo slūgelės 
Baltas rankas laužydamos. 
— Karaliene, didi ponia, 
Dabar tavo po mudrystei. 
Dabar tavo po mudrystei, 
Tai nešiokie žėlabėlę. 
Tai nešiokie žėlabėlę, 
Jau užmušė karaliūną. 
— Vai slūgelės, vai vier- 
niausios, 
Kinkykite šyvus žirgus. 
Kinkykite šyvus žirgus, 
Aš važiuosiu pas tėvulį. 
Aš važiuosiu pas tėvulį, 
Pas tėvulį, pas motulę. 
Davažiavaus tėvo dvarą, 
Stov tevulis vidur dvaro. 
Stov tėvulis vidur dvaro, 
O motulė šaly dvaro. 


* Dainavo Ona Medonienė, 50 m. a., iš Papečių k., 
Lazdijų par. Dabar gyvena Hartford, Conn., atvažia- 
vo 1912 m. Užr. 1950. 7. 10. Arch.: R 64/46. 


A 


= 
— 

—-Vai tėvuli, vai motule, 

Duokie dabar kokią rodą. 
Duokie dabar kokią rodą, 
Jau užmušė karaliūną. 

— Vai dukrele mano miela, 

Jaučius, karves išparduokie. 
Jaučius, karves išparduokie, 
Šyvus žirgus man atduokie. 

Šyvus žirgus man atduokie, 

Laisk sūnelius kuniguosna. 


Laisk sūnelius kuniguosna, 
O dukrelas minyškosna. 

O dukrelas minyškosna, 
Pati jauna ištekėkie. 
— Vai tėvuli, vai motula, 
Tai nedėkui už tokią rodą. 
Vai slūgelės, vai vierniausios, 
Grąžykite šyvus žirgus. 
Grąžykite šyvus žirgus, 
Aš važiuosiu savo dvaran.“ 


Atrodo, kad varianto “b"' didžioji dalis (pir- 
mieji 16 posmų) yra senesnės dainos forma, ge- 
rai išaiškinanti visos nelaimės priežastį. Jos pa- 
baiga su kunigais ir minyškomis jau yra naujes- 
nės kilmės. Tuo tarpu varianto “a" pradžia yra 
tik nuotrupos, o pradedant ketvirtu posmu jau 
randame labai būdingą liaudies poezijos motyvą, 
vadinamą “vadavimą"': kai visi artimieji atsisako 
nelaimėn patekusiam padėti, tai mylimasis (-ji) 
tuoj pasiryžta gelbėti ir viską paaukoti, kas tik 
jam ar jai yra galima padaryti mylimo asmens 
naudai. “Karaliūnas" yra senesnis, negu 'kazo- 
kėlis dvarokėlis". Antrosios dainos melodija yra 
primityvi, bet originali ir lietuviška, o pirmosios 
beveik recitatyvas. Pati daina gali turėti slaviš- 
kos įtakos, tačiau tuo tarpu neturiu slaviškų ati- 
tikmenų. 


5. Tavo ponas nuskendo 


Tai vėl mislinga daina. Iš dalies ji primena 
“paskandintą žiedą" (Nr. 1), iš dalies “karaliūno 
dainą" (Nr. 4). Vienas jos variantas, užrašytas 
A. Leskieno 1880 m. Vilkiškių apyl. (Maž. Lietu- 
voj), yra toks: 


Ejo ponas medžioti 

I žaliają girelę. 

Ėjo ponas damais [pylimais] tais 
Baltai rankas mazgoti. 
Ponas žiedą begriebdams 
Ir pats jaunas įpuolė. 

—Ei tu tarne viernasis, 
Kinkyk šešis žirgelius, 
Bėkit pas žiuponę [ponią]. 
O tai rado žiuponę 
Didžiam luste [linksmume] bešokant. 
—Ei tu žiupon, žiupone, 
Tu jaunoji žiupone, 

Kad tu vislab žinotum, 
Tai tam luste nešoktum. 
Tavo ponas nuskendo, 

Į dugnužį nugrinzįdjo. 
—Ei tu tarne viernasis, 
Kinkyk šešis žirgelius, 
Bėki pono jieškoti. 

Kur žirgužiai stovėjo, 

Čia žemužė nutrypta; 

Kur ponelis įpuolė, 


* Dainavo Elena Pigagienė, 65 m., iš Perlojos. Atvažia- 
vo į JAV 1905 m. ir dabar gyvena Brockton, Mass. 
Užr. 1949. 9. 2. Arch. R 39/24. 

Vandenužis sudrumstas. 

O tai rado ponelį 

Ant jūružių dugnelio, 
Baltais žiedrais apdumtą, 
Žaliais maurais aptiestą. 
Tai laidojo ponelį 

Į karaliaus sklepelį, 

O tai davė užrašyti: 

Čia gul jaunas zelnerius, 
Karaliaus jėgerėlė [šaulys]. 


Daina turi nemaža germanizmų ir slavizmų, 
neturi posmų (slaviška įtaka?), tačiau, antra ver- 
tus, turi ir aiškiai lietuviškų dainos bruožų, tad 
ją tenka laikyti mažalietuvišku kūriniu. Formos 
atžvilgiu daina nėra tobula. 


Kitas panašus, bet ne toks pilnas šios dainos 
variantas, užrašytas Lauksargių par. (Maž. Lie- 
tuvoj), buvo paskelbtas V. Kalvaičio knygoj 
“Prūsijos Lietuvių dainos“, 1905, p. 224 Nr. 460. 
Ten skęsdamas ponas liepia ištikimam tarnui pra- 
nešti tą liūdną žinią “žiuponei"', kurią atrado ir- 
gi “didžiam luste bešokant". Ponia tuojau liepė 
tarnui pakinkyti šešis žirgus, visus širmus, ir “ei- 
sim pono jieškoti". Apie palaidojimą nieko ne- 
pasakyta. Daina turi dviejų eilučių posmus (du 
posmai turi po tris eilutes). Pagaliau Juškevi- 
čiaus “Liet. dainos" II Nr. 836 duoda gana nu- 
tolusią versiją: “Rankeles mazgojau, žiedelį nu- 
skandinau. Žiedelį griebdams aš jaunas ir įpuo- 
liau. Plauk mano žirgeli per jūružes mareles, 
pasakyk tėveliui, skųskiesi motinėlei. Sakyki: 
ženijausi..." Apie žmoną čia nieko nesakoma. 
Šis variantas artimesnis dainos tipui, kur ber- 
nelis nuskęsta, jieškodamas mergelės žiedo. 


6. Juodas kudlotas .. 


Miško dvasia irgi kartais užsimano prisivi- 
lioti žmonių dukrą. Kadangi jis yra “juodas kud- 
lotas, šleivas vyžuotas“, tai gražuolę vilioja vi- 
sai moderniškomis priemonėmis — auksu sidab- 
ru. Tokia daina apie nepaprastas piršlybas buvo 
Uk vieną kartą užrašyta vokiečio K. Brugmano 
1880 m. Garliavos apylinkėj: 


Sumaliau rėtį, 
Sumaliau antrą, 
Liu-lei-lių.* 
Vai aš išėjau 
Ant didžio dvaro. 
Nei aušra aušta, 
Nei saulė teka. 
Vai tik ateina 
Juodas kudlotas, 


Leskien und Brugman, Litauische Volkslieder und 
Maerchen, 1882, p. 139 Nr. 80 


A. Leskien und K. Brugman, Litauische Volkslie- 
der und Maerchen, Strassburg 1882, p. 39 Nr. 61 


Juodas kudlotas, 
Šleivas vyžuotas. 
Ir jis paėmė 
Už baltų rankų, 
Vai ir nuvedė 
In žalią girią. 
Te nauji dvarai, 
Balti pakajai. 
Ir pasodino 
Už balto stalo, 
Vai ir papylė 
Aukso sidabro. 
“Vai man nemiela 
Auksas sidabras, 
Vai tik man miela 
Tėvas močiutė, 
Tėvas močiutė, 
Broliai sesutės". 
“Vai cit neverke, 
Jauna mergele, 
Vai tu turėsi 
Dešimts slugelių, 
Dešimts slugelių, 
Dešimts [šimtą?] vargelių". 


Į šią neabejotinai liaudišką dainą panaši yra 
pasaka apie Jovadaą (kudlota būtybė — nei meš- 
ka, nei žmogus), kurią išspausdinau knygoje 
“Lietuviškos Pasakos" (Chicago, 1951, p. 145- 
151) 


Yra panaši sakmė, kaip velnias, užtikęs vie- 
ną pirty besimaudančią merginą, ją kviečia: 
“Merga, merga, einam šokti!" Gudri mergina at- 
sako: “Kad aš neturiu batelių ... suknelės... ska- 
relės ir t.t." Ir velnias viską neša iki gaidžių. 
Šita sakmė yra labai populiari ne tik Lietuvoje, 
bet visoj rytų ir vidurio Europoj nuo Estijos iki 
Kaukazo. Kyla klausimas, ar minėta “Jovado" 
pasaka atsirado veikiant tokioms sakmėms, ar 
dainoms, panašioms į Brugmano užrašytąją? Pa- 
saka artimesnė sakmėms, tik vienas dalykas įdo- 
mus: Jodvadui išbėgus, mergina labai daug dai- 
nuoja, šaukdamosi pagalbos, pavyzdžiui: 


Pučia vėjelis žalioj girelėj, 

Žiba žvaigždelės tamsioj naktelėj, 
O mane ima Jovadas kudlotas, 
Turi daug pinigų, labai bagotas.* 


Arba taip skundžiasi: 


Mane apleido tėvas motulė, 

Manęs neklauso rudi kurteliai, 
Man nepačiulba drabni paukšteliai. 
Mane graudena šiaurus vėjelis — 


* Liu-lei-liu yra priedainis kartojamas po kiekvieno 
posmo. 


Nieks neramina manęs mergelės. 
Nors jūs gaideliai, nors jūs raibieji, 
Jūs užgiedokit anksti rytelio. 

Jūs nubaidykit Jovadą kudlotą ... 


Gal šie gausūs dainuojami posmeliai, kurie 
mūsų pasakose dažnai pasitaiko, rodo liaudies 
dainų įtaką? Abejoju. Skaitydamas originalo 
rankraštį, turėjau kai kurių abejojimų dėl pasa- 
kos liaudinškumo. Užrašė ją Paulius Golovnia 
(Galaunė?) Sobuvos km., Jėzno par. ir nusiuntė 
LMD-jai. Rankraštis rašytas apie 1910 m., o tada 
buvo kaip tik labai madoj, sekant Vincu Kreve 
ir Liudu GiGra, kurti eilėraščius, pamėgdžiojan- 
čius dzūkiškas liaudies dainas. 


Dainų eilėdara, posmai 


Dainų senumą ir jų lietuviškumą nustatyti 
labai padeda jų forma arba eilėdara. Senosios 
mūsų dainos neturi rimo. Priėjau išvados, kad 
seniausios ir tikrai gražios lietuviškos dainos tu- 
ri trijų eilučių posmus: pirmos dvi eilutės yra 
trumpos, o trečioji kiek ilgesnė (žiūr. šio str. dai- 
nas Nr. 1-3). Tatai dar nereiškia, kad visos dai- 
nos, turinčios kitokius, negu trijų eilučių pos- 
mus, jau yra nelietuviškos kilmės. Dainos, tu- 
rinčios dviejų eilučių posmus, irgi gali būti se- 
nos. Pačios seniausios mūsų dainos arba sutarti- 
nės dažnai teturi tik vieną eilutę prasmingo 
teksto, o toliau posmą užpildo neturįs prasmės 
priedainis iš vienos ar daugiau eilučių. Vėliau 
įsigalėjo keturių eilučių posmai. Rimuotos dai- 
nos yra jauniausios. Jei daina visai neturi pos- 
mų, tuojau kyla įtarimas, ar nebus skolintinė iš 
rytinių slavų. Pagaliau reikia žinoti, kad “supos- 
mavimas" priklauso ir nuo užrašytojo: jei jis ne- 
žymėjo pasikartojančių eilučių ir priedainių, tai 
posmai dažnai nebeišeina, ir priešingai, geras dai- 
nininkas ir tariamai neposmuotą dainą gali su- 
posmuoti: tai padaro atitinkamai pakartoda- 
mas kai kurias eilutes, visas ištisai ar tik jų pu- 
sę, ir pridėdamas pora naujų žodžių, atitinka- 
muose vietose panaudodamas priedainius ir pan. 
Posmus galima skirti tik tada, kai daina esti dai- 
nuojama. Diktuojant žodžius, paprastai viskas su- 
maišoma. Todėl galimas yra dalykas, kad kai ku- 
rios neposmuotai užrašytos dainos iš tikrųjų bu- 
vo posmuotos, bet jas negerai užrašė, — nerei- 
kalavo, kad dainuotų, bet prašė, kad tik žodžius 
sakytų. 


Susižavėti gražia daina yra nesunkų. Kur 
kas sunkiau yra nustatyti tokios gražios dainos 
amžių ir spręsti apie jos kilmę. Čia reikia ne tik 
folklorininko - istoriko, gerai pažįstančio kaip 
mūsų, taip ir kaimyninių tautų dainas, bet dar 
reikia pasikviesti pagalbon eilėdaros žinovą ir 
muziką. 


* Originale, atsimenu, buvo: “Ir ant pinigų labai ba- 
gotas" — tai aiškus slavizmas. 

LAISVĖ IR RELIGIJA 


KARL JASPERSO EGZISTENCINES METAFIZIKOS PAGRINDAI (IV) 


JUOZAS GIRNIUS 


1. Filosofija, kaip laisvasis tikėjimas 


a. Filosofinė religijos kritika. — Filosotija 
yra laisvas tikėjimas. Štai ta tezė, kuri Jasper- 
sui lygiai atriboja filosofiją ir nuo mokslų, ir 
nuo religijos. Kiek filosofija yra tikėjimas, tiek 
ji nėra mokslas. Ir kiek filosofija yra laisvas ti- 
kėjimas, tiek ji nėra religija. Iš vienos pusės: filo- 
sofija nėra mokslas, nes iš viso filosofinis mąs- 
tymas neslepia savyje jokio pažinimo. Galima 
pažinti tik pasaulyje randamus objektus, o ab- 
soliutinės būties tenka jieškoti tikėjimu. Pagal 
tai mokslo ir filosofijos santykiai Jaspersui yra 
tolygūs žinojimo ir tikėjimo santykiams: kai 
mokslai, kreipdamiesi į patirtinę tikrovę, mums 
teikia žinojimą, tai filosofija, jieškodama “tik- 
rosios būties", išauga iš tikėjimo. Tačiau, antra 
vertus, tai nieku būdu nereiškia, kad šis filoso- 
fijos išskyrimas iš mokslų ją priartintų prie re- 
ligijos. Kas sekė mūsų ankstesnę Jasperso filo- 
sofinės minties analizę, tas negalėjo nepastebė- 
ti, kiek yra neteisinga filosofinių žurnalistų nu- 
kaltoji klišė: “Kai Heideggeris su Sartre atsto- 
vauja ateistiniam egzistencializmui, tai Jasper- 
sas su Marceliu — krikščioniškajam egzistencia- 
lizmui''. Jei Gabriel Marceliui galima iš tiesų tai- 
kyti krikščioniškojo egzistencialisto vardą, tai 
Jaspersui šis vardas iš viso nedera, nes pagal jį 
filosofas iš viso negali savęs surišti jokia religi- 
ja. Jei filosofija nėra mokslas, nes ji nėra iš viso 
žinojimas, tai lygiai filosofija Jaspersui nėra re- 
ligija, nes ji nėra autoritetinis tikėjimas. Kai 
mokslai savyje slepia priverstinį žinojimą ir kai 
religija remiasi Apreiškimo prievarta, tai filoso- 
Tija yra iš esmės laisvas tikėjimas, pagrįstas 
“laisva nelygstamybe"'. Šita tai prasme ir laiko 
Jaspersas savo egzistencinę filosofiją laisvės fi- 
losofija: kai kiekvienas žinojimas yra priversti- 
nis, tai filosofija yra tikėjimas, ir būtent, ne au- 
toritetinis, o laisvas tikėjimas. 


Iš pradžių gali atrodyti: vistiek filosofija 
pagal Jaspersą turi likti artimesnė religijai, nes 
abi aptariamos tikėjimu ir tuo pačiu išskiriamos 
iš žinojimo. Tačiau taip nėra. Jei ir randa Jas- 
persas tikėjimą “politinėje įtampoje" su žinoji- 
mu, tai betgi vistiek jis neranda neperžengiamos 
prarajos tarp mokslo ir filosofijos. Nors filoso- 
fija ir nėra mokslas, tačiau ji suponuoja mokslinį 
pažinimą. Užtat ir negali būti principinės kovos 
tarp filosofinio tikėjimo ir mokslinio žinojimo. 
Mokslininkas gali filosofuoti, ir filosofas gali im- 
tis mokslo. Kitaip religijos atveju. Kai įtampa 

tarp filosofijos ir mokslų lieka reliatyvi, tai 
įtampa tarp filosofijos ir religijos yra absoliuti. 
Filosofinį tikėjimą nuo religinio tikėjimo skiria, 
pagal Jaspersą, neperžengiama praraja. Kai filo- 
sofinis tikėjimas išreiškia “laisvą nelygstamy- 
bę", tai religinio tikėjimo nelygstamybė remiasi 
Apreiškimo autoritetu. Užtat, pagal Jaspersą, bū- 
ti filosofu ir priklausyti religijai yra dvi viena 
antrą nesutaikomai išskiriančios galimybės. “Fi- 
losofui kaip tokiam yra galimas tikėjimas, bet 
ne religija". 

“Gali filosofija susivienyti su mokslu“, bet 
“turi ji kovoti prieš religiją".?) Kodėl neišven- 
giama filosofijos kova prieš religiją? Todėl, atsa- 
ko Jaspersas, kad filosofas negali paneigti savo 
laisvės, sukniubdamas prieš Apreiškimo autorite- 
tą. Be abejo, sutinka ir mūsų filosofas, jei taria- 
masai Apreiškimas būtų iš tiesų Dievo balsas, 
nebūtų galima jam nepaklusti. “Jei tektų rinktis 
tarp Dievo ir žmogaus, būtų negalima nesirinkti 
Dievo"*), skelbia Jaspersas savo “ Philosophie". 
Tą pačią mintį, išreikštą nauja sofistine forma, 
sutinkame ir jo vėliau išėjusioje studijoje “Von 
der Wahrheit'': jei Dievas būtų iš tiesų apsireiš- 
kęs, tai net pats absurdiškumas nebūtų galiojan- 
tis priekaištas prieš Apreiškimą. “Jei būtų tai įvy- 
kę, Apreiškimas būtų pagrindinė ir galutinė tik- 
rybė, jokia tiesa negalėtų už jo išeiti ir dingtų 
kiekvienas klausimas, liečiąs jo galimumą, patir- 
tini faktiškumą bei jo sąlygas. Šiuo atveju Ap- 
reiškimas būtų viso mūsų tiesos jieškojimo pra- 
džia, nes kiekviena žmogiškoji tiesa turėtų nusi- 
lenkti Apreiškimui, o ne Apreiškimas derintis 
prie mūsų ankstesnio tiesos žinojimo“*). Pava- 
dinome šią argumentaciją sofistine todėl, kad 
Jaspersas prileisdamas, jog net absurdiškumas 
nebūtų priekaištas prieš Apreiškimą, jei šis būtų 
faktiškai įvykęs, drauge principiškai paneigia 
Apreiškimo galimybę pačiu tuo, jog jis atmeta 
bet kokį istorinį liudijimą. Iš tiesų, cituotą teks- 
tą seka klausimas: kaip galime įsitikrinti, kad 
Apreiškimas yra Dievo balsas? Neišvengiama 
remtis liudininkais, atsako pats sau aną klausi- 
mą mūsų filosofas. Tačiau “žmogaus žodis nebė- 
ra Dievo žodis“) Kiek Apreiškimas yra perduo- 
damas, jis priima pavidalą pasaulyje ir tuo pa- 
čiu kiekvienai žmogiškaja tiesai savą baigtinybę. 
“Kur žmonės teigia tiesą, ten jie palenkti logikai 
ir kitų Žmogiškajai patirčiai.) 

„„ Užtat randame ir pas Jaspersą visą tą krikš- 
čionybės kritiką, kurios savo laiku ėmėsi racio- 
nalistai. “Absurdiška, kad Dievas taptų žmMogu- 


mi ar žmogus Dievumi".“) Visi Kristaus Prisikė- 
limo liudijimai yra klaidingi, nes liečią tai, kas 
pasaulyje yra negalima. Nieko nereiškia visi liu- 
dininkai. Pakankamai žinome liudininkų, kurie 
subjektyviai buvo nuoširdūs, liudydami savo tuš- 
čias iliuzijas. Negalint jais remtis, nelieka nieko 
kito, kaip kreiptis į patį Apreiškimo turinį ir jį 
kritiškai vertinti. Priėmęs racionalistinę kritiką 
dėl Apreiškimo negalimybės, Jaspersas atmeta 
krikščionybę visų pirma moraliniais pagrindais. 
Loginis absurdiškumas kaip toks, Jasperso aki- 
mis, dar nebūtų galutinis priekaištas, nes “ab- 
surdas yra Transcendencijos mąstymui apsireiš- 
kimo forma, kuri užtat yra neišvengiama ir kiek- 
vienoje gilesnėje filosofijoje".?) Užuot atmetęs 
iš viso absurdą, mūsų filosofas skiria “apreiškian- 
tį absurdą" nuo “klaidinančio absurdo". “Gi fi- 
losofijai Dievas-Žmogus yra klaidinantis absur- 
das"'.*) Kodėl? Todėl, atsako Jaspersas, kad “jis 
mūsų neveda meilės pokylyje į Transcendenciją, 
o tik mus supančioja tuščia dogma". Negali mū- 
sų filosofas priimti Jėzaus asmenybę ne tik kaip 
Kristaus, bet ir žmogaus. Prikiša jis Jėzaus 
asmenybei visų pirma radikalų bėgimą iš pasau- 
lio. Jasperso akimis, Jėzus tebuvo “išimtis, o ne 
pilnas žmogus", nes jis stokojo “veiklios pasaulio, 
dvasios, žinojimo"'.?) Būti Jėzaus mokiniu, pagal 
mūsu filosofą, lygu save klausti: “ar noriu gy- 
venimo, kaip manęs pačio sunaikinimo?“'!?) Neį- 
manoma sekti Jėzų. Faktinė krikščionybė tėra 
kompromisas su gyvenimo reikalavimais, o ne 
tikras Jėzaus sekimas. Tikras Kalno Pamokslo 
sekimas reikštu viso gyvenimo sunaikinimą. 
Kiek betsi krikščionys negali patys sekti Evan- 
gelija, tiek, iš antros pusės, savo pretenziia į 
ekskliuzvvine tiesą, jie žadina fanatizmą. Užtat 
mūsų filosofas ir jaučiasi labiau traukiamas 
“laisvos ir protingos drąsos vyrų“ (Platono, Šek- 
spyro. Kanto, Lessingo, Goethės), negu “aiškių 
krikščionių" (Povilo, Augustino, Liuterio, Kal- 
vino). 

Šią Apreiškimo kritiką lydi bendra kiekvie- 
nos religijos kritika. Visų pirma Jaspersas klau- 
simo ženklan pastato dogmas. Visos dogmos jam 
tėra mitai. Religinis tikėjimas visada yra “proto 
išsižadėjimas", sacrificio dell intelletto, t. y. ti- 
kėjimas prieš protą, o ne aukščiau proto (gegen 
den Verstand, nicht ūber den Verstand hinaus).!!) 
Bet kadangi ir patys religininkai nesitiki, jog 
golėtų žmogus sąmoningai atsisakyti proto, ban- 
doma dogmų absurdiškumą užmaskuoti, nedrįs- 
tama viešai jį pripažinti. 

Panašiai mūsų filosofas kreipia savo kritiką 
ir į religinį kultą. Religinis kultas savaime supo- 
nuoja asmeninį Dievą. Gi Jaspersui asmeninis 
Dievas tėra neteisėtas Žmogaus suabsoliutinimas. 
Todėl ir Apvaizda jam tėra “sublimuota magi- 
ja". Tuščia pasitikėti apvaizdine pagalba kasdie- 
niniuose reikaluose. Iliuzija, kad Dievas rūpinasi 
mumis ir laukia mūsų maldų. Tikroji Transcen- 
dencija nereikalauja “nei kulto, nei propagan- 
dos''.12) Visos mūsų maldos tėra bereikalinga ma- 


gija. Net ir ta malda, kuri pakyla aukščiau uti- 
litarinių reikalavimų, lieka abejotinos vertės, 
nes kasdieninis užsitikrinimas dievybe greičiau 
slopina mūsų veržimąsi į Transcendenciją, negu 
jį žadina. 

Pagaliau mūsų filosofo kritika neaplenkia ir 
bažnyčios. Jo žodžiais, kiekviena religija siekia 
susiorganizuoti į corpus mysticum bendruomenę 
ir reikalauti jai paklusnybės už išganymo paža- 
dą. Tačiau, sako Jaspersas, filosofas negali nie- 
kam aklai paklusti, nes jis žino, jog kiekviena 
žmogiška institucija, neišskyrus bažnyčios, lieka 
žmonių padaras. Gi Dievo duotosios laisvės var- 
du žmogus turi teisę kritiškai vertinti visa, kas 
yra pasaulyje, net ir tuos, kurie save laiko Die- 
vo vikarais. Tokia filosofo laisvė, pripažįsta Jas- 
persas, gali religiniu požiūriu atrodyti smerkti- 
nas subjektyvizmas, neleistinas išdidumas. Ta- 
čiau filosofiniu požiūriu, palaiko mūsų filosofas, 
ne kritinė mintis, o aklas paklusnumas yra Die- 
vo duotosios laisvės išdavimas. 


Štai kodėl, pagal Jaspersą, filosofas turi pa- 
likti religiją. Negalima filosofui nei išduoti savo 
laisvės tikėjimu prieš protą, nei jieškoti iliuzi- 
nės paguodos maldos magikoje, nei pagaliau pri- 
imti dvasininkų autoritetą. Greičiau filosofas tu- 
ri kovoti prieš kiekvienos religijos netiesą, kai 
ši virsta Trascendencijos sustabinimu, fantomų 
baime, fanatizmu be meilės, eretikų medžiokle. 
Ši kova yra neišvengiama, kad “būtų laimėta 
laisvei erdvė individo rizikoje?'.!5) Tačiau, antra 
vertus, Jaspersas perspėja, ši kova tegali kreip- 
tis prieš tam tikrą religiją tik tiek, kiek ši su- 
stingsta klaidinančioje objektyvybėje. “Filosofi- 
ja kovoja prieš religiją, bet visada tik prieš tam 
tikrą religiją jos netiesoje".!') Kiek religija ob- 
jektyvuojasi tam tikromis dogmomis, tam tikru 
kultu ir tam tikra bažnyčia, tiek ji tampa klai- 
dinga. Tai ir verčia filosofiją ją atmesti. Bet, sa- 
ko Jaspersas, ta versmė, iš kurios sravi visos re- 
ligijos, verčia ir filosofą jieškoti kito santykio 
su religija. Tai nebe kovos, o pagarbos santykis. 
Turi filosofija gerbti religiją kaip galimą, nors 
ir svetimą tiesą, t. y. kaip tiesą, nors ir “ne man" 
(nicht fūr mich). “Yra religinėje egzistencijoje 
tiesa, net jeigu ir nėra ji man įsisavinimas“'.!“) 
Tai reiškia: jei ir neišvengiama kovoti prieš ob- 
jektyvios religijos netiesą, reikia gerbti religinį 
įsitikinimą kaip tokį, nes religinis įsitikinimas 
vra taip pat religinės egzistencijos (t. y. tikinčio- 
jo) tiesa, kaip filosofinis įsitikinimas yra filo- 
sofinės egzistencijos (t. y. filosofo) tiesa. 


b. Filosofo santykis su religine tikrove. — 
Užtat, jei iš vienos pusės Jaspersas laiko filoso- 
fijos kovą prieš religiją neišvengiamu dalyku, 
tai iš antros pusės ir jis konstatuoja, j0g “reli- 
gija nėra filosofijos priešininkė" .J*) Religijos 
versmė kelia nerimą ir pačiame filosofe. Nors 
filosofija negali priimti Apreiškimo, betgi ir ji 
stovi prieš tolimąją Transcendenciją. Pagaliau: 
“tariamojo apreiškimo turiniai, nuvalyti nuo sa- 
vo absoliutiškumo bei ekskliuzyviškumo, gali 

būti savo substancijoje ir filosofiškai įsisavinti 
kaip šifrai"'.!") Tiesa, sako Jaspersas, Jėzus nėra 
Dievas, ir galimas dalykas, jog ir jis pats nelaikė 
savęs Dievu. Tačiau Kristaus mitas yra šifras, 
kuris simbolizuoja “šifro teisę tarpininkauti tarp 
Dievo ir žmogaus".!*) Taip pat ir su pomirtinė 
amžinybe. Negalima padaryti jokios nuolaidos tai 
simbolikai, kuri nori anapusinį pasaulį įsivaiz- 
duoti realia trūka laike. Bet yra prasmės pripa- 
žinti šią simboliką, kiek ji, “užuot glosčiusi jus- 
linį geismą gyventi, tarnauja egzistencijos žadi- 
nimui''.!?) Ne kitaip su pragaru. Tuščia pragaro 
baimė, bet nieko verta ir ta ramybė, kuri pagrįs- 
ta tik velnio nebuvimu. Jei užtat pragaro ir nėra, 
jis yra šifras egzistencinei baimei prarasti “save 
patį' kasdieniniuose rūpesčiuose. “Žmogus su- 
seklėja, kur baimė išsisklaido"'.**) 

Oficialus kultas sustingęs tuščiose formose. 
Bet asmeninė malda priartėja prie filosofinės 
kontempliacijos ir pagaliau susilieja su šia tą 
akimirką, kai pranyksta pragmatinis santykis su 
dievybe ir maginis geismas paveikti Dievą. Kiek- 
vienu tačiau atveju maldą, kuri yra santykis su 
asmeniniu Dievu, nuo filosofinės kontempliacijos 
skiria “šuolis"", nes pereiti nuo maldos į kontem- 
pliaciją lygu pereiti iš religinės į filosofinę plot- 
mę. Tiesa, sutinka Jaspersas, net ir filosofo aki- 
mis, malda yra tikresnė laikysena, negu “visiš- 
kas Transcendencijos stokojimas''.*!) Tačiau pats 
filosofas niekada negali suklupti maldai, savęs 
neišduodamas. “Norėtų ir jis nusilenkti, bet jis 
nenori sukniubti ant kelių tik prieš tai, kas tėra 
žmonių padaras". ??) Vis dėlto filosofas atsisako 
maldos ne lengva širdimi, o skausmingai: “malda 
yra galima realybė, kurios stoka mane pripildo 
skausmu, o ne triumfo sąmone"'.?3) 


Panašiai, nežiūrint visos pagarbos, filosofas 
negali sau rasti vietos nė bažnyčioje. “Gilus liū- 
desys' pagauna Jaspersą vakarietinės bažnyčios 
schizmos akivaizdoje. Bet žino jis, kad jokia 
žmogiška institucija negali trukti visam laikui. 
Pripažista mūsų filosofas nepakeičiamą vaidme- 
nį, kurį atlieka bažnyčios perduodamos tradici- 
jos lobį. Bet nori jis sukliudyti tą jų fanatinį su- 
stingimą, kuris jas veda į ekskliuzyvizmo preten- 
ziją. “Kiekviena konfesija yra gera", nes “dievo- 
baimingųjų bendruomenė telkia savo narius iš 
visų konfesijų".?*) Užtat ir nera jokio pagrindo 
keisti vienai konfesijai kita. Greičiau ištikimy- 
bė įpareigoja likti savo tėvų tikėjime. Bet likti 
tėvų tikėjime nereiškia likti tų teologų bažny- 
čioje, kurie imasi filosofą ekskomunikuoti. Filo- 
sofo laikysena bažnyčios atžvilgiu, pastebi Jas- 
persas, tai likti protestantu. “Kaip filosofuojan- 
tysis anaiptol nenoriu nebūties, o greičiau, kal- 
bant visų laikų kalba, drįstu būti bažnyčioje ere- 
tiku arba, kitais žodžiais, protestantu par excel- 
lence"'.25) 

Tačiau ši likimą bažnyčioje eretikų, arba 
“protestantu par excellence“, netenka suprasti, 
lyg tarsi Jaspersas atšauktų savo tezę, pagal ku- 
rią negalima drauge būti filosofu ir priklausyti 

religijai. Ne, ši tezė neatšaukiama. Pagal Jasper- 
są, filosofas niekada negali jieškoti paguodos ir 
saugumo religijos prieglobstyje, net ir matyda- 
mas bei atvirai pripažindamas filosofijos nepa- 
kankamuma. Kodėl? Todėl, kad kiekviena sacri- 
ficio dell intelletto forma yra jo laisvės ir jo ver- 
tės sunaikinimas''.2*) Filosofas turi niekinti tokį 
nusistatymą, kuris nori sukliudyti faktų šviesą 
mitų naudai. Nors ir niekur Dievas nekalba į mus 
tiesiog, jisreikalauja iš mūsų pačia laisvės dova- 
na, kad imtume atsakomybę patys už save. Šita 
tad prasme “pasislėpusioji dievybė atrodo drau- 
džianti filosofuojančiam žmogui sugrįžti į religi- 
ją".27) Todėl įtampa tarp filosofijos ir religijos 
neatšaukiamai reikalauja aiškaus apsisprendimo: 
arba — arba. “Šis apsisprendimas yra toks, kad 
joks garbingas žmogus negali jo išvengti, jei jis 
nenori likti neapsisprendusioje tamsoje''.?*) Ar- 
ba ryžtuosi filosofinės minties laisvei, ir tada at- 
sisakau religijos, arba esu religijoje, ir tada ne- 
galiu rasti kelio į filosofinės rizikos laisvę. 


Bet apsisprendimas už filosofiją neturi virsti 
paprastu religijos neigimu, perspėja Jaspersas, 
pakartotinai primindamas, jog religijos užmirštis 
drauge būtų ir filosofijos galas, nes “filosofiniai 
turiniai gyvena masėje tik per religinio tikėji- 
mo tarpininkavimą“.*") Užtat galų gale ir pačią 
filosofijos kovą prieš religijos netiesą Jaspersas 
supranta ne kaip paprastą religijos neigimą, o 
greičiau kaip filosofijos norą prisidėti, kad neiš- 
sektų religijos versmės, kad nesustingtų religija 
fanatinėje netiesoje. Nors filosofai ir negali tie- 
siog dalyvauti religiniame gyvenime, tačiau “ten- 
dencija pagelbėti religinėms institucijoms slypi 
kiekvienoje filosofijoje???) 


Kokia ši pagalba, kurią Jaspersas pažada re- 
ligijai filosofijos vardu? Visų pirma tai reikala- 
vimas religijoms atsisakyti pretenzijos į ekskliu- 
zyvinę tiesą, t. y. i visiems galiojamumą". “Eks- 
kliuzyviškumo pretenzija yra žmonių padaras, 
nera ji pagrista Dievu, kuris atvėrė žmogui dau- 
gelį kelių į save".?!) Ir ne tik ši pretenzija nėra 
teisinga, bet tiesiai ji yra mums pati pragaištis 
tiek savo motyvais, tiek savo pasėkomis. Tai eks- 
kliuzyviškumo pretenzija yra ta versmė, iš kurios 
kyla baisus fanatizmas, visada pasiruošęs iš nau- 
io užkurti laužus eretikams. Todėl ir šaukia mus 
Jaspersas: "turime kovoti prieš šią mirtiną pre-, 
tenziją už tiesą ir mūsų sielą“.??) Pagal mūsų 
filosofą, nieku būdu ir ne-lypi religijos esmėie, 
kad bet kuris tikėjimas turėtų būti laikomas vie- 
ninteliu visiems teisingu. Tik biblinės religijos 
pasidavė šiai ekskliuzyvizmo pagundai, o ypačiai 
krikščionybė. Ir kadangi ši ekskliuzyvizmo pa- 
gunda visų pirma įsišaknijusi Dievo-Žmogaus 
mite, tai prieš ši mitą labiausiai ir nusikreipia 
mūsų filosofas. “Reikia atsižadėti Kristaus reli- 
gijos, kuri laiko Jėzų Dievu".?*) Tera ši religija 
tikra tik ta prasme, kuria Dievas gali kalbėti i 
žmogų per žmogų. Tačiau Dievas nekalba eks- 
kliuzyviai per jokį vieną žmogų. Kai dėl Jėzaus, 
Jasperso nuomone, jis tėra paskutinis toje pra- 


NN 


MICHELANGELO — PRAKEIKTASIS 


| B NS 
gi i 


NN 
i) 


Detalė iš “Paskutinio Teismo" freskos Sikstinos koplyčioje 


našų eilėje, per kuriuos Dievas kalbėjo Biblijo- 
je. Tai šiame sąryšyje Jaspersas reikalauja: 'nu- 
mitinimas negali čia sauvališkai sustoti, nes kiek- 
vienas mitas, tegu ir pats giliausias, lieka visa- 
da mitas ir užtat tėra Žaismas"'.** 

Bet kas lieka, kai tokiu būdu “numitiname" 
religiją? Savo veikale “Der philosophische Glau- 
be'' Jaspersas atsako šį klausimą sekančiu 'in- 
ventoriumi'': Vieno Dievo mintis, moralinio ap- 
sisprendimo nelygstamybė, meilė kaip amžiny- 
bės pavidalas žmoguje, veikla kaip žmogaus iš- 


bandymas, vadovaujančiosios idėjos pasaulyje, 
visų Žmogiškųjų pastangų sudužimas ir pagaliau 
tikėjimas: “Dievas yra galutinė ir vienintelė 
prieglauda''.*>) Bet ar šitaip “numitinta" religi- 
ja nesutampa galutinėje sąskaitoje su Jasperso 
skelbiamu “filosofiniu tikėjimu“? Ir ar šis filo- 
sofinis tikėjimas gali atstoti religiją? Atsako mū- 
sų filosofas į šį klausimą savo paties klausimu: 
“Ar filosofinio tikėjimo idėja nėra tik bekraujė 
iliuzija ir šiandien, kaip visada? Tai dažnai mums 
sakoma, bet aš tai netikiu".**) 

2. Religijos suesminimas ar jos išblankinimas? 


Keliame šį klausimą paties Jasperso žodžiais, 
kuriais jis norėjo išsakyti religijos filosofinio 
“numitinimo" prasme. “Ar klausimas eina apie 
religijos praskiedimą, apie jos substancijos pra- 
radimą? Jei taip, vadiname tai sekuliarizacija. 
Ar greičiau klausimas eina apie tyrinimą, apie 
jos versmių esminį atnaujinimą ir tad kaip tik- 
tai apie religijos substancializaciją?'*7) Kuris at- 
vejys yra jaspersinis religijos “numitinimas" — 
sekuliarizacija ar substancializacija, supasaulini- 
mas ar suesmeninimas? 

Ar religijos “numitinimo" pretenzija nėra 
savaime pati religijos “supasaulinimo" (sekulia- 
rizacijos) tendencija? Iš tiesų, suteikti filosofijai 
teisę “tyrinti? religiją lygu pastatyti religiją 
prieš filosofijos teismą. Bet tai kaip tik ir yra 
tai, ką vadiname “supasaulinimu"': priimti iš re- 
liginės tradicijos tai, ką galime ir protu pasiek- 
ti, ir atmesti visa tai, kas peržengia žmogiškosios 
patirties ribas. Kaip pats Jaspersas sako, “kas 
Apreiškime liečia žmogų kaip tokį tampa filo- 
sofijos turiniu, ir šis turinys kaip toks galioja be 
sąryšio su Apreiškimu'“.**) Bet šitaip supasau- 
linti religiją lygu iš viso religiją pastatyti klau- 
simo ženklan. Tiesa, Jaspersas daro distinkciją: 
filosofija kovoja tik prieš objektyvuotų religijų 
netiesą, bet gerbia religiją apskritai kaip sveti- 
mą tiesą. Faktiškai tačiau ši distinkcija nedaug 
ką reiškia. Pats Jaspersas gerai žino, kad kiek- 
viena religija visada yra objektyvuota ta pras- 
me, kurią šiam žodžiui jis teikia. Nėra religijos 
be dogmų, be kulto, be bažnyčios. Ir užtat, kada 
Jaspersas skelbia kovą prieš kiekvienos objekty- 
vuotos religijos “netiesą"', jis kreipiasi prieš kiek- 
vieną religiją apskritai. Nieko nereiškia, kad Jas- 
persas gerbia religiją kaip “tiesą ne man" (nicht 
fūr mich). Klausimas čia eina nebe apie religi- 
ją kaip tokią, o tik apie religinį įsitikinimą. 
Kuriuo gi atveju tenka kovoti prieš “svetimą tie- 
są"? Tik ten, kur klausimas eina ne apie skirtin- 
gas tiesas, o tik apie tiesą ar netiesą. Nėra rei- 
kalo fizikai kovoti prieš biologiją. Bet teko che- 
mijai kovoti prieš alchemiją, nes teko šią pasta- 
rąją laikyti netiesa. Panašiai ir mūsų atveju: ka- 
da Jaspersas įpareigoja filosofiją kovoti prieš 
kiekvieną objektyvuotą religiją, jis teikia filo- 
sofijai uždavinį pakeisti religiją, jei ne visuose 
protuose, tai bent tuose, kurie pajėgūs filosofi- 
jai. Kaip galima kitaip pateisinti Jasperso tezę, 
kuri skelbia religijos ir filosofijos nesutaikomy- 
bę tame pačiame žmoguje? 

Tiesa, Jaspersas žino, kad filosofija negali 
duoti to, ką duoda religija, nes "filosofija nega- 
li reikšti pretenzijos duoti išganymą"?*) Grei- 
čiau, pagal Jaspersą, filosofija gali mums duoti 
tik išganymo pakaitą (Analogon) mūsų išsilais- 
vinimu pilnai išplėtoti protą ir meilę, t. y. mo- 
ralinę asmenybę. Bet jei anapusinė amžinybė te-- 
ra iliuzija, sukurta mūsų juslinio geismo gyven- 
ti be galo, ir jei visa mums galima amžinybė 
slypi mūsų nelygstamosios veiklos egzistencinėje 

amžinybėje, tai iš tiesų filosofijos teikiamasai 
išganymo pakaitas drauge yra Ir vienintelis 
mums galimas išganymas. Ir kada Jaspersas mū- 
sų čia svarstomą tezę (“filosofija negali reikšti 
pretenzijos duoti išganymą") palydi tolerantiš- 
ka nuolaida “ir užtat filosofija palieka religijai 
bent laivą erdvę"“"), tai šią nuolaidą visų pir- 
ma įkvepia abejonė, kad grynai filosofinė tiesa 
galėtų laimėti masę. Kadangi filosofiniai turiniai 
gyvena masėje tik per religinio tikėjimo tarpi- 
ninkavimą, tai Jaspersas ir pripažįsta, kad “su 
religijos palikimu bei užmiršimu išblėstų ir tik- 
roji filosofija, visa pakeistų pati savęs nežinan- 
ti neviltis, aklas gyvenimas momentu, nihiliz- 
mas ir pagaliau prietarų chaosas") Viena tik 
religija laiduoja pasaulyje “Žmogaus transcen- 
dentinę orientaciją“ (transzendente Bezogenheit 
des Menschen). “Jei žmonių bendruomenė nebe- 
gyventų tuo, kas randa savęs nušvietimą ir filo- 
sofiniame tikėjime, filosofija išsisklaidytų vis 
retesniuose individuose, kol galų gale visiškai iš- 
blėstų''.*') Štai kodėl kovą prieš religiją mūsų 
filosofas pakeičia pagarba religijos pedagoginei 
misijai. Įdomus tai pagrindas lūpose to filosofo, 
kuris norėtų religiją pakeisti filosofija. Bet kiek- 
vienu atveju pripažinimas religijos pedagoginio 
vaidmens masėms nėra pripažinimas religijai pa- 
čios tiesos. Jasperso pagarbą religijai gaivina tik 
neviltis, kad gryna filosofija galėtų tapti visų 
protų religija. 

Bet kodėl šis filosofas, kurio mąstymas per- 
sunktas aistringu "Transcendencijos jieškojimu, 
gali baigti tokiu religijos vidinės prasmės nesu- 
pratimu? Pripažista tai pats mūsų filosofas: “ne 
tik nėra nepakankama tai, ką filosofas gali pa- 
sakyti apie religiją, bet dargi atrodo, kad jis vi- 
sai negalėtų pasiekti religijos, kai jis apie ją kal- 
ba''.**) Jaspersas aiškina tai principine antinomi- 
ja tarp filosofijos ir religijos: “Nėra galimas joks 
požiūris, kuris būtų anapus filosofijos ir religijos 
antinomijos; kiekvienas mūsų šioje politinėje 
įtampoje užima vieną polių ir kalba apie antrą 
be nuosavos patirties: užtat galite laukti, kad ir 
aš kai kur likčiau aklas“.“*) Tam tikra prasme 
tai yra tiesa: negalima suprasti religijos, pačiam 
liekant nuošaliai. Bet kodėl Jaspersas užsidaro 
vienoje tik filosofijoje? Iš vienos pusės, reikia į 
ši klausimą jieškoti atsakymo pačioje jo filosofi- 
jos sampratoje, ir būtent, visų pirma absoliutinės 
būties nepažįstamumo prielaidoje. Gi iš antros 
pusės, neimanoma mūsų filosofui pasiekti religi- 
jos esmę todėl, kad jis iš anksto atmeta Apreiš- 
kimo galimybę ir tuo pačiu nedaro distinkcijos 
tarp natūralinių religijų ir apreikštosios religi- 
jos. Natūralinės religijos, imant jų loginį turinį, 
iš tiesų sutampa su filosofine spekuliacija, su- 
prasta racionalinio pažinimo apskritai prasme. 
Tenka sutikti, kad, pavyzdžiui, graikų filosofija 
iš tiesų “numitino" mitine religiją. Bet kitas fi- 
losofijos santykis su apreikštąja religija. Jei Jas- 
perso teikiamoji filosofijos ir religijos santykių 
charakteristika ir yra iš dalies teisinga natūra- 


linių religijų atžvilgiu, tai betgi ji sudūžta į fi- 
losofijos padėtį Apreiškimo atžvilgiu. 

Be abejo, tilosofija kaip tokia negali nieka- 
da remtis Apreiškimu, nes ji pačia savo aptar- 
timi yra racionalinis pažinimas. Bet lygiai filo- 
sofija neturi teisės nė principiškai neigti Apreiš- 
kimą. Apreiškimo paneigimą savyje slepia tik 
tam tikra filosofija, o ne filosofija kaip tokia. 
Principiškai Apreiškimo galimybė tėra ten išskir- 
ta, kur yra išskirtas ir Dievas, ar bent asmeni- 
nis Dievas. Ir jeigu Jaspersas negali prileisti Ap- 
reiškimo, tai todėl, kad ir jo Transcendencija 
nėra asmeninis Dievas. Bet užtat ir reikia kons- 
tatuoti: principiškai išskiria Apreiškimo galimy- 
bę tik ateistinė ar panteistinė filosofija. Gi filo- 
sofija, kaip tokia (atseit žmogiškasis protas) ne- 
išskiria iš anksto šios galimybės, nes ši galimybė 
nėra savyje prieštaringa. Greičiau, grynai filoso- 
finiu pažiūriu, tenka sakyti: jei yra Dievas, jis 
gali mums save ir apreikšti. Kiekvienu tačiau at- 
veju yra absurdiška mūsų protą iškelti į Apreiš- 
kimo matą, lyg turėtume teisės Dievui diktuoti 
Apreiškimo turinį ir jį vertinti mūsų žmogiškojo 
proto matais. Jaspersas yra piktinęsis bent kelio- 
se vietose tais filosofais, kurie, uzurpuodami Die- 
vo teises, laikosi taip, tarsi patys būtų dalyvavę 
pasaulio kūryboje. Bet ar tas pats priekaištas 
neatsigręžia ir prieš mūs filosofą, kai jis imasi 
uždavinio “numitinti" Apreiškimą? 

Tiesa, Apreiškimas slepia savyje daugelį pa- 
slapčių, kurios peržengia mūsų protą ir mūsų pa- 
tirtį. Bet tai nėra pagrindas visa, kas peržengia 
mūsų protą, vertinti kaip “tikėjimą prieš pro- 
tą". Pats Jaspersas savoje scientistinio pozityviz- 
mo kritikoje teisingai pastebi, kad mokslinė pa- 
tirtis atskleidžia tik tai, kas randasi ios ribose, 
bet dėl to anaiptol neturi teisės paneigti visa tai, 
kas lieka neprieinama mokslinio tyrinėjimo me- 
todams. Taip yra ir su filosofija. Be abejo, filo- 
sofinis mąstymas negali išsemti Absoliutinės Bū- 
ties: mūsų baigtinio proto pastanga turi sudužti 
į Nebaigtinybę. Bet kaip neturime teisės iš moks- 
linės patirties daryti išvadą, jog to ir nėra, kas 
jai nepasiekiama, taip neturime teisės ir iš filo- 
sofinio mąstymo ribų daryti išvadą: ko negali- 
me suvokti mūsų filosofiniu protu, tėra absur- 
diška negalimybė. Greičiau: kaip mūsų patirties 
ribos drauge yra mokslinio pažinimo (atskirųjų 
mokslų prasme) ribos, taip mūsų proto ribos 
drauge yra filosofinio pažinimo ribos. Ir kaip at- 
skirųjų mokslų ribos mus nurodo į filosofiją, taip 
filosofijos ribos mus kreipia į Apreiškimą. 


Gi, priešingai, Apreiškimo galimybės neigi- 
mas visada savo pagrinde yra atremtas į Žžmo- 
giškojo proto suabsoliutinimą, nors šis suabso- 
liutinimas gali būti lygiai pozityvus, kaip nega- 
tyvus. Tradicinis racionalizmas paneigia Apreiš- 
kimą absoliutaus Dievybės pažinimo musų pro- 
to vardan (arba, jei tai yra ateistinis racionaliz- 
mas, absoliučiai tikro pažinimo, jog Dievo nėra, 
vardan). Gi egzistencinis mūsų filosofo irracio- 
nalizmas paneigia Apreiškimą tolimosios Trans- 


cendencijos absoliučios nepažįstamybės vardu. 
Jei iš vienos pusės Jaspersas reikalauja reliaty- 
vinti visas filosofines tiesas, tai iš antros pusės 
Jis suteikia pačiai filosofijai tokią absoliutybę, 
kad prieš filosofijos teismą pastato ir pačią reli- 
giją. Suabsoliutinti filosofiją, bet sureliatyvinti 
filosofinę tiesą — štai egzistencinio irracionaliz- 
mo paradoksas, kuris suabsoliutina mūsų žmo- 
giškojo proto ribotumą. 


Tai iš čia galime suprasti Jasperso nusista- 
tymą religijos atžvilgiu. Jei jau pačios filosofinės 
tiesos tėra simboliniai šifrai, neteikią jokio pa- 
žinimo, tai dar labiau religinės tiesos. Visos reli- 
ginės dogmos mūsų filosofui tėra absurdiški 
prieštaravimai savyje. Kiekviena pastanga nu- 
veikti religinėse dogmose slypinčius prieštaravi- 
mus sudūžta į erezijas. “Visi galimi sprendimai 
nugula apie neišsprendžiamosios paslapties cent- 
rą erezijų vainiku, nes vienintelė šios paslapties 
galima išraiška yra paradoksas: krikščionybėje 
viso supratimo pabaiga ir riba yra absurdo pa- 
slaptis''.**) Užtat, pagal Jaspersą, visos dogmos ir 
tėra šifrai, simbolizuoją absoliučią Transncenci- 
jos neišsakomybę. Kada gi norime šias dogmas 
imti už tariamą Transcendencijos pažinimą, jos 
tuojau pat išvirsta į grubius prietarus. Mūsų fi- 
losofo akimis, dogmomis objektyvuotas tikėji- 
mas tėra prietarinis žinojimas (aberglaubisches 
Wissen), kuris, užuot atvėręs mus tikrosios 
Kranscendencijos kalbai, greičiau tik išblėsina 
mumyse “transcendentinę orientaciją“. Iš čia 
Jasperso apeliavimas į krikščionybę išsilaisvinti 
iš visų fiksuotų dogmų (zurūckholen aus Fixie- 
rungen). 


Reikia šiame sąryšyje pastebėti, kad mūsų 
filosofas labiau susipažinęs su Kierkegaardo 
krikščionybės samprata, negu su pačia krikščio- 
niškąja teologija. Tai Kierkegaardas interpre- 
tuoja krikščioniškasias dogmas absurdiniais pa- 
radoksais. Tačiau apreikštosios tiesos yra pa- 
slaptys, o ne absurdai. Absurdas yra tai, kas sa- 
vyje prieštaringa ir tuo pačiu priešinga protui. 
Gi paslaptis yra tai, kas peržengia protą ir tuo 
pačiu nebėra jam pasiekiama. Tiesa, kad absur- 
das reikalauja protą save paneigti, nes negalima 
priimti absurdo, neatsisakant proto. Ir jei reli- 
ginis tikėjimas iš tiesų būtu tikėjimas prieš pro- 
tą, kaip tikėjimas į absurdus, Jaspersas turėtų 
teisės atmesti tokį sacrificio dell intelleto. Ta- 
čiau religinės paslaptys atskleidžia mums ne mū- 
sų protui pasiekiamus dalykus, tik žinomus kaip 
nesančius tuo, kuo juos teigia Apreiškimas, o to- 
kius dalykus, kurie peržengia racionalinio paži- 
nimo ribas. Iš tiesų, religinės paslaptys ir tera 
tokios tik todėl, kad mūsų protas negali jų iš- 
semti. Bet dėl to dar neturi protas teisės šias pa- 
slaptis pastatyti prieš savo teismą. Kaip visi tei- 
gimai tėra galimi proto ribose. taip ir visi neigi- 
mai. Už savo ribų protas negali nieko nei teigti 
nei neigti. Užuot neigęs tai, kas jį peržengia, mū- 
sų protas turi prieš apreikštąsias paslaptis nus1- 
lenkti išmintingo nusižeminimo dvasia. Pati mū- 

VEAlk*ain io Pre iai 


BAE-R. NS B-RŽA-Z D4ZŽI ILO NES 


Vakaras per dangų žengia 
Tartum kilimų pirklys 

Ir patiesia juos padangėj 
žemę jais apjuost galįs. 


Ir dangus takus pabarsto 
Perlais, net nesuskaitau; 
Aš į dainą juos suvarstau 
Ir padovanoju tau, 


Kad tais kilimais keliautum 
Iš pasaulio realaus 

Į kitų pasaulių skliautą, 
Kur širdis gal nebeklaus, — 


Kam tie akmenys po kojų 
Ir kam rožės su spygliais, 
Kam žmogus iš čia į rojų 
Eina ašarų keliais — — — 


sų proto ribų sąmonė žadina mus gerbti paslap- 
tis, nei jas neigiant, nei jas racionalizuojant. Ne- 
išmintinga imtis religinių paslapčių racionalinio 
išaiškinimo, nes šios paslaptys yra supraraciona- 
linės. Bet lygiai neišmintinga ir jas degraduoti 
į absurdus vien todėl, kad jų racionalizavimo (pro- 
tinio išaiškinimo) pastanga sudūžta. Abiem at- 
vejais išeinama iš tos pačios prielaidos — iš ant- 
gamtinės tikrovės paneigimo. Čia ir susiliečia dar 
kartą egzistencinis irracionalizmas su tradiciniu 
racionalizmu. Kai pastarasai nori iš viso nuveik- 
ti paslaptis, tai pirmasai iš jų padaro absurdus. 
Ir pagal tai lygiai abu religinėms tiesoms tetei- 
kia simbolinę prasmę. 


Bet kas lieka, kai šitaip “numitiname" reli- 
giją? Lieka tik “filosofinis tikėjimas". Bet ka- 
dangi šis tikėjimas yra atpalaiduotas nuo betko- 
kių dogmų, tai lygiai jis atpalaiduotas ir nuo bet- 
kokio turinio. Filosofinis tikėjimas, kaip jį su- 
pranta Jaspersas, tėra gryna “transcendentinė 
orientacija" ta prasme, kuria egzistencijai sutei- 
kia tiesą pats santykis su Transcendencija (t. y. 
pats “tikrosios būties“ jieškojimas), nekeliant 
klausimo, ar šis santykis yra pozityvus, negaty- 
vus ar neutralus. Kalbėdamas apie tai, kad moks- 
linis pažinimas mus išlaisvina iš fantominių sta- 
bų baimės, Jaspersas konstatuoja, kad šis išlais- 
vinimas leidžia žmogui sugrįžti į “amžinąją sa- 
vo egzistencijos tiesą su, prieš ar be Dievo" (mit 
oder gegen oder ohne Gott).“*) Tas pats konsta- 

tavimas ir kitame tekste: “be, prieš ar su Trans- 
cendencija, ši yra nuolatinis klausimas „galimajai 
egzistencijai''.*“) Šie tekstai nori betgi daugiau 
pasakyti, negu paprastai konstatuoti, j0g negali- 
me nekelti absoliutinės būties klausimo. Nuro- 
do mums tai tasai sprendimas, kuris betarpiškai 
seka paskutinįjį aukščiau cituotą tekstą: "šios 
trys galimybės (be, prieš ar su Transcendencija) 
yra egzistencinės sąmonės momentai laikiniame 
Transcendencijos jieškojime". Tai reiškia: filo- 
sofinis tikėjimas pačia savo objektyvia netikry- 
be glaudžia savyje visas tris galimybes tokiu bū- 
du, kad pats santykio su Transcendencija gilu- 
mas daugiau lemia, negu tai, ar šis santykis yra 
pozityvus, negatyvus ar neutralus. “Nelygstamas 
ateistas yra artimesnis tikram tikinčiajam, negu 
abejingas vidutiniškumas".*7) Tai tiesa: lojalus 
Transcendencijos jieškojimas, net jei ši ir neran- 
dama, yra daugiau, negu paskendimas kasdieni- 
nių rūpesčių pilkumoje. Bet tai nėra pagrindas 
nelygstamybės vardan suteikti tiesos rangą kiek- 
vienam santykiui, lyg tarsi pats santykis kurtų 
tiesą, o ne tiesa teistų santykį. Čia kaip tik ir iš- 
kyla “egzistencinės tiesos" netiesa: teikti tiesos 
vardą tam, kas tėra subjektyvus įsitikinimas. 
Reikia gerbti visus nuoširdžius įsitikinimus, bet 
nereikia tolerancijos paversti abejingumu pačiai 
tiesai. 

Kaip Jaspersas “numitina"' religiją nuo visų 
dogmų, taip lygiai jis religiją “apvalo" ir nuo 
betkokios “mistikos", suprasdamas šiuo žodžiu 
kiekvieną religinį santykį su asmeniniu Dievu. 
Priešingai mistikai, pagristai tikėjimu į asmeni- 
nį Dievą, filosofinis tikėjimas yra “tikėjimas pa- 
saulyje". Ir jei Jaspersas pakelia į egzistencinės 
tiesos rangą kiekvieną santykį su Transcendenci- 
ja (“su, prieš ar be“), tai todėl, kad ir pats po- 
zityvus santykis su Transcendencija, pagal mūsų 
filosofą, turi likti pasaulyje. “Jei tikėjimas palie- 
ka pasaulį, jis dingsta sunykdamas mistinėje vie- 
nybėje (unio mistica) su būtimi; tikėjimas yra 
svetimas tai unio mistica, kuri nebetiki, bet jau 
turi būtį''.**) Iš pradžių gali pasirodyti, kad šiuo 
tekstu Jaspersas teikia mistikai didesnę vertę, ne- 
gu tikėjimui. Tačiau taip nėra. Kaip žinome, pa- 
gal Jaspersą, turėti Dievą lygu jį prarasti. Užuot 
vertinęs mistiką, Jaspersas ją kaltina bėgimu iš 
pasaulio. Kadangi jis tapatina mistiką su reli- 
gija apskritai, tai iš tiesų jis prikiša pasaulio 
neigimą kiekvienai religijai. Ypatingai šią kiek- 
vienoje religijoje slypinčią tendenciją Jaspersui 
liudija vienuolinio gyvenimo idealas. Rinktis 
vienuoliškai asketinį gyvenimą, pagal mūsų fi- 
losofą, lygu rinktis “neigiamą apsisprendimą“. 
Ir jei Jaspersas pripažįsta šių “negatyvių hero- 
jų" nelygstamybę, tai tuojau pat ją įglaudžia į 
tą pačią rubriką su savižudybės nelygstamybe. 
Nors šie negatyvybės herojai ir atskleidžia gyvu- 
linio prisirišimo prie gyvenimo tuštybę, jie lie- 
ka mums nekomunikatyvūs: negalime su jais 
rasti kalbos ir negalime jų sekti. O antra: ir jie 
patys nepasiekia to, ką tariamai laimi. Tuščia no- 
rėti susijungti su Dievu, lyg asmenine būtimi. 


Transcendencija yra taip giliai pasislėpusi, kad 
J! neapsireiškia mums kitaip, kaip per pasaulį ir 
pasaulyje. Net jei mistikas ir svajoja susilieti sų 
Amžinuoju, negali betgi faktiškai šio išvilioti iš 
slaptumos, ir užtat, vietoj prarasti save Būtyje, 
mistikas pakimba tik tuštumoje. 


Ši aštri mistikos kritika remiasi pas Jasper- 
są dviem tezėmis: “komunikacija su Dievu sle- 
pia tendenciją slopinti komunikaciją tarp žmo- 
nių") kai egzistencija “netiki į jokią Dievo 
meilę, kuri nesireiškia atskiro žmogaus meile''.50) 
Nėra nelemtesnio dalykų sumaišymo, kaip šiedvi 
mūsų filosofo tezės. Ir krikščioniui Dievo meilė ir 
artimo meilė yra viena. Galime užtat be jokių re- 
zervų pasirašyti po šiais Jasperso žodžiais: “ne- 
galime mylėti Dievo, nemylėdami žmogaus, ir 
negalime mylėti žmogaus, nemylėdami Dievo''>1) 
Tačiau faktiškai tenka konstatuoti ne sutikimą, 
o visišką skirtingumą tarp krikščionybės ir Jas- 
perso. Kada Jaspersas netiki į tokią Dievo mei- 
lę, kuri nesireikštų žmogaus meile, jis išskiria 
Dievo meilę, kad būtų įgalinta žmogaus meilė, 
Tokia, būtent, yra reali Jasperso mintis: Dievo 
meilė tikra žodžio prasme yra negalima, bet jei 
vistiek norima pateisinti šį išsireiškimą, reikia 
žinoti, kad tik žmogaus meilė gali būti vadina- 
ma Dievo meile. “Meilė, kurią aš kreipiu į die- 
vybę, kaip asmenybę, yra meilė tik metaforine 
žodžio prasme") Atseit, mūsų filosofas tapati- 
na Dievo meilę su žmogaus meile tik dėl to, kad 
jis neigia Dievo meilę tiesiogine šio žodžio pras- 
me. Dar daugiau: ne tik Dievo meilė tikrąja to 
žodžio prasme yra negalima, bet dargi pati pre- 
tenzija į tokią meilę yra pragaištinga. “Kiekvie- 
nas santykis su Dievu, kuris neisikūnija egzis- 
tencine komunikacija, per kurią vieną jis tampa 
tikras, yra ne tik savyje pačiame abejotinas, bet 
drauge jis yra egzistencijos išdavimas".3) Ko- 
dėl? Todėl, kad tariamoji komunikacija su Die- 
vu slopina komunikaciją tarp žmonių. “Kaip tam, 
kuris tiesiog komunikuoja su Dievu, gali kitas 
žmogus turėti absoliučią reikšmę? ?+) 


Nesiimame praktine prasme diskutuoti šio 
teigimo, kad Dievo meilė blėsina žmogaus mei- 
lę. Atremia šį teigimą visi tie krikščioniškosios 
artimo meilės apaštalai, kurie rado versmę savo 
žygiams ne kitur, kaip Dievo meilėje. Tekeliame 
klausimą: ką reiškia jaspersinis paneigimas Die- 
vo meilei tikrosios prasmės? Krikščioniškąja 
prasme Dievo meilė yra paties Dievo meilė tie- 
siogine prasme. Pats Dievas yra tiesiog ir betar- 
piškai krikščionio mylimas. Bet Dievo meilė sa- 
vaimingai virsta versme tos broliškos meilės, ku- 
ri apima visus žmones. Taigi, krikščioniškoji Die- 
vo ir žmogaus meilės vienybė savo pagrinde yra 
religijos ir moralės vienybė tuo būdu, kad reli- 
gija drauge ir absorbuoja ir transcenduoja mo- 
ralę. Priešingai, mūsų filosofas suveda santykį 
su Transcendencija į moralę tokiu būdu, kad jis 
palieka moralę pačiai sau. Pagal Jaspersą, pati 
egzistencija išsemia visus galimus santykius su 
dievybe. “Atrodo, kad Dievas nereikalauja iš mū- 


sų nieko kito, kaip to, kas esame komunikacijoje 
su kita egzistencija; jis nereikalauja nei šlovini- 
mo, nei garbinimo, nei propagandos. “Pasaulyje 
aš sutinku tik egzistenciją, kai Dievas, kaip jis 
pats, lieka pasaulyje pasislėpęs".?5) Kas kita tai 
visa, jei ne paprastas religijos suvedimas į mo- 
ralę? Jei mūsų filosofo Transcendencija nėra as- 
meninis Dievas, tai iš tiesų turi prasmę viena tik 
moralė, nes religija nebetenka savo tikrosios pras- 
mės. Tokia ir yra Jasperso filosofinio tikėjimo į 
immanentinę Transcendenciją esmė: pakeisti re- 
liginį santykį su. Dievu moraliniu santykiu tarp 
žmonių. 


Tai ir yra loginė religijos “numitinimo"" iš- 
vada. Iš pradžių religija buvo “išlaisvinta? nuo 
dogmų ir suvesta į gryną “transcendentinės 
orientacijos" santykį. Vėliau pats šis santykis bu- 
vo atpalaidotas nuo bet kokios “mistikos"? ir su- 
vestas į moralinį santykį tarp žmonių pasaulyje. 
Belieka “ištyrinti" ir pačią moralę. 


Žengia mūsų filosofas ir šį paskutinį žingsnį. 
Pagal Jaspersą, įtampa tarp religijos ir filosofi- 
jos nedingsta ir moralėje. Negalima kitaip šios 
įtampos nuveikti, kaip sureliatyvinant arba reli- 
ginę arba filosofinę moralę. Religinė moralė 
skelbia savo įstatymus Dievo vardu, ir užtat ji 
nužemina žmogų į prarastą dieviškosios Visaga- 
lybės įrankį. Priešingai, filosofinė moralė yra au- 
tonomiška, ir užtat ji žiūri į religinę veiklą kaip 
“leistą, bet bereikalingą dalyką“. Vis dėlto filo- 
sofinė Jasperso moralė nėra grynai laicistinė. 
Nors ir lieka ji atsieta nuo religijos, bet ir ji yra 
nukreipta į Transcendenciją. Ir filosofinė mora- 
16 laiko Transcendenciją savo versme, kaip ir re- 
liginė moralė, akcentuoja Jaspersas. Bet yra pa- 
grindinis skirtumas: kai religinė moralė tiki tu- 
rinti Dievą, tai filosofinė moralė žino, kad die- 
vybeė lieka pasislėpusi net ir sąžinėje, kad nebū- 
tų sunaikinta mūsų laisvė. Religinė moralė stato 
mūsų laisvę klausimo ženklan pačiu tuo, kad ji 
teikia savo įstatymus kaip Dievo įsakymus. Gi 
tilosofinė moralė turi savo pagrindą kaip tik ta- 
me, kad “Dievas pačiu savo pasislėpimu reika- 
lauja egzistencijos laisvės, kaip tiesos laike sąly- 
gos".?“) Būti laisvam — tai tuo pačiu paklusti 
Dievui. Šia prasme tenka suprasti, kokiu būdu 
mūsų filosofas, kurio visa aistra nukreipta į lais- 
vę, gali teigti: “nepriklausomybė reiškia: priklau- 
syti tik Dievo, bet priklausyti jo visiškai''.?7) Tai 
reikia suprasti: nepriklausyti nieko kito, kaip sa- 
vo sąžinės, bet priklausyti jos nelygstamai. “Visa 
gali būti paaukota, net gyvybė, bet niekada bu- 
vimas savimi pačiu'.?*) Nieko teisingesnio, kaip 
ši tiesa. Bet ką reiškia būti savimi pačiu? Deja, 
šis klausimas pas Jaspersą lieka be aiškaus at- 
sakymo, nes sąžinę jis aptaria visų pirma kaltės 
sąmone, 0 ne moralinėmis vertybėmis. 

Bet čia ir turime kelti paskutinį klausimą: 
ar laisvė, atsieta nuo Dievo meilės ir suvesta į 
kaltės sąmonę, gali mus žadinti į žmogaus mei- 
lę, kuri lygiai ir Jaspersui, kaip mums, turi liu- 
dyti Transcendenciją? Negalime šį klausimą at- 

sakyti: taip. Kaltės sąmonė be Dievo meilės (tie- 
siogine, ne tik metaforine prasme) niekada ne- 
pakils ligi tos visuotinės meilės, kuri ir pačiame 
prieše regi artimą. Tokia meile esame mylimi tik 
Dievo, kuris yra pati Meilė. Bet kada jį iš tiesų 
mylime, meilės ugnis pagauna ir mus. Bet tuš- 
čia tikėtis, kad ir kaltės sąmonė galėtų mumyse 
įžiebti visuotinio broliškumo meilę. Tai matome 
ir Jasperso filosofijoje, kurios apeliavimas į eg- 
zistencinę komunikaciją lieka labiau artimos šir- 
dies ilgesys, negu džiaugsmingas meilės išsilieji- 
mas. Negali tačiau šio ilgesio patenkinti (ir tuo 
būdu nuveikti vienumos tuštumą) net ir pati in- 
tymiausia egzistencinė komunikacija, nes ši vi- 
sada lieka ribota tik “keliais negausiais". Tik 
Dievo meilė gali perkeisti vienumą į meilę ir 
užuojautą į broliškumą, kai kaltės sąmonė grei- 
čiau mus uždaro tik nenuveikiamoje vienumoje. 
Ir kai mūsų filosofas skausmingai apeliuoja į eg- 
zistencinę komunikaciją, turime jam atsakyti 
Georges Bernanos žodžiais (romane “Monsieur 
Ouine"): “Ak, mano broliai, koki vieniši esame 
blogyje. Vargšai žmonės, kurie iš amžiaus į am- 
žių svajoja pralaužti šią vienumą. Tuščia pastan- 
ga: velnias, kuris gali tiek daug dalykų, niekada 
betgi neįstengs sukurti savo bažnyčios, kuri su- 
telktų kaltę. Reikės ligi pasaulio pabaigai, kad 
nusidėjėlis nusidėtų vienas, visada vienas — 
nusidedame vieniši, kaip mirštame vieniši''.5?) 


Suglaudžiant 


Negalime sutikti su Jasperso bandymu grįs- 
ti metafiziką morale, nes šis bandymas iš anksto 
savyje slepia netikėjimą mūsų proto jėga pakilti 
ligi Absoliutinės Būties. Bet teisingai mūsų filo- 
sofas nurodo, kad filosofija, suprasta “tikrosios 
būties" jieškojimo prasme, nėra tik “gryno pro- 
to" uždavinys, bet gyva konkretaus žmogaus dra- 
ma. 

Negalime sutikti su Jasperso tiesos sampra- 
ta, nes ji pakelia į “egzistencinės tiesos" rangą 
kiekvieną įsitikinimą. Tai neišvengiamai veda į 
tiesos nuvertinimą. Bet teisingai mūsų filosofas 
akcentuoja, kad tiesa reikalauja būti gyvenama, 
ne tik žinoma. 


Negalime sutikti su Jasperso Žmogaus sam- 
prata, nes kiek ji kelia žmogaus moralinį pašau- 
kimą tapti "egzistencija", tiek betgi ji neįverti- 
na žmogaus dvasinės prigimties. Tai ir paverčia 
egzistencinę filosofiją tik apeliavimu į “save pa- 
ti", neduodant konkrečios moralinių vertybių 
doktrinos. Bet nėra filosofijos, kuri būtų ener- 
gingiau gynusi sąžinės nelygstamybę ir laisvę. 

Negalime sutikti su Jasperso dievybės sam- 
prata, nes jo immanentinė Transcendencija nėra 
Gyvasai Dievas. Pradėjęs blogio klausimu, mūsų 
filosofas nepajėgia pakilti ligi Absoliutinės Mei- 

lės. Todėl ir lieka jo metafizika labiau Absoliu- 
to jieškojimo psichologija, negu metafizika tik- 
ra to žodžio prasme. Bet jei egzistencinė metafi- 
zika ir neduoda mums teologijos, tai bent ji lei- 
džia mums giliau suprasti tuos, kurie jieško Ab- 
soliuto nenuveikiamoje tikėjimo ir netikėjimo 
įtampoje. 

Negalime pasitenkinti Jasperso filosofiniu 
tikėjimu, nes jis religinį santykį su Absoliutine 
Meile “supasaulina" į etinį egzistencinės komu- 
nikacijoss santykį pasaulyje. Nepasiekęs Dievo, 
kaip Meilės, nepajėgia mūsų filosofas pakelti sa- 
vo egzistencinės komunikacijos į visuotinę meilę, 
o apriboja ją tik “keliais negausiais". Bet kai dau- 
gelis kitų dabarties filosofų atvirai skelbia ate- 
istinės vienumos nihilizmą, tai Jaspersas yra vie- 
nas iš tų, kurie nurodo humanizmo be Dievo ne- 
galimybę. “Neįmanoma, kad "Transcendencija 
dingtų žmogui, šiam nenustojant žmogumi būti“, 
nes “tikėjimas žmogumi remiasi tikėjimu į die- 
vybę, kuriai žmogus yra'.**) 

Tai ir paaiškina, kodėl Jaspersas, nors ir lik- 
damas šalia krikščionybės, yra giliai veikęs ir 
tuos, kurie ėmėsi mūsų dienomis kurti vadina- 
mąjį krikščioniškąjį egzistencializmą. Žymi jo 
įtaka vokiečių katalikų filosofui Peter Wustui. 
Atvirai savo dialoginį kontaktą su Jaspersu pri- 
pažįsta prancūzų katalikų filosofas Gabriel Mar- 
celis. Gi su “Jobo Drama“ Jasperso poveikis įsi- 
veržė ir į mūsų filosofinį mąstymą. 


Dorchester, Mass., 1951. 9. 8. 

LIETUVIŲ MUZIKOS RAIDA 


IR JUOZO ŽILEVIČIAUS VAIDMUO 


V. K) BANAITIS 


Peržiūrint kurio nors nusipelniusio kultūros 
darbuotojo darbus, įdomu apžvelgti jo atstovau- 
jamos srities nueitą kelią, atžymėti to asmens ry- 
šius su tautos kultūra ir jo įnašą į tautos dvasi- 
nį lobyną. Kaip apskritai visa kultūra, taip ir 
meno kultūra neatsiranda pati savaime. Ji turi 
būti kuriama ir ugdoma. Bet meno kultūros kū- 
rybines vertybes negali sukurti betkas — vien 
tik gerų norų vedamas. Jas gali kurti tik paskiros 
asmenybės, iškilusios iš tautos gelmių ir apdo- 
vanotos ryškesniais gabumais. Šalia įgimtų ga- 
bumų, arba talento, dar reikia ir didelio išmoks- 
linimo vienoje ar kitoje srityje, kad lengviau 
sektųsi nugalėti techniškas kliūtis, vykdant sa- 
vo kūrybinius užsimojimus. Gabumai be tinka- 
mo išsimokslinimo veda į technišką nepajėgu- 
mą, o iš čia — tik vienas žingsnis į tamsų ne- 
mokšišką pigumą bei diletantizmą, kurio apraiš- 
kų ir mūsų kultūros įvairiose srityse galima net 
su kaupu pastebėti. Idomu, kad ryškesnės asme- 
nybės, apdovanotos gilesniu protu, jau pačioje 
jaunystėje jaučia būtiną platesnio išsimokslini- 
mo reikalingumą. Būdami net nepalankiausiose 
gyvenimo aplinkybėse, jie veržiasi aukštyn, nors 
dažniausiai jiems tenka nugalėti nepaprastai di- 
deles kliūtis. Tik tuo būdu ir galima suprasti, 
kaip galėjo iškilti įvairios kultūros srityse visa 
eilė stiprių asmenybių dar Rusijos carų viešpa- 
tavimo laikais, kai lietuvių tauta dar buvo be- 
veik beraštė, anot poeto vysk. Baranausko — ir 
tamsi ir juoda — ir kai apie Lietuvos valstybės 
atstatymą vos drąsesnieji, ir tai tik mintyse, te- 
išdriįsdavo pasvajoti. Tais niūriais ir, daugeliui at- 
rodžiusiais, beviltiškais laikais iškilo ir pirmieji 
lietuvių muzikos kūrėjai kompozitoriai bei kiti 
šios srities darbuotojai. Užtenka prisiminti Juo- 
zą Naujalį, Česlovą Sasnauską, Miką Petrauską, 
* M. K. Čiurlionį, kun. Teod. Brazį. 


Po 1905 metų revoliucijos, sąlygoms paleng- 
vėjus, įsijungia eilė kitų mūsų muzikos veikėjų. 
Dar kiek vėliau, būtent, pirmojo pasaulinio ka- 
ro metu, į šią garbingą mūsų muzikos meno pra- 
dininkų eilę stoja ir kompozitorius Juozas Žile- 
vičius. 

Prieš kalbėdami apie komp. J. Žilevičiaus 
įnašą į mūsų kultūros gyvenimą, bent trumpai 
perbėkime mintimi lietuvių muzikos bei dainos 
meno nueitą kelią. 


Apie senosios Didžiosios Lietuvos Kuni- 
gaikštystės laikų kultūrą neturime pakankamai 
patikimų šaltinių, iš kurių galėtume susikurti 
bent apytikrį to meto kultūrinio gyvenimo vaiz- 
dą. Reikia manyti, kad ir anais laikais liaudis, 
kaimas turėjo savas dainas ir įvairius muzikos 
instrumentus, gi aukštuomenė, bajorija, kuni- 
gaikščių dvarai nebuvo aklinai atsitvėrę nuo kai- 
myninių svetimų kultūrinių įtakų. Mūsų Didžio- 
sios Kunigaikštystės klestėjimo laikais Vakarų 
Europoje gimė naujos idėjos moksle, kūrėsi nau- 
jos kryptys įvairiose meno srityse. Muzikoje pri- 
brendo ir ištobulėjo daugiabalsinis polifoniškas 
stilius, kuris savo viršūnės pasiekė vėliau didin- 
goje Palestrinos ir Orlando di Lasso kūryboje. 
Netenka abejoti, kad, priėmus krikščionybę, at- 
sidarė platesnis kelias į Lietuvą ir Vakarų Eu- 
ropos kultūrinėms įtakoms. Pirmon eilėn jos gal 
reiškėsi architektūroje — ypač maldos namų, 
bažnyčių statyboje ir religinėje bei liturginėje 
muzikoje. Tenka apgailestauti, kad Lietuvos baž- 
nytinio giedojimo dėstytojai bei tyrinėtojai Ne- 
priklausomybės laikais nepasirausė seniausių 
bažnyčių archyvuose, kur būtų galima buvę gal 
atrasti vertingos istorinės medžiagos tam klau- 
simui nuodugniau nušviesti. Antrasis pasaulinis 
karas su jo baisiomis pasekmėmis Lietuvai, be 
abejonės, skaudžiai apnaikino ir mūsų praeities 
dokumentus, bei šiaip įvairią archyvinę medžia- 
83. ė 

Vieną kitą žinutę galima užtikti pas kaimy- 
ninių tautų kronikininkus (pvz., 16 amž. lenkų 
Stryjkowskis) bei istorikus, kaip pvz., vokiečių 
prof. Mueller-Blattau veikale “Rytprūsių muzi- 
kos istorija". Įdomu yra prisiminti, kad kryžiuo- 
čių ordino magistras, siųsdamas Vytauto Didžio- 
jo Žmonai dovanų, nepamiršo įdėti ir muzikos 
instrumentą. Tai rodo, kad Trakų pilyje buvo 
pažįstama ir vakariečių muzikos kultūra. 


Pati liaudis, žinoma, ėjo kitais keliais. Isto- 
rijos bėgyje kartų kartos kūrė dainas, kurios ly- 
dėjo mūsų tautą visose jos gyvenimo fazėse — 
nuo lopšio iki amžinosios kapų tylos. Dainos ne- 
šė paguodą lietuviui sunkiais laikais, stiprino jo 
dvasią nelaimėse, o lygiai teikė džiaugsmą švie- 
siomis gyvenimo valandomis. Amžių eigoje susi- 
kaupė stačiai milžiniškos apimties kultūrinis pa- 
likimas liaudies dainų pavidale. Jau vien melo- 

dijų iki šiol įvairiais būdais yra užrašyta per 
dvidešimt tūkstančių! O dainų tekstų bent pen- 
keriopai daugiau. Iš tų tūkstančių dainų mes gir- 
dime praėjusių šimtmečių balsą; dainose prakal- 
ba į mus senų laikų lietuvis su savo laimėjimais, 
džiaugsmais, vargais ir rūpesčiais. Tai yra lyg 
savotiškas mūsų tautos metraštis ar istorinė kro- 
nika. Liaudies daina ir tenkino per eiles šimt- 
mečių lietuvių tautos muzikinio grožio pasiilgi- 
mą bei jieškojimus. 

Muzikiniu požiūriu mūsų liaudies melodi- 
jos slepia savyje daug įdomių savybių. Didelis 
dainų skaičius turi tą pačią tonų sistemą, kaip 
ir senosios Graikijos muzika. Tad mes lietuviai 
ne vien tik savo kalba, bet lygiai ir liaudies me- 
lodijų atžvilgiu priklausome seniausiai Europos 
kultūrai. Ne mažiau įdomios yra mūsų liaudies 
dainų melodijos ir savo ritmo bei metro įvairu- 
mu, o lygiai ir formos atžvilgiu. Gana daug dai- 

JUOZAS ŽILEVIčČIUS 


nų turi keistą, bet įdomų ir pastovų takto kaita- 
liojimąsi iš 5/4 ir 3/4 arba iš 5/4 ir 4/4. 

Atskirą tipą sudaro vadinamosios “'sutarti- 
nės". Jų svarbiausia ypatybė — tai balsų vedi- 
mas disonuojančiomis paralelėmis sekundomis. 
Pačios melodijos turi dažniausiai sinkopuotą rit- 
mą. 'Sutartinės", deja, jau baigia nykti ir iki 
mūsų dienų yra išsilaikiusios tik šiaurės rytų 
aukštaičiuose. Tai, be abejonės, yra seniausiais ir 
įdomiausias bei originaliausias lietuvių folkloro 
turtas. Pas kitas tautas šio tipo dainų nepaste- 
bėta. 

Lietuvių liaudies dainų poetinis, o lygiai ir 
muzikinis įdomumas jau seniai atkreipė žymių 
Vakarų Europos rašytojų, mokslininkų ir muzi- 
kų dėmesį. Užtenka prisiminti tokius vardus 
kaip didysis vokiečių poetas Goethe, Herderis, 
Lessingas, Nesselmannas, Tetzneris, Bezzenber- 
geris ir daugelis kitų. Apie mūsų dainas išaugo 


Ba ua — „Ypač vokiečių kalba. Tas 
dėjo S a folkloru Vokietijoje prasi- 
Kanatuiguns AU A asų 
r AO Knygas Der Preussche Li- 
SE rūsų lietuvis“), ir tęsiasi per visą 
18-jį ir 19 šimtmetį, ir siekia net iki mū ie- 
nų. Toks aukšt ū i Au Oe 
didelės 2 R stas mūsų dainų vertinimas turėjo 
1 reikšmės anų laikų lietuvių šviesuome- 
nei, kuri tuo pačiu buvo skatinama didžiuotis 
savo tautos kūryba ir rūpintis jos išlaikymu bei 
apsaugojimu nuo sunykimo: Vienas po kito pra- 
deda atsirasti ir iš lietuvių tarpo dainos mylė- 
tojų, kurie su nepaprastu uolumu ir kruopštu- 
mu pradeda rinkti liaudies dainų žodžius ir me- 
lodijas. Čia pirmiausia reikia paminėti L. Rėzą, 
kilusį iš Kuršių Neringos, išleidusį “Dainos oder 
litausche Volkslieder" (Karaliaučius 1825 ir že- 
maitį patriotą Sim. Stanevičių, kuris 1829 m. 
Vilniuje išleido “Daynas Žemaicziu“ (su melo- 
dijomis). Dainų tekstus yra užrašinėjęs ir mūsų 
senasis istorikas Simanas Daukantas, išleidęs 
“Daynes Žemaitiu“ (Petrapilie 1846 m.). 

Antroje 19 amž. pusėje iškyla tikras milži- 
nas mūsų dainų rinkimo srityje — kun. Antanas 
Juškevičius, kuris vien melodijų yra surinkęs 
apie du tūkstančius, o tekstų — dar žymiai dau- 
giau. Dainų žodžius atsidėjęs rinko ir mūsų tau- 
tinio atgimimo patriarkas Dr. Jonas Basanavi- 
čius, kurio įsteigtoji “ Aušra" pradėjo naują erą 
lietuvių tautos gyvenime. 

19 amž. atsiranda jau ir keletas poetų, ku- 
rie patys savo eilėraščiams melodijas pritaiky- 
davo, kaip Vienažindys, Baranauskas ir ki- 
ti. Juos reikėtų gal pripažinti kaip ir pirmaisiais 
mūsų kompozitoriais-mžgėjais, kurie sudaro tar- 
tum priešaušrį žymiai vėliau atsiradusios indivi- 
dualinės arba rašytinės muzikinės kūrybos. 

Tuo būdu turime padaryti išvadą, kad iki 
Basanavičiaus “ Aušros" ir Vinco Kudirkos Til- 
žėje leidžiamo “Varpo" mes neturėjome savo 
muzikinės literatūros bei savito muzikinio gyve- 
nimo. Mūsų muzikos istorija, siauresne prasme, 
faktiškai prasideda tik 19 amžiaus pabaigoje, kai 
pasirodė pirmieji lietuvių kompozitorių sukurti 
veikalai. Kitais žodžiais tariant — nuo Lietuvos 
karaliaus Mindaugo laikų iki Basanavičiaus ir 
Kudirkos, t. y. virš šešis šimtus metų nuo Lietu- 
vos valstybės įsikūrimo — lietuvių tautos muzi- 
kos istoriją sudaro, gzlima sakyti, tik plačiai ai- 
dėjanti Lietuvos lygumomis, miškais ir kloniais 
liaudies daina. 

Su “Aušros? ir “Varpo" gadyne pradėjo 
aušti nauji laikai lietuvių tautos kultūrai bei vi- 
sam jos dvasiniam gyvenimui. Tas laikotarpis 
buvo reikšmingas ir mūsų muzikos meno toli- 
mesnei raidai. 

Pirmieji mūsų muzikinės kūrybos pradinin- 
kai — Kauno katedros vargonininkas Kalvaitis, 
Petrapilio Dvasinės Aksdemijos varg. Juozas 
Pranaitis, jo brolis kun. prof. Justinas Pranaitis 
ir didysis atgimimo veikėjas dr. Vincas Kudir- 
ka — tuo laiku išspausdino kai kuriuos savo mu- 


zikos darbus. Kalvaičio yra išlikusios mišios cho- 
EU, broliai Pranaičiai leido lengvus dalykėlius 
fortepijonui (Petrapily 1893 m.), V. Kudirka 
Varpe" išspausdino savo paties sukurtą Lietu- 
Vos Himną, leido liaudies dainas chorams ir 
smulkius fortepijoninius kūrinius. Iš jų tarpo tik 
Juozas Pranaitis buvo mokęsis Petrapilio kon- 
asas Ja gi likusieji buvo, berods, savamoks- 
iai. 

Kiek vėliau pasirodo jau visa eilė muzikų 
profesionalų, išsimokslinusių žymesniuose Rusi- 
jos, Lenkijos ir Vokietijos kultūros centruose. 
Čia minėtini Juozas Naujalis, Č. Sasnauskas, M. 
Petrauskas, M. K. Čiurlionis, kun. Brazys. 


Naujalis, studijavęs Varšuvoje ir Regens- 
burge, pasireiškė gausia religinės muzikos kūry- 
ba (vien mišių yra parašęs 15), o taip pat gana 
daug paliko ir pasaulietiškos muzikos: origina- 
lių ir harmonizuotų dainų chorams, eilę solo 
dainų su piano pritarimu. Nokturnas fortepijo- 
nui, “Ruduo?' simfon. orkestrui ir k. 


Č. Sasnauskas pasireiškė daugiau vokalinės 
muzikos srityje (Reguiem, kantata “Broliai? ir 
smulkesni dalykai mišram chorui). Muzikos 
mokslą ėjo Petrapilio konservatorijoje ir vėliau 
Italijoje. 

Mikas Petrauskas, mokęsis Petrapilio kon- 
servatorijoje (dainavimo skyriuje) ir privačiai 
Paryžiuje, žymiausią savo veiklos dalį atidavė 
Jungt. Amerikos Valstybių lietuvių išeivijai, 
keldamas, kiek leido ano meto sąlygos, mūsų 
senųjų emigrantų kultūrinį lygi. Jo kūryba labai 
gausi, apimanti vokalinius darbus chorams, so- 
listams, keliolika operečių ir didelę operą “Eglė 
Žalčių Karalienė". Nežiūrint gausumo, M. Pet- 
rausko kūryba neprilygsta nei Sasnausko nei 
Naujalio darbams. M. Petrausko kūriniams 
trūksta techniško išbaigtumo, didesnio įsigilini- 
mo bei kūrybinio išradingumo. Jis visą savo gy- 
venimą paliko labai darbštus, daug rašantis di- 
letantas su aiškia savikritikos stoka. Nežiūrint 
to, jo vaidmuo ir reikšmė, kaipo veikėjo kultūri- 
ninko, Mūsų tautos istorijoje visuomet bus su 
pagarba minima. 


Iš to mūsų muzikos stambiojo penketuko 
neabejotinai kūrybingiausias ir giliausias yra M. 
K. Čiurlionis, mokęsis Varšuvos ir Leipzigo kon- 
servatorijose. Jo simfoninės poemos — “Miškas"' 
ir “Jūra", o ypač fortepijoniniai kūriniai rodo jį 
esant gilios mistinės nuotaikos kūrėją, gi muzi- 
kinių techninių priemonių atžvilgiu jis iškilo jau 
anuo metu iki europinio lygio. Pajutęs savyje 
dailininko tapytojo pašaukimą, deja, vėliau mu- 
zikos kūrybą apleido. Bet ir savo genialiuose 
paveiksluose jis paliko amžinai su muzika susi- 
jęs tiek kūrybinės nuotaikos, tiek kūrinių formos 
atžvilgiu. Nuostabiai gražiai charakterizavo jo 
paveikslus garsus rusų dailininkas Rerichas, sa- 
kydamas: “"Ticho pojuščije kartiny Čiurlionisa", 
t. y. “Tyliai dainuojantys Čiurlionio paveikslai". 
Kas bent kiek jaučia muziką, turės pripažinti, 

žiūrėdamas į Čiurlionio paveikslus, nepaprastai 
gilų šių Rericho žodžių prasmingumą. 


Pažymėtinas M. K. Čiurlionio rašinys “Apie 
muziką", įėjęs kaipo priedas Sof. Čiurlionienės 
knygoje “Lietuvoje" (Vilnius, 1908?). Neilgas tai 
raštas, bet įdomus savo mintimis apie mūsų liau- 
dies dainas bei lietuvių muzikos meno ateities 
gaires. 


Kun. Teod. Brazys, studijavęs Regensburge, 
darbavosi Vilniaus katedroje kaip choro vedė- 
jas. Parašęs bažnytinių kompozicijų ir apsčiai 
suharmonizavęs liaudies dainų, vėliau pasižy- 
mėjo kaip uolus liaudies dainų užrašinėtojas ir 
mūsų liaudies melodijų bei jų ritmikos tyrinė- 
tojas. Šiuo atžvilgiu jo nuopelnai mūsų tautinei 
kultūrai yra labai žymūs. Pažymėtinas jo veika- 
las vokiečių kalba: “Die Singweisen der litau- 
schen Lainos' (Stuttgart 1918). 


Po spaudos atgavimo, 1904-1914 m. laiko- 
tarpyje, iškilo eilė naujų asmenybių, kurių veik- 
la buvo reikšminga tolimesnei mūsų muzikinio 
gyvenimo raidai. 

Iš jų minėtini Aleksandras Kačanauskas, 
Stasys Šimkus, Juozas Tallat Kelpša, Julius 
Štarka. 


Dinamiškiausia šios grupės asmenybė Sta- 
sys Šimkus jau prieš pirmąjį pasaulini karą pla- 
čiai pasireiškė kaip kompozitorius, chorų orga- 
nizatorius ir liaudies melodijų užrašinėtojas. Ka- 
ro metu atvyko į J. A. Valstybes rinkti aukų nu- 
kentėjusiai nuo karo Lietuvai. Šalia to jis vei- 
kė kaip chorų organizatorius ir sukūrė apsčiai 
naujų kompozicijų. 


Kačanauskas, Tallat-Kelpša ir Štarka taip 
pat dar prieš 1914 m. karą išleido kai kurias 
savo kompozicijas, bet plačiau kaipo mūsų mu- 
zikos meno darbuotojai pasireiškė jau po karo, 
grįžę iš Rusijos gilumos į nepriklausomą Lietu- 
vą. 

Netikėtai užgriuvęs 1914 m. Rusijos ir Vo- 
kietijos karas sustabdė visą mūsų kultūrinį gy- 
venimą. Daug Lietuvos žmonių karo audros bu- 
vo nublokšti toli į rytus. Jų tarpe buvo ir du Lie- 
tuvos provincijos mažai kam žinomi vargoninin- 
kai, kurie vėliau pasireiškė, kaip pirmaeiliai dar- 
buotojai mūsų muzikos meno srityje. Tai buvo 
du Juozai, abu kilę iš Lietuvos žaliojo kaimo. 
Vienas traukė į puošniąją Rusijos imperatorių 
sostinę, kitas gi i senąją carų sostinę. Tai buvo 
Juozas Žilevičius ir Juozas Gruodis. Žilevičius 
istojo Petrapilio konservatorijon, Gruodis — 
Maskvos. Abu studijavo teoriją bei kompozici- 
ją su visais šalutiniais privalomaisiais dalykais. 
Po dvejų metų J. Gruodis buvo mobilizuotas ru- 
sų kariuomenėn ir neturėjo galimybės išeiti viso 
konservatorijos kurso. Juozas Žilevičius buvo 
laimingesnis. Dundant anapus Vilniaus, Lietuvos 
rytuose, vokiečių ir rusų patrankoms, jam pa- 
vyko išeiti teoretinius muzikos dalykus Petrapi- 
lio konservatorijoje ir įsigyti laisvojo menininko 
laipsnį (rus. — svobodnyj chudožnik). Be to, 

jis dar lavinosi ir meno istorijos institute. Per- 
gyvenę visą dviejų Rusijos revoliucijų sumaištį, 
abu mūsų Juozai — Žilevičius ir Gruodis — įval- 
riais keliais bei kryptimis, vienas iš šiaurietiškai 
niūraus Petrapilio, kitas iš saulėtojo Juodųjų ma- 
rių supamo Krymo pusiausalio, grįžo į Nepriklau- 
somą Lietuvą. J. Gruodis, pusantrų metų prieš 
tai išgulėjęs lietuvių sanatorijoje Jaltoje ir dėl 
karo meto sąlygų negalėjęs baigti Maskvos kon- 
servatorijoje kompozicijos klasės, nieko nelauk- 
damas patraukė Vakarų Europos link. Būdamas 
jau 36 metų amžiaus, gavo Lietuvos Švietimo 
Ministerijos stipendiją ir išvyko į Leipzigą toliau 
tęsti nutrauktų muzikos studijų, kurias po ke- 
tverių metų sėkmingai baigė. Tuomet jis turėjo 
jau 40 metų amžiaus! 

Juozui Žilevičiui gi, jau baigusiam studijas 
Petrapilio konservatorijoje, grįžus Lietuvon at- 
sivėrė naujos perspektyvos ir nauji uždaviniai. 


Kaune koncertuose suskambėjo visa eilė jo 
dar negirdėtų Lietuvoje kūrinių: didelė sonata 
fortepijonui (vėliau perdirbta į simfoniją), dai- 
nos solistams, dainos chorams ir t.t. Tie kūriniai 
žymiai praturtino ir atgaivino gana sušablonė- 
jusi ir sustingusį mūsų tuometinį koncertinį re- 
pertuarą. "Tai nebuvo kokie labai drąsūs nauji 
užsimojimai, kaip seniau M. K. Čiurlionio ar vė- 
liau J. Gruodžio kūryba. J. Žilevičius tuomet kū- 
rė petrapiliškėje mokykloje įsigytomis muziki- 
nės išraiškos priemonėmis; harmonija buvo gana 
paprasta, forma — tradicinė, bet viskas buvo, 
kaip sakoma, savo vietoje, tvarkingai, stilingai ir 
išbaigtai padaryta. Išsyk buvo jaučiama, kad tu- 
rima reikalo ne tik su talentingu, bet ir išmoks- 
lintu muzikos menininku kūrėju. Iš senesnės lie- 
tuvių muzikos literatūros Juozo Žilevičiaus ano 
meto kūryba išsiskyrė palinkimu į kontrapunk- 
tines priemones, imitacijas bei vietomis gana 
ryškų dramatinį pakilimą ir dinamišką intensy- 
vumą. 

Plačiai teko Juozui Žilevičiui įsijungti į tuo- 
metinio Kauno visuomeninę bei kultūrinę veik- 
lą. Meno Kūrėjų Draugija, operos ir dramos te- 
atras, Švietimo Ministerijos meno departamen- 
tas — štai tie etapai, kuriuos jam teko praeiti, 
kaip darbuotojui, vadovui bei organizatoriui, vi- 
sur paliekant ryškius ir vaisingus savo adminis- 
tracinio sugebėjimo pėdsakus. 

Pirmą kartą man teko matyti Juozą Žilevi- 
čių, kai jis dar prieš 1914 m. karą Kauno rotu- 
šės salėje dalyvavo dramos artisto Juozo Vaič- 
kaus ir jo žmonos solistės Mortos Vaičkienės 
koncerte kaip akompaniatorius. Aš tuo laiku 
Kaune lankiau rusų gimnaziją ir muzikos mo- 
kykloje fortepijono klasę. Mane, tuomet dar tik 
svajojusi apie platesnius kelius muzikos pasau- 
lyje, naujų lietuviškų jėgų pasirodymas Kauno 
muzikos gyvenime labai sudomino. Tas koncer- 
tas, kuriame buvo išpildomi Č. Sasnausko ir J. 
Tallat-Kelpšos kūriniai, man dar ir šiandien pri- 
simena, kaip vakar, rodos, tik buvęs, nors jau 
prabėgo gal 38 su viršum metų! 


LIUDAS VILIAMAS 


Bet susipažinti mums teko jau Nepriklauso- 
moje Lietuvoje, kai J. Žilevičius grįžo iš Rusijos. 
Aš tuomet tarnavau Lietuvos kariuomenėje ir 
buvau priskirtas į generalinio štabo literatūros 
skyrių, kuris leido kariuomenei “Kariškių Žodį'' 
ir specialią karinę literatūrą. Laisvu tarnybos lai- 
ku rašinėjau koncertų recenzijas bei straipsnius 
iš muzikos srities tų laikų Kauno spaudai. Daly- 
vavau Lietuvių Meno Kūrėjų Draugijoje muzi- 
kos sekcijoje, kur ir teko susitikti pirmą kartą 
su naujai parvykusiu kompozitorium laisvuoju 
menininku Juozu Žilevičium. "Tuomet, 1920 m. 
pavasarį, Meno Kūrėjų draugija kaip tik orga- 
nizavo pirmąją Meno Šventę, kurios pagrinde bu- 
vo didelė mūsų dailininkų paveikslų paroda ir 
koncertas miesto teatre. Koncerte žymią vietą 
užėmė Juozo Žilevičiaus kūriniai, išpildomi VI. 
Grigaitienės, smuikininko Leškevičiaus ir kitų. 
Chorui vadovavo Jul. Štarka. 

Nors tarnybinės pareigos ir kliudė meno kū- 
rybai, bet J. Žilevičius ir tuomet visiškai neuž- 
metė kompozicijos. Jis praturtino mūsų muzikos 
literatūrą naujais efektingais kūriniais, iš kurių 


Pirmieji emigrantai (1760) (Dekoratyvinė tapyba) 


gal populiariausias — “Anoj pusėj ežero", para- 
šytas pagal to paties vardo liaudies dainą. 

Tuo pačiu laiku jis uoliai dalyvavo mūsų 
periodinėje spaudoje, vėliau leido žurnalą, kel- 
damas įvairias mūsų muzikinio gyvenimo prob- 
lemas bei aiškindamas jas plačiajai visuomenei. 
Neliko nuošaliai ir nuo pedagoginio darbo. 

Būdamas Švietimo Ministerijos meno reika- 
lų tarėju, jis faktiškai vairavo visą tuometinį 
Lietuvos kultūros gyvenimą bei visas meno ša- 
kas, kiek tai surišta su administravimo pareigo- 
mis. 

Iš to laikotarpio ypatingai du svarbūs įvy- 
kiai — M. K. Čiurlionio kūrinių išleidimas ir pir- 
mosios dainų šventės suorganizavimas. Dėl Čiur- 
lionio tenka truputį plačiau kalbėti. 

Iniciatyva išleisti Čiurlionio kūrybą kilo 
1923 m. Leipzige studijuojančių muzikų lietuvių 
būrelyje. 1921 m. rudenį atleistas iš Lietuvos ka- 
riuomenės, aš išvykau studijuoti į Čekoslovaki- 
jos sostinę Pragą, bet neradęs ten tinkamų 5ą- 
lygų 1922 m. pavasarį persikėliau į Leipzigą, kur 
radau jau bestudijuojančius J. Gruodį, J. Bendo- 
rių, J. Kamiatį, Vl. Motekaitį, Jadvygą Čiurlio- 

nytę, Gražiną Matulaitytę, Aleksandrą Dirvens- 
kaitę, Balį Dvarioną, Ant. Dvarioną. Vieną die- 
ną didžiojo mūsų dailininko ir kompozitoriaus 
Čiurlionio sesuo pasikvietė pas save J. Gruodį 
ir mane. Nuvykę ten radome pianistą B. Dvario- 
ną, kuris kartu su Čiurlionyte buvo sutarę pade- 
monstruoti mums M. K. Čiurlionio fortepijoni- 
nius kūrinius, iš atsivežtų iš Lietuvos manu- 
skriptų. Mes su Gruodžiu labai buvome sujau- 
dinti gilia M. K. Čiurlionio kūryba, ir čia pat 
kilo sumanymas pradėti energingą akciją už 
Čiurlionio kūrybos išleidimą. Man tais laikais 
dažniausiai tekdavo, kaip ir “generalio literato 
muzikos klausimams" vaidmuo. Šį kartą turėjau 
parašyti labai ugningą bei įtikinantį memoran- 
dumą Lietuvos Švietimo ministeriui ir su Leip- 
zige studijavusių lietuvių muzikų parašais pa- 
siųsti jį į Kauną tuometiniam meno reikalų ta- 
rėjui J. Žilevičiui. Po kiek laiko, grįžęs iš Leip- 
zigo į Lietuvą vasaros atostogoms, sužinojau, 
kad memorandumui duota pilna eiga: jis tuoj bu- 
vęs pristatytas švietimo ministeriui dr. L. Bist- 
rui, kuris buvo įtikintas to reikalo svarbumu ir 
patvarkė skubiai jį vykdyti. Komp. St. Šimkui 
buvo pavesta suredaguoti tam tikrą Čiurlionio 
kūrinių dalį spaudai, ir jie greitu laiku išvydo 
pasaulį. Aš esu įsitikinęs, kad jei nebūtų buvę 
meno departamente komp. J. Žilevičiaus, tai dar 
ilgai gal būtų tekę laukti Čiurlionio kūrybos pa- 
sirodant. 

J. Žilevičius yra ir pirmosios mūsų dainų 
šventės iniciatorius bei organizatorius. Mūsų 
šiaurės kaimynai — latviai ir estai — jau 19 
amž. ruošė didingas dainų šventes, nes juos ma- 
žiau slėgė carinės Rusijos priespauda. Lietuva, 
deja, tik sulaukus nepriklausomybės galėjo ryž- 
tis suruošti dainų šventę. Su ta pirmąja švente 
buvo susiję begalės rūpesčių ir sunkumų, kurie 
daugiausia gulė ant J. Žilevičiaus pečių. Nežiū- 
rint mūsų nepatyrimo šioje srityje, betgi “Dainų 
Diena" 1924 m. VIII 23-24 d. praėjo sklandžiai 
ir paliko gražų ispūdi, paskatindama mūsų vi- 
suomenę dar daugiau pamilti lietuvišką dainą, o 
tūkstantines choro dalyvių minias — dar uoliau 
atsidėti jos ugdymui ir klestėjimui. Dirigentai 
buvo: Naujalis, Šimkus ir Štarka. Man teko tą 
dainų šventę recenzuoti oficioze “Lietuvoj", iš- 
keliant ir kai kuriuos neigiamus momentus. 


Reikšminga komp. J. Žilevičiaus veikla mū- 
sų pajūrio uoste Klaipėdoje. Čia jis dirbo peda- 
gogo darbą, profesoriaudamas bei auklėdamas 
jaunąją muzikų kartą St. Šimkaus suorganizuo- 
toje muzikos mokykloje — konservatorijoje. Ku- 
rį laiką jam teko eiti ir šios įstaigos direktoriaus 
pareigas. Klaipėdoje būdamas rinko, kaip ir 
anksčiau, medžiagą Lietuvos muzikos istorijai ir 
senuosius lietuvių muzikos instrumentus. Iš jų 
ilgainiui sudaryta buvo reta ir įdomi kolekcija, 
apie kurios likimą šiuo tarpu nėra aiškių žinių. 

1929 m. komp. Žilevičius išvyko, Švietimo 
Ministerijos komandiruojamas, į J. A. Valstybes 
ir iki šios dienos sėkmingai darbuojasi mūsų 

išeivijos tarpe. Čia jis toks pat šimtadarbis, kaip 
ir senojoj tėvynėje Lietuvoje: Elizabetho para- 
pijos vargonininkas, dainų švenčių organizato- 
torius, didžiulio lietuvių muzikos bei muzikolo- 
ginės medžiagos archyvo įsteigėjas, publicistas ir 
jautrus bei sugebantis įsigilinti į kūrinio savy- 
bes muzikos kritikas. Šalia to viso dar surandą 
laiko ir kūrybai. Apie tai liudija stambūs reli- 
ginės muzikos kūriniai, didžiulė kantata Vytau- 
to Didžiojo garbei ir eilė smulkesnių kompozici- 
jų, kuriose jis naudoja jau žymiai sudėtinges- 
nes, naujesnes harmonijos priemones, negu Lie- 
tuvoje rašytuose veikaluose. 

Pažymėtina, kad mūsų išeivijoje daugumoje 
dar tebemėgiamos visokios “dzimdzi drimdzi tra- 
lialiuškos,'' ivairios “Agnieškų ir storų bobų pol- 
kos", “mainierių" dainuškos bei Pupų Dėdės 
kupletai — nepaveikė komp. Žilevičiaus muzi- 
kinės kultūros neigiama prasme ir nepastūmėjo 
eiti mažiausio pasipriešinimo linkme. Jis nenuė- 
jo pigaus pataikavimo keliu. Juo čia pasuko, de- 
ja, net ir daugelis naujai atvykusių iš tremties 
muzikų, kurių uždavinys kaip tik, man rodos, 
turėtų būti kelti mūsų išeivijos estetinį skonį, 
turtinti ir plėsti jos kultūrinius užsimojimus bei 
siekimus, o ne pataikauti vulgariškiems polin- 
kiams. Tomis pigiomis balaganiškomis bei dile- 
tantiškomis įvairių parengimų programomis mes 
visiškai neparodome garbingos lietuvių tautos 
meno, o tik išsiduodame kaip be galo žemos kul- 
tūros tautelė, paskendusi, dažnai svetimos kil- 
mės kabaretinių, lygiai ir savų karčiaminių ne- 
vertingų girtuokliškų dainuškų liūne. Klausant 
tokių programų koncertuose, radijo valandėlėse, 
niekas nepatikės, kad Lietuva kada nors buvo 
bei yra puikių originalių dainų šalis! Priešingai 
— tik pamanys, kad mes be svetimų polkų ir 
tuščių trivialių dainuškų nieko vertingo neturi- 
me! Kai tauta visko nustojo, tai bent jos kultū- 
ros veido neterškime pigiu šlamštu! 

Juozo Žilevičiaus išsilaikymas rimtos muzikos 
idealo aukštumoje turėtų būti puikiu pavyzdžiu 
kitiems mūsų muzikos veikėjams! 

„ Liūdna gal, kai žmogus mato, kad jo gyve- 
nimo saulė jau svyra į vakarus, bet kartu ir pa- 
sigėrėti tenka žmogaus nueitu keliu, jei jo gy- 
venimas užpildytas vertingais žygiais ir kilniais 
darbais. Mūsų maestro Juozo Žilevičiaus darbai 
iškelia jį į pirmąsias lietuvių kultūros darbuoto- 
jų ir kūrėjų eiles. Žinoma, ties juo nesustojo 
mūsų muzikos meno raida. Kol tauta gyva ir kū- 
rybinga — ji nuolat kuria naujas vertybes ir ug- 
do naujus talentus. Tad ir Lietuvos meno pasau- 
lin atėjo nauji vardai, naujos idėjos; gimė kiti 
kūriniai, vystėsi naujos išraiškos priemonės. Tik 
čia, deja, turiu statyti tašką, nes tolimesnio mū- 
sų Muzikos augimo aptarimas jau išeina už šios 
paskaitos ribų. 


„ Siuo ir baigiu trumpai suglaustą mūsų mMu- 
zikos meno raidos apžvalgą iki Juozo Žilevičiaus 
lmtinai. Palinkėkime jam dar ilgai darbuotis mū- 
sų brangiosios Lietuvos ir jos kultūros garbei! 


KAIP ĮONUKAS 


A. VAIČIULAITIS 


ANT AVINO ĮODINĖJO 


„Vieną karštą vasaros dieną Jonukas stovėjo 
pūdyme prie kaiminės. Vyrai po pietų dar buvo 
neišėję į darbą. Kiek tik akys užmato, laukai 
buvo tušti ir nuobodūs. Niekur nei žmogus ke- 
liavo, nei vanagas skrido. Net ir avys, priėdusios, 
nebėgo į avižas. Tik javai, pūstelėti vėjelio, su- 
liūliuodavo. Tuomet visa miežių dirva sužvilgė- 
davo saulėje, lyg būtų sidabrinė. Paskui būdavo 
dar didesnė tyla, kurioje protarpiais girdėdavai 
iš toli atneštą dalgio plakimą. 

Jonukas jau buvo visa ko prasimanęs: ir 
akmenėlius laidė, ir botagu pliauškino, ir daina- 
vo “Garny, garny, ga-ga-ga — tavo pati ragana". 
Jis ir per griovį šoko, ir iš pienių bei sidabra- 
žolių vainiką pynė, ir žvalgėsi, ar kuris kaimy- 
nų berniukas neatbėgs su juo pažaisti. 

Niekas nepasirodė. Jis žiūrėjo į laukus, į 
tolumoje dunksančią girią, sukdamas galvelę, ko 
čia nusigriebus. Taip besirūpindamas, jis pasi- 
griozdė kišeniuje ir rado kriaukšlį, tokį kietą, 
kad jau nė pakrimsti negalėjai. 

Jonukas atsigręžė į kaiminę. Priekin buvo 
išėjęs žebrius avinas ir, dėl drąsos atstatęs vie- 
ną koją, įdėmiai stebėjo vaiką. Drauge jis atra- 
jojo, tarpais krestelėdamas galvą ir sudrebinda- 
mas savo sruogas. Arba vėl jis palenkdavo sto- 
rus, išrantytus ragus, lyg ketindamas muštis. 

Ūmai piemeniuką nuplieskė mintis — o kad 
taip pasigavus aviną ir pajodinėjus! 

Jis, pritūpęs, prašneko meilingu balseliu: 

— Bure, bure, buriukas! 

Avinas treptelėjo koja, bet bėgti nebėgo. Jis 
jau neatrajojo, tik atsargiai stebėjo vaiką. Šisai 
gi, kiek bevaliodamas, kišo kriauklį tolyn ir vi- 


liojo. 

Žebriui duona, matyti, jau buvo pakvipusi: 
jis apsilaižė ir sudrebino savo vilnas, lyg kam 
ryždamasis. 


Ir kitos avys pakėlė nuo žemės snukius, nu- 
busdamos iš savo sapnų. 

Jonukas net žadą prikando. Pritūpęs jis 
žirgčiojo į aviną, kuris štai jau prasišiepė — 
duonos laižyti! Jis tiek įsidrąsino, kad net ban- 
dė išplėšti kriaukšlį iš rankų. 

Čia berniukas tik suvinguriavo, įsikirto žeb- 
riui į ragus ir užsirito jam ant nugaros. Paskui, 
įsikibęs į tirštą vilną, jis, lyg pentinais, suspau- 
dė avinui šonus, o šis, nusigandęs, metėsi į kai- 
minę. Avys spruko šalin. Raitelis lumpsėjo per 
pūdymą, krykštaudamas iš džiaugsmo. Jam bu- 
vo linksma ir gera — nerūpėjo nei kaitra, nei 
vieniši ir tylūs laukai, net nei jo tetis, kuris di- 
deliais žingsniais ėjo per pievą ir kažką šaukė. 


Pro savo lelionę mažytis visai negirdėjo to bal- 
so. 

Tik nukrėstas nuo žebriaus ir atsitrenkęs į 
grumstą, jisai atitoko iš savo klykavimo ir išvy- 
do tėtį. 

Jonukas pašoko ant kojų, iškaitęs nuo joji- 
mo ir gėdos: jis buvo geras bernelis, ir jam bu- 
vo labai koktu, kad ėmė ir užklupo jį taip be- 
siaučiant. 

Jisai stūksojo vidury pūdymo ir laukė. 

Už jo susimetusios, stovėjo avys. 

Staiga piemenėlį nusmelkė mintis: “Tai jau 
lups mane tėtušis".... 

Jo beveik niekad nekuldavo, nes jis buvo 
lipšnus ir klusnus. Tiesa, aną dieną mama jam 
užgręžė ausį, kam jis į kišenių įsidėjo ką tik iš- 
perėtą viščiuką — tokį dailų, geltoną, visą pū- 
kuotą ir meiliai čipsintį. Žinoma, dabar jisai ga- 
lėtų pasprukti, nes jo kojytės buvo greitos. Jis 
net smiliausią kuilį prisivydavo ir botagu sušer- 
davo. Bet jis buvo geras vaikas, klausė tėčio ir 
mamos — ir kaip čia jam beskriejus per pūdy- 
mą! Jeigu jau duos kuprinę — tegul duoda... 
Ir jam buvo ne tiek baisu, kiek gėda, kad jį, ge- 
rą ir klusnų, turės vanoti, ir dar vidury laukų — 
juk ir kaimynai gali paregėti! 

Kai jis taip graužėsi, nejudėdamas iš vietos, 
priėjo tėvas ir valandėlę žiūrėjo tylėdamas. 

Berniukas net girdėjo, kaip plaka maža jo 
širdelė, vis greičiau ir greičiau tuksėdama. Ir 
jis dar girdėjo, kai viršum tos tylos skambėjo 
giedri giesmelė: kažkur padangėse plasdėdamas, 
čireno vyturėlis. 

Galop iš aukšto, lyg iš pačių padebesių, at- 
siliepė kiek gailingas tėtušio balsas: 

— Vaikeli, ką darai... 

Jonukas tylėjo, lyg žado netekęs. Ant kak- 
tos jam nutūpė musė — jis nedrįso pajudėti ir 
ją nuvyti. 

Tėtis vėl prašneko: 

— Ar nežinai, sūneli, kad tai nuodėmė... 

Sulig tais žodžiais mažytis net knystelėjo. 

Tetušis daugiau nieko nesakė. Dar kiek pa- 
stovėjęs, jisai lėtai apsisuko ir nugūrino pasi- 
žiūrėti avižų, ar jau nemetas jas kirsti. 

Jonukas vėl pasiliko vienas su savo kai- 
mine. 

Jam buvo taip graudu ir negera, kad nors 
imk ir prasmek. Lyg įkaltas stulpelis, jis ten sto- 
vėjo vienišas, mažas ir nelaimingas: taip sunkų, 
taip sunku jam buvo, kad nė žodžiu neapsakysi. 

Bernelis regėjo, kokia didelė nelaimė jį iš- 
tiko. Jei tėtis būtų jį apkūlęs, visa bėda būtų 

taip ir pasibaigusi. O dabar pasakė, kad tai nuo- 
dėmė! Nūn Jonukas turės su savo nauja niekšy- 
be eiti į bažnyčią ir kunigui pasisakyti, kad jo- 
dinėjo ant avino. Jis niekada nesitikėjo, kad to- 
kia nelaimė jį ištiks... 

Ir jam buvo taip liūdna, kad jis nieko ne- 
matė ir negirdėjo: nei kaip vyrai, užsidėję dal- 
gius, išėjo ir stojo į barą prie kviečių, nei kaip 
putpelė savo vaikus šaukė, nei kaip toli, labai 
toli mėlyna giria niūksojo, tokia rami, lyg už- 
migusi popietės kaitroje ir savo slėpininguose 
sapnuose. 

Jis, pūdyme pasisėdęs kojytes, mažas ir nu- 
siminęs, galvojo apie savo nelaimę, o už jo ty- 
liai rupšnojo avys, prisiglaudusios viena prie ki- 
tos. 

—(0— 

Jonukas išėjo sekmadienį anksti rytą. 

Ligi vartų jį palydėjo mama ir tarė: 

— Neužmiršk, kad atvažiavę sustosim Irš- 
kučio kieme. 

— Ne. 

— Ar turi rožančių ir maldaknyges? 

— Turiu. 

Jinai kiekvieną kartą, kai jis eidavo į baž- 
nyčią, klausdavo tų pačių dalykų. 

Štai berniukas jau kiepsi ežia pro miežių 
lauką. Švelniai čėžėdamos, jam lenkėsi varpos. 
Aure, stryktelėjo kiškis ir, varsną pabėgėjęs, 
atsitūpė, stebėdamas. 

Aplinkui buvo linksma ir gražu. Ir saulė 
švietė tokia skaidri, ir pempės skraidė laukuose, 
ir griežlė nesiliovė šaukusi dobiluose. 

Jonukas skubėjo, nuleidęs akis. Jo širdelė 
tukseno taip nerami. Ne, jam tikrai nerūpėjo nei 
tasai bulius, kuris ragu vertė kupstą, nei tos lau- 
kinės aguonos, kurios žydėjo tokios raudonos ir 
skaisčios. 

Žydrios ir geltonos gėlės kėlė savo galvas, 
o jisai jų nei regėti neregėjo. 

Pasiekęs bažnyčią, Jonukas stojo į eilę pas 
jaunuką kunigėlį. Klebono jisai vengė, nes tas 
buvo senas, ilgai kamantinėdavo ir paskui dar 
bardavosi. 

Vaikiukas pateko tarp vyrų, drūtų kaip 
ąžuolai. Prie klausyklos žmonių vis tirštėjo, ga- 
lop ėmė ir spausti. Žiūrėk, žaliūkai ima ir ištri- 
na berniuką iš eilės. Tada jis vėl įsispraudžia at- 
gal, sukdamas galvą, kodėl nusidėjėliai šiandien 
taip ilgai užkliūva pas vikarą. Kartais gal koks 
užkietėjęs ėmė ir įstrigo... 

Tuo tarpu vienas bernas atsisuko ir pro ber- 
niuko galvą tarė nusmėlusiuų balsu kitam: 

— Klebonas! 

— Ką? 

— Jis vikaro klausykloj! 

— Eik jau nešnekėjęs ... 

— Žinią perdavė Jurgis Gervelė, kuris jau 
visai arti... 

: Ir pirmas vyras numojo galva į klausyklos 
šoną. 

Tuos žodžius išgirdus, Jonukui tik iškaito 
žandai, o širdelė, rodos, liovėsi tvaksėjusi. 

Pirmas bernas vėl atsigręžė su nauju gan- 
du: 

— Jurgis Gervelė sako, kad vikaras nupuo- 
lė nuo motociklo ir atsitrenkė kepenis. Dabar li- 
goninėj. 

Antrasis tylėjo. 

Ir taip abu jie murksojo, lyg ką apmąstyda- 
mi. 

Po kiek laiko pirmasis klupštelėjo ir išskuo- 
dė iš bažnyčios, dar spėjęs sukuždėti savo bičiu- 
liui: 

— Man reikia susitikti su pusbroliu ... Pa- 
saugok mano vietą... 

Likęs be draugo, antras ėmė gniaužyti skry- 
bėlę ir žvilgčioti pro langą — už jo dvelkė ma- 
lonūs vasaros vėjai. 

Staiga jis susitraukė į kuprą ir, lyg ką nedoro 
padaręs, movė pro duris. 

Čia vienas, čia antras nusidėjėlis iškrito, ir 
virtinė praretėjo. Juo arčiau klausyklos, juo ne- 
ramiau darėsi Jonukui. Pora kartų jo ausį jau pa- 
siekė rūstūs klebono graudenimai. 

Kai jau tik viena moterėlė buvo likusi prieš 
berniuką, klebonas ūmai subrazdėjo, atsistojo — 
ir išėjo, visas šlamėdamas. Jisai dingo zakristi- 
joje, iš kur po valandžiukės pasirodė sumos gie- 
doti. Po sumos jisai sakė pamokslą — ilgą ir 
graudų, net žmones pravirkdė. Paskui buvo 
mišparai — ir regėkite, visas tas šventas darbas 
gulė ant vieno klebono pečių. 

Nutilus vargonų dūdoms, žmonės pradėjo 
skirstytis. Pirmieji išgarmėjo vyrai, paskui sklai- 
dėsi ir moterys. 

Aplinkui buvo tylu. Tylėjo vargonai, kurie 
taip dailiai grojo, tylėjo ir didysis varpas bokš- 
te. Net ir kregždės nutilo, pirmiau čiauškėjusios 
už lango. Tylėjo ir Jonukas, alkanas ir mieguis- 
tas pasitursinęs prie klausyklos. Jis buvo vienas. 
Prieš ji laukusi moteriškė jau buvo išdūlinusi — 
dūsaudama ir kažką viena sau pasakodama. 

Berneliui jau ir baimė kažkur žuvo. Jis tik 
jautė, kad akelės jam vis labiau ir labiau mer- 
kiasi. 

Po kiek laiko štai kažkas jį pakrutino už pe- 
ties. Prie jo buvo pasilenkęs žmogus ir kalbėjo 
ramiu balsu: 

— Vos neuždariau tavęs. Bėk namo. 

Buvo tai zakristijonas, kuris, išvaręs pasku- 
tinę bobulę, rengėsi užrakinti bažnyčią. , 

— O klebonas? Ar neateis? — paklausė vai- 

kiukas. 
„  — Gana jau, sūneli, gana! — sužvangino 
žmogus raktais. — Dvasiškas tėvelis jau seniai 
papietujęs ir arbatą išgėręs. O po arbatytės jisai 
visados snustelia. Na... 

Tai bylodamas, jis atkišo ranką, norėdamas: 
padėti berniukui. Šisai pats atsikėlė ir tyliai kiū- 
tino laukan. 


| Eidamas jis girdėjo, kaip didelėje ir tuščio- 
je bažnyčioje kaukši jo batai ir kaip skamba sun- 
kūs zakristijono raktai. 

O lauke vaikiukui susyk pasidarė šviesu ir 
gera: juk jisai kantriai išlaukė ligi galo, ir vis 
dėlto buvo lengva širdyje, kad klebonas, pagėręs 
arbatos, jau negrįžo. 

—(0— 

Jonukas sėdėjo už stalo, tarp berno Petro ir 
davatkėlės Barboros, kuri vaikščiodavo po žmo- 
nes ir dabar gyveno Vabaluose. 

Jinai ir užvedė šneką, pamaldžiai tardama: 

— Tik pagalvok — tokia nuodėmė! 

Tai buvo taikoma ne bernui Petrui, ne 
tarnaitei Tekliutei, o mažam ir geram vaikeliui 
Jonukui. 

Jisai jautė, kad prasidės ilga, kebli ir pamo- 
kanti kalba. Jei būtų galėjęs, jisai būtų šmurkš- 
telėjęs į sodą — ir tegul jie sau stygavoja, kiek 
tinkamai. Nūn jis buvo paspęstas tarp didelių 
žmonių, ir nieko nepadarysi. 

Taip jis kiurksojo už stalo, lyg nudiegtas, o 
Barborėlė išvedžiojo: 

— Ar bulius užpuolęs tave užtrintų, ar pa- 
siutęs šuva aprietų, ar bėris įspirtų į smilkinį — 
kur tu eitum, tokis nedoras miręs? 

Pirkioj buvo didelė tyla. Tik musės zurzė 
po tuščius dubenis. Lauke kudakino višta. 

Jonukui buvo negera. Jis nenorėjo mirti, ir 
dar taip baisiai — jaučių subadytas! Jis bemaž 
regėjo save, ragu pervertą ir paskui seklyčioje 
ant lentos begulintį, kaip jo mažytė seserėlė Kat- 
riutė. kuri aną pavasarį ėmė ir išėjo pas Dievulį. 

Atsiminęs Katriutę, jis staiga, nė patsai to 
nesitikedamas, pravirko ant visos pirkios. 

Visi sužiuro į jį. 

Petras apglėbė berniuką, prisispaudė jį prie 
savęs drūta ranka ir pagrasino: 

— Nebijok, svambaliuk! Aš tave apginsiu 
— ir nuo buliaus, ir nuo šunų, ir nuo Barborė- 
lės. 

Bernas jį visados pravardžiodavo svambaliu- 
ku. 

Vaikas nusišnirpštė nosytę — ir nūn, Petro 
glėbyje, jam jau buvo ne taip baisu. 

Čia sučirškė Barborėlė: 

— Tai ką! Šiuose namuose jau negalėsiu nė 
bernelio pamokyti, šventos priedermės primin- 
ti... O maža kas gali ištikti! Jei ne bulius ar 
šuva, tai juk gali ar iš obelies išsiristi, ar po ve- 
žimu patekti. Neatsimenate, kaip Skelčio Leva- 
nardas nukrito nuo šalinės ant grendimo — ir po 
Vaikino į „e 

Barborėlė gebėdavo vis naujų pavojų 1šras- 
ti, juos paremdama apylinkės pavyzdžiais. 

Atsiliepė Tekliutė: 

— Negi su botagu šmigodama ginsi pas Ele- 
boną, jeigu Jonukas jo bijosi. | 1 

— Teisingai, — prabilo ir tetis. — O jau- 
nukas dar l'goninėj. Šneka, jog turės jam ir ak- 
lają žarn jauti. 

2 Tekliutė nebuvo baigusi savo dvylekio. Ji 
vėl įsiterpė: 


— Ir aš pernai buvau nuėjusi pas klebonėlį. 
Nieko svarbaus aš ten jam tada neturėjau pasa- 
kyti, bet aure — kad ims jis mane iš panagių 
kedenti: ar tu šio nepadarei, ar tu ano nepada- 
ia „„. Man net sarmata apie tai jums prasitar- 
gris 

Bernas Petras čia nuskvatojo iš visos gerk- 
lės ir paleido Jonuką. 

Išgirdusi juoką, Barborėlė supyko. 

Ji barėsi: 

— Žvengs čia, kaip koks eržilas. Palauk, kai 
ims tave gelti sukatos, tai žinosi, kad nereikėjo 
trintis aplink klėčių sąsparas. 

Petras pakilo, pasirąžė, kad net kaulai su- 
braškėjo — ir paskui išstrigino pro duris. 

Dabar kalbėjo tėtis: 

— Žinai, mama! Sekmadienį Žvirgždaičiuo- 
se dideli švento Rokaus atlaidai. Kunigų ten pri- 
važiuoja marios. Duokim vaikui kumelę — tegul 
nujoja. 

Jonukas pažinojo šventą Rokų. Seklyčioje 
buvo jo paveikslas: su ąsočiais, kuriuose skliun- 
duriavo vaistai, ir su šunimi, kuris laižė jo kojų 
žaizdas. 

— Gerai sakai, tėvai, — pritarė motina. — 
Jonukas ir kelią žino. Pavasarį buvom nuvažia- 
vę su juo pas dėdę, o gyvena jis anapus Žvirgž- 
daičių, tiesiai ant Šešupės kranto. 

Tai pasakius, ji plačiai persižegnojo ir paki- 
lo nuo stalo. 

Skirstėsi ir kiti. 

- —— 

Atlaidų dieną Jonukas sėdo ant bėrosios ir 
išjojo. 

Kumelė buvo sena, šleiva ir prijunkusi prie 
vaikų: tu galėjai karstytis ant jos, ar po pilvu 
lįsti, ar į karčius įsikirsti — ji nei tau spyrė, nei 
kando, net nepyko. Bernelis, stipriai įsikibęs į 
pavadį, visą kelią, kaip koks žirnis, pūpsojo 
ant savo žirgo. Taip jis vartaliojosi į šonus, kol 
pasiekė Žvirgždaičius. 

Čia jis kumelę pririšo prie tvoros ir nuėjo 
į šventorių, kur buvo pilna žmonių ir ubagų. Nu- 
sidėjėčliai, kaip bitės šutrią dieną prie avilio, bu- 
vo aplipę klausyklas. Bet ir kunigėlių privažia- 
vo — senų ir jaunų, drūtų ir visai laibų, nei ko- 
kia lendrelė. Prie vieno jų prisistūmė ir Jonukas 
su savo ožiais. Dvasiškas tėvelis buvo toks ma- 
lonus, kad sykį net pasakė “gerai, gerai, sūneli", 
o bartis visai nesibarė. 

Po sumos berniukas išsigrūdo iš bažnyčios. 

Visą vakarų šoną buvo užėmę juodi audros 
debesys. 

Niekur negaišdamas, jis nuskubėjo prie ku- 
melės. Jau iš tolo jį nusmelkė: mato jis — pa- 
vadis nugraužtas, o pačios bėrės — nė dvasios. 
Ji buvo gudri ir sukta, ir dabar viena sau šlei- 
vojo namo, pakelėse pasiskabydama dobilų. Ne- 
sykį ji buvo jau taip ištrūkusi ir grįžusi. 

Ką bedarysi: vargšelis nusiavė batus ir pa- 
traukė takeliu palei vieškelį. Debesys drumstėti 
vis didesni ir juodesni. Dundeno iš visų pusių, 
bet dar toli ir taip oriai, bemaž iškilmingai. 

Pakilo vėjas. Kregždės klykaudamos narstė 
į padanges. Galop, per javų laukus šniokšdama, 
atėjo audra. 

Prapliupus lyti, Jonukas įlindo į rikę, žeg- 
nodamasis ties kiekvienu žaibu, kurie plieskė ir 
plieskė. Jam buvo baisu, kad jo nenumuštų per- 
kūnas, spyręs į gubą. Kartais vaidenas, kad visas 
vakarų dangus liepsnoja. 

Kai jis taip kiūtojo, klausydamasis lietaus 
čiurkšlių ir trenksmų, rikėje kažkas lyg suunkš- 
tė ir sukrebždėjo. Vaikiukas pastatė ausis ir ėmė 
klausytis. Ne, nieko nebuvo girdėti, vien tik liū- 
tys taškės į šiaudus ir į žemę... Vėl lyg sude- 
javo ir tylutėliai cyptelėjo. Nūn vaikeliui pasi- 
dingojo, kad ar koks žmogus, ar žvėris krapštosi 
po šiaudus, slinkdamasis artyn. Jonukui net 
plaukai pasišiaušė: jis atsiminė visus pasakoji- 
mus apie plėšikus ir žmogžudžius, kurie dieną 
slapstosi šieno kupetose, o sutemus išlenda ir ei- 
na vogti, subado žmones ... Jam šmėstelėjo tarp 
dviejų žaibų: guboj tupi toks burliokas — su 
peiliu saujoj, su žėrinčiomis akimis... 

Vėl sučežėjo ... Berniukas būtų šokęs į lie- 
tų ir audrą, bet buvo lyg apkerėtas: nepajėgė 
nė krustelėti. Jis tik tupėjo ir laukė, ar štai ne- 
puls ant jo plėšikas. O gal ten šliaužė gyvatė, 
rangydamosi ir šnarėdama per šiaudus. Jau arti, 
taip arti kažkas sucipo — ir šaltas daiktas, lyg 
angies snukis, palietė Jonuko ranką. Nesavu bal- 
su suspigęs, jis išlėkė iš rikės. 

Pro antrą jos galą, uraruodamas ir keterą 
pašiaušęs, išniro šuva, kuris, matyt, taip pat žai- 
bų nugasdintas, buvo bemėginąs prisimeilyti 
prie vaikelio. 

Abu jie čia buvo sulindę nuo audros. 

Praėjus lietui, berniukas vėl maknojo keliu. 
Jį ėmė rūpestis: jautė, kad mama nerimaus, jam 
taip ilgai negrįžtant. Drauge jis krimtosi ir dėl 
kumelės — o gal ją vagys pagavo ir nujojo kur 
į girias! Ar gal koks ūkininkas ją rado savo do- 
biluose ir laikys uždaręs, ligi kas atsišauks. 

Taip bekulniuojant, Jonukui jau ir kojas pa- 
kirto, gi pažįstamų vietų kaip nematyti, taip ne- 
matyti. 

Po geros valandos jį prisivijo kito kaimo ūki- 
ninkas, vardu Simanas Tarabočius. 

Jis pristabdė arklius ir tarė: 

— Lipk į ratus — pavėžinsiu! 

Berniukas tuoj įsirito į šiaudus, kur jau pūp- 
sojo dvi moterys. 

Simanas Tarabočius buvo kauštelėjęs ir visą 
laiką šnekino ką nors: čia moteris, čia Jonuką, čia 
arklius. Jis šnekino net ir medžius pakelėse, tar- 
damas jiems: “Va, gluosneli, ėmė vėjas ir nu- 
laužė tau šaką". 

Ir jis liūdnai kinkuodavo galva. 

Namus Jonukas pasiekė tik vakarop. Bėro- 
ji snaudė pūdyme, jau pririšta, išsipūtusiais šo- 
nais ir dar su vienu dobilu lūpose. Pajutusi ber- 
niuką, ji draugiškai sužvingo, sumataškavo uo- 
dega ir vėl nukorė galvą. 

Įžengęs į priemenę, jisai išgirdo pirkioje kal- 
bant. 

Šnekėjo mama: 

— Ir paleisk tu man, tėvai, vieną vaiką. Ne- 
galėjai patsai važiuoti. Būtum dar ir mane į at- 
laidus paėmęs. 

Niekas jai neatsakė. 

Mama vėl kalbėjo: 

— Neduok, Dieve, ar kumelė galėjo įspirti, 
ar perkūnas nutrenkti, ar šunes aprieti. Atsime- 
ni, kaip pernai uždraskė Siaurusaičių Klemensė- 
Ik 
“Dabar prabilo tėvas, ramindamas: 

-— Nemažas gi jau bernelis ir nekvailas — 
nepražus kaip adata. Ir kelią gi žino... Neverk, 
motin“;; 

— Tu nė širdies neturi. Mažytis gal kur ne- 
gyvas, tu gi — neverk. O vaikelis buvo toks ge- 
ras — nei jis tau kada skersą žodį atvertė, nei 
su kitais mušėsi, nei landžiojo po svetimus sodus 
obuolių vogti. Dievulėliau tu mano!... 

Ir mama balsu pravirko. 

Graudu pasidarė ir Jonukui. Sykiu jam bu- 
vo gera, kad jinai tokiais meilingais žodžiais jį 
garbstė. 

Kad pats nepražliumbtų, jisai, pasidrąsinda- 
mas, nusikrenkštė ir atsargiai sugirgždino duirs 
į pirkią. 


— Ogi va! — tėtis parodė savo sūnų, be- 
žergiantį per aukštą slenkstį. — Ar nesakiau, kad 
nepražus! 


Mama nieko netarė, tik paglostė savo pupū- 
nėlio galvą ir sušnabždėjo: 

— Tu mano vabaliukas... 

Jonukui buvo taip šilta ir gera. 

Apsikuopęs ir pavalgęs, jisai krito į patalą 
ir užmigo, kaip akmenukas. 

Miegojo ilgai ir kietai. Visą naktį sapnavo, 
kad jis stovi dideliame pūdyme, kurio nei galo, 
nei krašto neužmato akis. Visa dirva buvo pilna 
bėrų kumelių, kurios vienok buvo ne kumelės, 
o toki stambūs avinai. Visi jie lenkė nugaras, lyg 
prašydami, kad berniukas sėstų ant jų ir jodi- 
nėtų. Jisai betgi nesėdo, nes anapus lauko buvo 
klebonas ir pirštu grumojo. Tada vienas avinas 
supyko, ir paskui jį supyko visa avinų dirva. Tas 
pirmasis avinas pribėgo prie Jonuko, sukando jį 
dantimis už pakarpos ir ėmė purtyti, kaip kokį 
maišą. Jis kratė vis smarkiau ir smarkiau, kad 
vaikas pagaliau ėmė spurdėti kojomis ir rėkti, 
šaukdamasis pagalbos. 

Nubudo jis nuo savo šauksmo. Prie lovos 
buvo pasilenkusi mama ir žadino jį, švelniai tar- 
dama: 

„ „ — Kelkis, Jonuk. Jau saulutė ties ąžuolo 
viršūne, o tu vis miegi ir miegi. 

Jis pašoko iš patalo. Diena švietė giedri ir 
linksma. Aplinkui čia nieko nebuvo, ko jisai bi- 
Jotų: nei anų didelių avinų, nei grasinančio kle- 
bono, nei perkūnijos, — visiškai nieko. 

„ Guviai jis užsimovė kelnaites ir išbėgo į nau- 
ją dieną. 

LIETUVIŲ POEZIJOS KELIAS PER 
400 METŲ 


Lietuvių poezijos antologija 


Lietuvių poezijos antologija, suda- 
ryta poeto Jono Aisčio ir beletristo A. 
Vaičiulaičio, yra istorinis lietuvių poe- 
zijos rinkinys nuo lietuvių literatūros 
pradžios iki šių dienų. Jis apima 400 
metų laikotarpį individualinės poezi- 
jos, pradedant autorium, mirusių 
1545 m., ir baigiant gimusiu 1924. 
Niekad anksčiau jokia antologija ne- 
reprezentavo tiek amžių, tokio auto- 
rių skaičiaus ir tiek kūrinių. Lietuvių 
poezijos antologija apima 169 poetus 
su 828 eilčėraščiais ir didesnių veikalą 
ištraukomis. Iš gyvųjų antologijos 
poetų šiuo metu JAV-se gyvena 40, ki- 
tuose kraštuose šiapus geležinės už- 
dangos — 12. Daugiausia kūrybos pa- 
vyzdžių duota Donelaičio, Baranaus- 
ko, Maironio (iki 30 psl.). Mažiausias 
eilėraštis yra J. Chądzinskio — ištrau- 
ka iš Ver Luciscanum (1648) — tik 
dviejų eilučių. Antologija pradedama 
parinktų liaudies dainų skyrium, O 
baigiama naujausiais liaudies kūri- 
niais — partizanų dainomis. Senosios 
liaudies dainos pratęsia lietuvių poe- 
zijos amžių į rašto nesiekiamus lai- 
kus, kada gimė ir reiškėsi nežinomas 
lietuvių tautos genijaus poetas, 0 par- 
tizanų dainos užtikrina jį esant nemi- 
rusį ir sunkiausiose naujosios vergi- 
jos dienose. 


Savųjų tarpe nėra reikalo kalbėti 
apie lietuvių kalbos kultūrą ir grožį, 
kuris žėri iš liaudies poezijos lobyno, 
gal tūkstančių, gal ir daugiau metų 
senumo. Gaila, kad į jas atkreiptas 
Europos romantikų dėmesys 18 šimt- 
metyje buvo tik kaip atdūsys už mi- 
rusįji. Valstybės nepriklausomybės 
netekimas ilgiems metams prispaudė 
ir lietuvių kūrybinį augimą. Rusų pa- 
jungta, Lietuva merdėjo ne tik mate- 


riališkai, bet ir dvasiškai. Lietuvių 
tauta norėta paversti vergų, bau- 
džiauninkų, geriausiu atveju — Žžem- 
dirbių tauta, kuriai nereikia nei raš- 
to, nei meno, nei kultūros. šviesa atė- 
jo iš vakarų. Pirmoji knyga, parašy- 
ta Martyno Mažvydo, buvo ne tik pir- 
mas katekizmas, tikėjimo pagrindų 
vadovas, bet ir pirmasis elementorius, 
rašto vadovėlis, ir pirmoji spausdintų 
eilių knyga, kurios įžanginiai žodžiai 
“Broliai ir seserys, imkit mane ir 
skaitykit" šiltu jausmu nuteikia skai- 
tytoją ir šiandieną. 

Kaip kitų tautų, taip ir lietuvių 
pirmieji knygos amžiai yra bažnyti- 
nės knygos amžiai. Beveik du am- 
žius ir lietuvių rašytinė poezija buvo 
“bažnytinė", pradedant Rapagelioniu 
ir baigiant Šimelfenigiu. Vienintelės 
to meto “poezijos antologijos" buvo 
metai iš metų pakartojami, panauji- 
nami, papildomi giesmynai, kol 1818 
metais išleidžiami Donelaičio “Metai", 
o 1825 m. — pirmasis lietuvių liau- 
dies dainų rinkinys. 

Jieškodami pirmojo išspausdinto in- 
dividualaus rinkinio, turėtume nuo šių 
dviejų datų grįžti atgal į 1814 metus, 
kada išėjo Antano Drazdausko-Straz- 
do “Giesmės svietiškos ir šventos". 
Vėliau užtiksime ir daugiau '“pasau- 
lietiško"" turinio poezijos. 1823 m. be 
autoriaus vardo išspausdinta D. Poš- 
kos *Mužikčlio giesmė" (knygoje Jo- 
nas iš Svisločės), 1829 m. — S. Sta- 
nevičiaus pasakėčios, o 1861 m. — 
K. Aleknavičiaus “Pasakos, pritiki- 
mai, veselios ir giesmės". 

Daugiausia anais laikais individua- 
linės poezijos išspausdino tas vienin- 
telis periodinis leidinys — L. Ivinskio 
1846 m. išleistas kalendorius, vadina- 

mas “Metų skaitlius", kuris kasmet 
ėjo iki 1864 m. (Sekančiais metais 
kalendorius nebepasirodė: 1865 metais 
uždrausta spauda.) Ivinskio metskait- 
liai buvo pirmieji almanachai, kur su 
savo poezijos dalykais pasirodė Karo- 
lina Praniauskaitė, A. Baranauskas 
(“Anykščių šilelis" ir kt.), kun. Kai- 
rys ir dar kiti. Antano Vienažindžio 
poezijos rinkinėlis (viso 27 dainos) iš- 
leista tik 1894 m., už dvejų metų po 
autoriaus mirties. Tais pat metais 
išėjo A. Jakšto “Dainų skrynelė", o 
kitais, 1895 metais, pasirodė Mairo- 
nio “Pavasario Balsai", žymiausia ir 
populiariausia iki šių dienų lyrinės lie- 
tuvių poezijos knyga, per nepilnus 60 
metų sulaukusi 17 laidų, viso apie 
50,000 egzempliorių. 

Donelaitis, kaip švyturys iškilęs 18 
a. pabaigoje, ir Maironis, 19 a. pabai- 
gos ir 20 a. pradžios didžiausias poe- 
tas, yra du mūsų poezijos pagrindiniai 
stulpai, kurių vienas žymi individua- 
linės lietuvių literatūros pradžią, o ki- 
tas — duoda pagrindą klasikinei lie- 
tuvių poezijai. 

Donelaičio “Metai", parašyti hegza- 
metru, pradėti 1740 metais, t. y. 8 me- 
tais anksčiau negu pasirodė Klops- 
tocko “Mesijas, Vokietijoje pradėjęs 
naują literatūros epochą. Daugiau ne- 
gu pusę amžiaus “Metų" poema išbu- 
vo rankraštyje, o išleista romantizmo 
suklestėjime, ji bebuvo traktuojama 
kaip rasta žėrinti seniena. Bet tikro- 
ji kūryba niekad nesensta. Per atei- 
nantį 100 metų Donelaičio “Metai", iš- 
versti į vokiečių, lenkų, rusų, latvių, 0 
paskutiniu metu ir anglų kalbas, vis 
labiau buvo įvertinti ir pripažinti kaip 
lietuvių genijaus meno kūrinys. 

Vėlesnioji lietuvių poezija, pergyvė- 
nusi vergijos ir spaudos gadynės me- 
tus, nors kartais ir su dideliais liesų 
metų tarpais, eina lygiagrečiai su vi- 
sos tautos gyvenimu, yra tikras tau- 
tos sielos atspindys, išreiškiąs gyvVy- 
bingiausias aspiracijas ir subtiliausius 
širdies jausmus. Jos tematika nepa- 
sitenkina skundais ir elegijomis. Daž- 
nai ji esti didvyriškų tautos žygių ir 
naujos laisvės kovos kėlėja ir kursty- 
toja. Jos autoriai — mokslo vyrai, 
kunigai, vyskupai. Jos motyvuose Vy- 

rauja tautiškai visuomeninis, politinis 
elementas. 

Pirmasis ne tik visuomeninių nuo- 
taikų reiškėjas, bet ir meninės for- 
mos kūrėjas. 19—20 a. sąvartoje Iš- 
kyla jau minėtas vardas — Maironis, 
visuotinai, dar gyvam esant, pripažin- 
tas laisvės pranašu ir Tautos Dainiu- 
mi. Šiandieną, po 20 metų nuo jo 
mirties, į Maironio kūrybą žiūrėdami 
iš perspektyvos, galime kalbėti nebe 
tik kaip apie laiko poetą, nebe kaip 
gadynės kūrėją, bet ir kaip lietuvių 
klasikinės toninės poezijos pagrindų 
davėją. 

Rašinyje *Mūsų poezijos formų rai- 
da'' J. Aistis pažymi, kad jau Donelai- 
tis, rašydamas hegzametru, kūrė ril- 
mą toniniu principu, kuris išeina iš 
lietuvių liaudies dainų ritmo. Gi pir- 
masis tobuliausiu toniniu ritmu, pėdi- 
ne eilėdara, gryna kalba, skambia 
forma, puikiai valdoma technika, kla- 
sikiniais rimais, be abejo, yra Mairo- 
nis. 

Jo laimėjimais naudojosi ir sekan- 
čios poezijos kartos, kurių pirmoji, 
vadinama vainikų karta, formos at- 
žvilgiu ir neišsivadavo. Jos aukščiau- 
sią laimėjimų viršūnę pasiekė Puti- 
nas. Iš jos išsiveržti revoliucingiausiai 
€mėsi Binkis, smarkiai paveiktas fu- 
tūrizmo ir ekspresionizmo. Mažiausia 
tos kartos poetų Maironiui skolingas 
Sruoga, formavęsis simbolistų ir eks- 
presionistų įtakoje. Iš jo mokėsi ir 
naująjį lietuvių simbolizmą praturtino 
St. Santvaras. 


Didelis jo ir vėlesnės kartos poetų 
skaičius jau visu kūrybingumu ir pla- 
tumu įsilieja į bendrą vakarų kultū- 
ros lobyną. Jų poezijoje gyvas ir ak- 
tyvus 20 amžiaus srovių ir srovelių 
poezijos pulsas, su visais jo charakte- 
ringais niuansais. Jų europiškiausiu 
reiktų laikyti Joną Aistį. Bet šia, pa- 
čiame amžiaus viduryje, karta mūsų 
naujoji poezija nesibaigia. Už jos sto- 
vi tvirta Bradūno— Nagio—-Niliūno 
karta, išaugusi paskutiniaisiais Ne- 
priklausomybės metais ir dabar esanti 
pačiame kūrybiniame pajėgume. Nau- 
joji, pomaironinė lietuvių poezija, mo- 
difikuota šių dienų moderniosios va- 
karų pasaulio poezijos laimėjimais, 
pasauliniam forume gali rodytis lygio- 
mis su kitų tautų poezija, nė kiek ne- 
atsilikdama nei formos, nei turinio at- 
žvilgiu nuo žymiųjų vokiečių, prancū- 
zų, anglų poetų. Jeigu kas ją skiria 
nuo pasaulio, tai tik tas kalbos bar- 
jeras, kuris visada buvo aukštas 
slenkstis mažųjų tautų poetams išeiti 
į pasaulį. 

Sudarydami šią antologiją, redak- 
toriai turėjo nepaprastai sunkų užda- 
vinį. Tremtyje, kur teprieinamas vos 
vienas kitas ankstesnis antologinis lie- 
tuvių poezijos leidinys, kur stinga be 

galo daug visų laikotarpių individua- 
lių rinkinių (o ką jau bekalbėti apie 
periodiką), iš pirmo žvilgsnio darbas 
atrodo neįmanomas. Ir vis dėlto dar- 
bas, palyginti, per trumpą laiką atlik- 
tas ir, reikia pripažinti, atliktas pa- 
vyzdingai. Jeigu yra trūkumų, juos 
mato ir patys redaktoriai. Darbo ir 
sąlygų sunkumus prisipažindamas, A. 
Vaičiulaitis pastebi, kad ne tik ne vis- 
ką ištesėję, kas turėjo būti duota, lei- 
džiant istorinę antologiją; esą, ir dėl 
paties parinkimo gali būti įvairių 
nuomonių; jis prisipažįsta, kad vieno 
kito autoriaus dėję ne tai, kas gra- 
žiausia, bet ką po ranka turėję. 


Redaktoriai, pateikdami šį lietuviš- 
kos poezijos lobyną, vienas šiltais ir 
jautriais žodžiais apžvelgia lietuvių 
poezijos kelią, paminėdamas jos ryš- 
kesniuosius visų amžių ir generacijų 
atstovus (Vaičiulaitis); antrasis — 
bando aptarti lietuvių poezijos formų 
raidą, prieidamas išvados, kad lietu- 
vių poezija yra laikiusis trijų eilėda- 
ros taisyklių: silabinės, pėdinės ir 
liaudies dainų, arba grynai lietuviš- 

kos. Šalia to jis apibūdina lietuviš- 
kąją strofiką ir rimavimą. 


Autoriai antologijoje eina chronolo- 
gine tvarka. Tai vienas patogiausių 
metodų, leidžiant istorinę antologiją. 
Jis visiškai tinka aniems laikams, kai 
šimtmety tebuvo vienas ar keli poe- 
tai. Bet į paskutiniuosius metus toks 
metodas įneša savotiškos dislokacijos: 
ne tik išskirstomi generacijų ar gru- 
pių atstovai, bet ir paskleidžiama tam 
tikros anarchijos. Laikantis gimimo 
metų, ne vienas autorius “pasendina- 
mas" ir nukeliamas į visai svetimą 
draugystę, arba, kaip Vaičiulaitis sa- 
ko, “romantikas tampa kaimynu fu- 
tūristo", o kažkuris modernistas nu- 
šoka beveik į “Aušros" gadynę. Ke- 
turvėjininkas Binkis atsiduria Vinco 
Stonio kaimynystėje, St. Laucius — 
šemerio ir Žlabio, o šių bendradarbis 
Rimydis nubėga į priekį už Aisčio, 
Nėries, Borutos, nors šie tik tada 
"gimė", kai anas buvo “miręs"'. Neor- 
ganiškai ne savo gadynšn nugrimsta 
Jurgis Baltrušaitis, į lietuvių poeziją 
atėjęs po Keturių Vėjų ir po Aisčio 


kartos, o antologijoje gavęs vietą tuoj 
po Ks. Vanagėlio, po Jono Jonilos, 
prieš Kmitą, Dagilėlį, Vaičaitį, Mar- 
galį, Jovarą. Susipažįstančiam su lie- 
tuvių poezija tik iš šios antologijos, 
Baltrušaičio anachronizmas būtų sun- 
kiai sprendžiama mįslė. Išimtimi jis 
teks laikyti ir tada, kai po 100 metų 
naujieji literatūros istorikai apie Ne- 
priklausomybės metus kalbės kaip 
apie vieną lietuvių literatūros auksi- 
nio amžiaus, galbūt, klasikinį laiko- 
tarpį, kai Keturi Vėjai jame bus tik 
savotiškas Sturm u. Drang, vidury 
didžiųjų klasikų epochos gimimo. Sa- 
vo amžiumi J. Baltrušaitis bus “ap- 
žvalgininkas" ir "varpininkas", o jo 
poezija į tą laikotarpį tebus atėjusi 
tik po 40 metų. 

Kaip ir tinka istorinei antologijai, 
redaktoriai surinko į ją beveik visus 
poetus, kurie tik vienu ar kitu meiu, 
daugiau ar mažiau reiškėsi spaudoje, 
pasirodė su atskirais rinkiniais ar sa- 
vo darbus paliko rankraščiuose. Dau- 
gelis senųjų eliuotojų teko rinkti iš 
anoniminių giesmynų, laiškų, archyvų, 
bibliotekose rasių su lietuviškais 
rankraščiais knygų. Jeigu Poška, Va- 
liūnas, Strazdas, Stanevičius mums 
jau labai gerai žinomi ir garsūs var- 
dai, tai Šrubauskis, H. Budrius, S2- 
vickis, Žemaitis, Zagurskis-Ažukalnis, 
Anusavičius, J. Želvys, Kairys yra be- 
veik naujagimiai. Antologijoje iš nau- 
jo susipažįstame ir su tokiais auto- 
riais, kaip Pabrėža, Aleknavičius, 
Vištelis ar Jonas Mačys Kėkštas. 


Laikantis proporcijos, kuria rinkti 
ir dėti pirmieji autoriai, poaušrinėje 
ir pomaironinėje gadynėje, a:rodo, 
būtų tekę daug daugiau poetų rasti, 
kurie ne tik po dvi įmanomas, kaip 
Chądzinskis, eilutes, bet ir po porą 
rinkinių yra išleidę.  Antologijos 
“apendixas" rodo, kad tik knygą be- 
spausdinant tokių atsilikėlių dar su- 
spšta bent šešetas pridėti: J. Stani- 
šauskas (Žvainys), Julius Savickis 
(Lendre), Aleks. Dičpetris, Antanas 
Rūkas, Jokūbas Liauda (Liaudans- 
kis) ir Alf. Keliuotis. Novatorius Liau- 
da yra vienas artimiausių Aisčio— 
Miškinio “Pjūvio"" bendradarbių, tat 
veikia manyti, kad laiku į antologiją 
jis nepateko tik dėl to, kad ne:urėia 
nei jo bicgrafinių žinių, nei jo poezi- 
jos. 

Bet be šių antologijoje pasigenda- 
ma ir daugiau. Vyresniųjų tarpe nė- 
ra S. Dagilio, aušrininko, iš kurio 
Binkis mokėsi rašyti “Tamošių", nė- 
ra J. Turčiniškio (Zubricko), tiesa, 
daugiausia proginių eilių rašytojo, bet 
vis dėlto savo laiku populiaraus: 
trūksta J. Rainio (Papečkio), '“Gai- 
rių" žurnalo bendradarbio, išleiiusio 
atskirą rinkinį (Amerikoje); A. Gied- 
rius (Krislelis), tiesa, daugiau vaikų 
literatūros kūrėjas, bet savo laiku jo 


liaudies motyvais dainelių rinkiniai 
yra buvę populiarūs; V. Krėvė pir- 
muose 'Vainikuose" dedamas kaip 
poetas, o čia jo nėra; šiaip ar taip 
Krėvės liaudies dainų imitacijos turi 
originalios vertės; iš vėlesnių autorių 
pasigendama Prano Morkaus, '“Gai- 
rėse" ir “Krivulėje" davusio moder- 
nių eilių, turėjusių įtakos ir vėles- 
niemsiems (šis praėjusio karo sūku- 
ryje žuvęs poetas iš viso vertas pla- 
tesnio dėmesio); šalia visos eilės mo- 
terų poečių trūksta Alės Sidabraitės 
ir vilnietės Onos Miciūtės; antrųjų 
"Vainikų" laikotarpyje yra likusių ir 
daugiau poetų, kurie iš literatūros lyg 
ir pasitraukė ar nuošaliau stovėjo, bet 
savo pėdsakus yra iš viso palikę: A. 
Vilutis, K. Žvaigždulis (Snarskis), H. 
Lukauskaitė, proletariato poezijos au- 
toriai, Virgo Ferrea (K. Janionis), sa- 
tyrininkas ir politinių sakmių rašyto- 
jas, Antanas Jasas... Jeigu yra to- 
kie autoriai, kaip išeivių buities vaiz- 
duotojas J. Naruševičius, ar tokių, 
kurie sau dėmesį ir vietą poezijos is- 
torijoj nusipelno vienu kitu eileraščių, 
(Židžiūnas: “Supinsiu dainužę"; J. 
Biliūnas: “Kad numirsiu"; J. Yluvis: 
“Kaminas"), tuo pačiu principų B. 
Gaidžiūnas galėjo papildyti kacetinę 
poeziją, o populiariausias dainas — 
Pr. Lembertas, kurio “Tau, sesute" 
įėjo į karių ir jaunimo dainų reper- 
tuarą, Pr. Gudaitis — su daina “Ne- 
išeik, neišeik tu iš sodžiaus", kuri 
lygiai populiari, kaip ir “Leiskit į tė- 
vynę" ar “Aš atsimenu namelį"... 


Būdami dosnūs visiems laikams, re- 
daktoriai tačiau dosniausi pasirodė 
dabarties poetams. Jų bent keliolika 
įdčta vos pradėjusių rašyti ir neišlei- 
dusių nė vieno rinkinio. Tokią atran- 
ką tedarant, papildant ne tik minėtais, 
bet ir neminėtais praleistais varčais, 
antologija galėjo dar gerokai papilnė- 
ti. Suprantame sąlygas, kuriose reiš- 
kiasi ir kuria jauniausieji, pripažįsta- 
me, jog visokiais būdais reikia skatin- 
ti ir remti jų geros pastangos, tačiau 
reikia abejoti, ar toks dar tebegims- 
tančių įamžinimas nereiškia ir jų per 
ankstyvos mirties nulėmimo? Matant 
antologijoje autorius, periodinėje 
spaudoje tepaskelbusius vos po kele- 
tą eileraščių, kyla klausimas, kuo jie 
išskirti iš kitų bendralaikių — ir pro- 
duktingesnių ir gal nemažiau talen- 
tingų, — kaip A. Baronas, B. Pukele- 
vičiūtė, V. Butėnas, A. Karvelytė, S. 
Prapuolenytė, J. Mikštas, L. Lėtas, 
Al. Pagėgis ir dar vienas kitas. 


Atrankos atžvilgiu antologijų prak- 
tikoje paprastai daromi tokie skir- 
tumai: į apžvalgines, istorines, su- 
muojančias antologijas, dedama visi 
mirusieji autoriai ir ryškų, neabejo- 
tiną kūrybinį veidą turintieji gyvi; į 
laiko, generacijų, srovių, grupių anto- 
logijas visi iki mažiausių, į dabar- 


ties — ką tik redaktorius randa iš- 
keltina iki jauniausių. šiuo atveju 
redaktorių kurtuazija istorinės anto- 
logijos tipan leido įdėti ir savo dos- 
nių sentimentų bei simpatijų, kai tuo 
tarpų dabarties poezijos almanacho 
“Žemės"' redakcija buvo nepalygina- 
mai kietesnė. 


Antologijoje randame lygiai me- 
tropolijos, lygiai senų išeivių, lygiai 
naujųjų poetus. Iš dabar Lietuvoje li- 
kusių, kurių labai mažas skaičius tė- 
ra, šalia tokių vardų kaip Putinas, 
Vaičiūnas, Inčiūra, Miškinis, Buivy- 
daitė, randame pora tokių, kurie pir- 
maisiais komunistų okupacijos metais 
atsiribojo nuo lietuvių tautos. 

Trūksta antologijoj, išskyrus Bo- 
rutą, Butkų Juzę, Jakubėną, dar kele- 
tos "senųjų" socialistinės krypties 
poetų, buvusių aušrininkų, trečiafron- 
tininkų, prošvaistininkų, raketininkų, 
darbininkų (almanacho “Darbas"), 
audrininkų (almanacho “Audra"'), ku- 
rie, deja, visu savo gyvenimu ir visa 
kūryba įsijungė į socialistinę statybą 
ir kovą prieš visa, kas lietuviška ir 
kas meniška. Vienas kitas Bradūno 
amžininkas, likęs ir už gerklės paim- 
tas, rodos, galėjo tos generacijos eiles 
papildyti. Tos generacijos atstovais 
antologija galėjo būti ir baigta. 

Būtų labai įdomus dalykas, turint 
vienoje vietoje visus lietuvius poecus, 
pažvelgti į jų poetinę kūrybą ir paly- 
ginti, pavyzdžiui, su kaimyninių tau- 
tų poetais ir poezija, turėjusia ar ne- 
turėjusia kokios nors įtakos mūsų au- 
toriams ir mūsų poezijos augimui, 
charakteriui, formai, tematikai. Rusų 
klasikai ir naujosios srovės, lenkų 
klasikai ir romantikai, su kuriais neiš- 
vengiamai teko susidurti mūsų visuo- 
menei, lankiusiai rusų ir lenkų mo- 
kyklas, skaičiusiai jų knygas, gyve- 
nusiai ten kilusiomis ir plitusiomis 
idėjomis, be abejo, negalėjo palikti be 
įtakos ir 17-19 a. lietuvių rašytojams. 
Per rusų ir lenkų literatūras buvo 
progos susisiekti ir su pasaulinės li- 
teratūros veikalais, kurie vertimais 
atėjo iš Vokietijos, Prancūzijos ar 
Anglijos. Tačiau, nors Vienažindys 
buvo vienmetis su Mallarmė ir Lilien- 
cronu, o mirė tais pačiais metais, kaip 
Tennysonas, jis visa siela ir visais 
jausmais liko savo tautoje, anų auto- 
rių nė juste nejutęs; gi Vaičaitis, 
vienmetis su Rilke, Valery ar anglų 
John Masefielduų, buvo visiškas arti- 
miausių kaimynų lenkų ir realistų 
poetų rusų Maikovo, Kolcovo moki- 
nys. Pasaulinė literatūra gyventi, ja 
kūrybiškai domėtis pradėta labai vė- 
lai, tik 20 amžiaus antrajame dešimt- 
metyje, kurio poetams teko jau tie- 
siogiai susidurti su tuo pasauliu, su 
vakarais. 

Europoje kilusių ir, pagaliau, žlu- 
gusių srovių (impresionizmo, ekspre- 

sionizmo, surrealizmo, dadaizmo, fu- 
tūrizmo) atgarsiai lietuvių poeziją 
pasiekė jau tik Nepriklausomybės 
laikais. Kai kitur jos gyveno de- 
šimtmečiais, čia, pas mus jomis per- 
sirgta keliais metais, sutrumpintai, 
dažnai ne tiesiogiai jomis, bet jų skie- 
pais apsikrėtus. Didžiausią sąjūdį su- 
darė futūrizmas, sukeltas keturvėji- 
ninkų, kuriems vadovavo Kazys Bin- 
kis, talentingas, pilnas kūrybinių jė- 
gų, niekad su savo generacijos žmo- 
nėmis neišsitekęs poetas. Kai į Bin- 
kio poeziją žiūrime šiandieną, jau iš 
poros dešimčių metų nuotolio, ji savo 
* forma būdama labai nevienoda, pir- 
muoju rinkiniu skamba kaip nemo- 
kyta liaudies lyrika, antruoju atsišau- 
kia kaip poetiškai rafinuota, bet ne- 
išbaigta programinė proklamacija. 
Kitose literatūrose yra pastebima 
“mada" ilgainiui atradinėti: po kiek 
laiko, nebežinomi, nugrimzdę į pra- 
eiti ar visai nauji vardai iškeliami į 
dienos šviesą ir parodomi nauji tur- 
tai. Tokių atradimų netrūksta ir pas- 
kutiniaisiais laikais. Amerikonai at- 


kasė Emily Dickinson, anglai — G. 
M. Hopkins, vokiečiai atgaivino H0l- 
derlino kultą, italai — vieną Vatika- 


no valstybės vienuolį. 

Iš toliau žiūrint, iškyla prieš mūsų 
akis naujoje šviesoje ir ne vienas ki- 
tas lietuvių poetas, bendralaikių nu- 
stelbtas, kritikos kitaip vertintas, ar 
visuomenės nepastebėtas". “Jei jis 
būtų miręs 25 metų, jis būtų buvęs 
didžiausias vokiečių poetas", taip bu- 
vo kalbama Vienos kavinėse apie Hu- 
go von Hofmannstahl; panašiai norė- 
čiau pasakyti ir apie mūsiškį Adomą 
Lastą-Adomą Juodąjį, kuris dar prieš 
Putiną, prieš Binki, Sruogą ir Kiršą 
jau "Aušrinėje" pasireiškė gražiau- 
siais savo talento žiedais. Niekas ano 
meto jaunųjų poetų negalėjo lygintis 
jausmo ir formos stiprumu su Lastu, 
kuris ir šioje antolcgijoje maldomis 
ir kitais dalykais pasirodo kaip gilaus 
jausmo lyrikas. Tvirtai prakalba ge- 
rai parinktas Vaičaitis; pro daugelį 
prasimuša savo laiku norėtas nuneig- 
ti Margalis. Skyrium paminėtinas se- 
niai iš lietuvių poezijos emigravęs, 
bet nepaprastai skambių ir spontaniš- 
kai išsiveržusių eilių autorius J. Tys- 
liava, laukiąs savo “atgimimo"' ir nau- 
jo įvertinimo. 

Gerai antologijoj reprezentuojami 
mūsų poezijos šulai Maironis, Puti- 
nas, Aistis. Žymiai subrendę ir beveik 
visai savo veidą pakeitę išeina Vait- 
kus ir Kirša, kurie pirmuose “Vaini- 
kuose" buvo dar gana jaunuoliški. 
Gerai atrinkti ir stipriu kūrybiniu 
veidu parodyti St. Santvaras, J. Tys- 
liava, A. Miškinis, Gr. Tulauskaitė, 
H. Radauskas, Bradūnas, Mačernis, 
Niliūnas, Nagys, šlaitas. 

Kalbant apie tekstų atrinkimą, pri- 
ėjus prie kai kurių autorių, norėtųsi, 
kad redaktoriai vėlesnėse laidose pa- 
darytų papildymų bei korektūrų. Pil- 
nesni ir ryškesni galėjo būti Jurgelio- 
nis,  Paparonis, Janonis, Budvytis, 
Laucius, Buivydaitė, žalvarnis, šilelis, 
Stonis, Aukštaitė, Jakubėnas, Krumi- 
nas, nekalbant jau apie pačius jau- 
niausius. Paparonis išėjo verksmin- 
gas ašarotas; geresnis jis yra 'buvęs 
“Sūduvos"" antologijoj, ogi ir iš jo 
rinkinio buvo galima rasti stipresnių 
dalykų, kaip “Neklausk, tautieti, ma- 
no vardo", ar “Finis coronat opus". 
šalia populiariųjų Vaičiūno “Nurimk, 
sesut", Binkio “Geležinio vilko mar- 
šo'', galėjo eiti ir Paparonio “Gau- 
džia trimitai". Buivydaitė, paimta's 
tik iš pirmojo rinkinio pavyzdžiais, 
išėjo ištisai “tyrų dukteriška", 0 vė- 
lesniuose rinkiniuose būta ir bran- 
desnių dalykų. Per daugelį au.orių 
jaučiama lyg ir tam tikra tendencija 
jų kūryboje surasti nors po vieną 
liaudies dainų forma eilėraštį. Taip 
atsitiko su Stoniu, Rutkūnu, Jakub:- 
nu, Orintaite, Laucium. Pastaras's 
daug stipresnis ir įdcmesnis savo sa- 
tyrose, parodijose (šalia Alijošiaus, 
Jul Bokso žinomas vardu Stella). Rei- 
kia pastebėti, kad naujojoje poezijoje 
be A. Gustaičio nei satyros, nei hu- 
morc nesutinkame. Jul Boksą tuo 
tarpu išskyrus, nereikėjo užmiršti 
Leonardo Žitkaus, aštraus “dainų vie- 
tinių ir sovietinių" autoriaus, to pa- 
ties Židžiūno, kuris Amerikos lietuvių 
spaudoje yra plačiai reiškęsis humo- 
reskomis ir išleidęs rinkinį “Daug la- 
bų dienų". 


Redaktorius Vaičiulaitis, tarp kito 
ko, užsimena, jog antologijoj trūksta 
puikių J. Ralio Homero bei šakenio 
Mickevičiaus (“Pono Tado") vertimų, 
sakydamas, jog taip išversti Homerą 
galėtų būti kiekvienos literatūros lai- 
mėjimas. Norėtųsi pridurti, jog Ado- 
mas Mickevičius antologijoj užsipe!- 
no vietos iš viso kaip lietuvis poetas, 
ne tik “Pono Tado'' ištraukomis, bet 
ir “Krymo sonetais", kur keliais at- 
vejais Minima Lietuva, jo tėvynė, ir 
kitais kūriniais. Tuo pačiu principu 
vadovaujantis, į antologiją vertėjo 
įdėti ir Milašiaus, rašiusio prancūziš- 
kai, bet save laikiusio lietuviškos kil- 


mės; ypač, kad pats Vaičiulai- 
tis yra davęs aukšto meninio lygio 
jo vertimų. šie du autoriai, — Micke- 


vičius, daugiausia įtakos turėjęs se- 
najai kartai, ir Milašius, savo įtaka 
pavergęs jauniausiucsius lietuvių poe- 
tus, ne tik būtų antologiją praturtinę, 
bet ir oficialiai įsipilietinę į tą tėvynę, 
iš kurios jie yra kilę. Kalbant dėl ver- 
timų įterpimo į originalios poezijos 
antologiją, tenka prisiminti, jog tokie 
dalykai yra praktikuojami ir angių, 
vokiečių ir kitose literatūrose. Pav., 


Vytautas Mačernis 


į savo poezijos antologijas anglai- 
amerikiečiai deda Fritzgeraldo vers- 
tąjį Omar Chajamą, o vokiečiai — 
Liuterio Šventojo Rašto vertimų iš- 
traukas. 

Baigiant, norėtųsi pridurti porą 
techniškų pastabų. Gale antologijos. 
pridėtas abėcėlinis autorių sąrašas su 
trumpomis biografinėmis ir bibliogra- 
finėmis žiniomis. Tai platus leksiko- 
ninių žinių rinkinys, su daugeliu au- 
torių foto nuotraukų (ar piešinių). 

teityje maža kas beteks papilčyti. 
Reiktų tik pavardžių ir slapyvardžių 
žymėjimą sulyginti bei papildyti. 
Fav., jei rašoma: VENANCIJUS 
ALISAS, Aleksandras Arminas; O. B. 
AUDRONĖ, Ona Balčiūnienė, BALYS 
AUGINAS, Augustinavičius ... reikių 
rašyti ir KOTRYNA GRIGAITYTA, 
Graudušienė, JONAS JONILA, Žilius; 
SALOMĖJA  NĖRIS,  Bačinskaitė; 
ŽALIA RūŪTA, Adolfas Sabaliauskas; 
SALYS šEMERYS, šmerauskas ir 
pan. Prie pavardžių JULIUS JANO- 
NIS, JUOZAS STANIšAUSKAS, JU- 
LIUS SAVICKIS, KLEOPAS JURGE- 
LIONIS ir kt. trūksta slapyvardžių, 
kuriais jie daugiausia pasirašinėjo: 
Vaidilos Ainis, Žvainys, Lendrė, Kalč- 
dų Kaukė... A. šmulkštys,pasiraši- 
nėjo tik Paparoniu, tat geriau būtų 
tikę rašius: PAPARONIS, Antanas. 
Šmulkštys; taip pat ir A. žalvarnis, 
Jurgis Tilvytis... Prie KSAVERAS 
VANACGĖLIS trūksta pavardės Saka- 
lauskas; trūksta jos ir prie JOKŪBO 
LIAUDOS (Liaudanskis),  KAZIO 
ZUPKOS (Kecioris). Daugumas mote- 


Tų poečių kažkodėl paliktos tik su 
mergautinėmis pavardėmis, nepride- 
dant jų, ištekėjusių, pavardžių: GRI- 
GAITYTĖ, Graudušienė, NAKAITO, 
„Arbačiauskienė, ORINTAITĖ, Janu- 
tienė, TULAUSKAITĖ, Babrauskienė. 


Po kiekvieno autoriaus žinių ir foto 
pasigendama paginos skaičiaus, ro- 
dančio, kuriame antologijos puslapyje 
yra to autoriaus kūryba. Dabar, “sų- 
sipažinus" su autorium, reikia jo jieš- 
koti turinyje, o ten jis eina nebe abė- 
cėline, bet chronologine eile, dėl to 
skaitytojui sunku susigaudyti. 

Gerais laikais antologiją leidžiant, 
gali būti, kad teks ją praplėsti iki po- 
ros tomų. Nesitenkinant bendra įžan- 
ga, reiktų pridėti straipsnius, skyrium 
nagrinėjančius ir apibūdinančius tą ar 
kitą laikotarpį, vieną bei kitą srovę 
ir panašiai. Tai būtų studijininio, mo- 
kyklinio, pilna to žodžio prasme is:0- 
rinio pobūdžio antologija. Gi eilin'o 
skaitytojo rinkai tekstą tektų duoti 
daugiau atrinkus, nežymius autorius 
praleidus, labiau sukondensavus, žo- 
džiu, kritiškai parengtą mūsų geriau- 
sios ir gražiausios poezijos vaizdą. 

šios kelios pastabos anaip:ol nema- 
žina antologijos vertės iš viso. Tai yra 
veikalas, kurio pasigedcme jau Nepri- 
klausomybės metais. Jis nusipelno to, 
kad būtų kiekvieno kultūringo lietu- 
vio pačių rinktiniausių knygų skai- 
čiuje. Suredagavimu jis prilygsta ge- 
riausiems tos srities kitų tautų veika- 
lams. Džiugu pastebėti, kad “Lietuvių 
poezijos antologija“ šiandieną yra 
daugiausia perkama knyga. 


Bern. Brazdžionis 


Jurgis Gliauda: NAMAI ANT SMĖ- 
LIO. Romanas. Draugo Bendradar- 
bių Klubo leidinys. Chicago, 1952. 
221 p. Kaina $2.00. 


Kartojama be galo, kad šiuo metu 
skaitančioji masė iš visų literatūros 
vagų labiausiai adoruoja romaną, ku- 
ris lietuvių literatūrai yra toks retas 
ir dažnai netvirtas, jog žodžiais ' rO- 
mano belaukiant“ galima apibūdin:i 
paskutiniųjų dešimtmečių  opiaucią 
mūsų literatūros klausimą. Nepri- 
klausomasis metas romanui bždinzas 
tik keliais kūriniais, kurių tarpe do- 
minuoja Putinas “Altorių Šešėliais" 
ir Grušas “Karjeristais". Tremtis iki 
šiol atnešė tik vieną didesnį laimėji- 
mą visaprasmiškai lietuviškam roma- 
nui “Kryžius". Kiti, beveik be 
išimties, tremties produkcijos romanai 
yra tik nedidelės prošvaistės, nepajė- 
giančios užlieti platesnio beletristikos 
lauko. Todėl su ypatingu smalsumu 
ir nedrąsa buvo žiūrima į “Draugo" 
konkurso brandumą ir rezultatą. štai 
ir turime to konkurso “Namus ant 
smėlio". 


Galima pilnai sutikti su J. W. Al- 
dridge, kad beletristikos knygą pa- 
daro didelę dramatiškas gilios ir ori- 
ginalios tematikos išnaudojimas. Ori- 
ginali tema neprivalo būtinai būti 
specifinė laiko arba vietos atžvilgiu, 
nes paprastai išlieka tosios knygos, 
kurių gyvenimas yra gyvenamas žmo- 
gaus bet kur ir bet kada. Aktualusis 
dienos Momentas yra pavojinga injek- 
cija literatūros kūriniui. Tik dėl šios 
priežasties tokio masto rašytojas 
kaip Hemingway savo kūriniais, pa- 
rašytais po laiko ženklu, neįrodė, kad 
visą save būtų išsakęs. Panašus ga- 
limumas dvelkia ir iš “Namų ant smė- 
lio" autoriaus, kurio knygos tema yra 
sunkiai apipavidalinama, nes ji dar 
karšta ir deganti, kaip iš kaitinamo- 
sios krosnies ištrauktas sunkus me- 
talo gabalas. Rašymas pirmuoju as- 
meniu dalinai palengvina įforminimą 
ir savaime suteikia lygumo, tačiau, 
reikia pasakyti, kad iš tuo būdu ra- 
šomų knygų reikalaujama neeilinės 
gilumos bei minties. Ir modernieji 
autoriai to nepaneigė, nes, pavyzdžiui, 
Maugham savo viršūnę pasiekė ne 
vien “Of humane bondage", bet ir pir- 
maasmeninėmis knygomis “The Ra- 
zor's Edge" ir “The Moon and Six- 
pence". Marcel Proust savo didįjį 
kūrinį “Nustotojo laiko bejieškant' 
irgi parašė pirmuoju asmeniu. “Na- 
mai ant smėlio“ tuo neeiliniu gilumu 
nepasižymi. Veiksmo stūmimas iki 
aukščiausios įtampos, Hedvygos nu- 
sižudymo, primena senos geometrinės 
teoremos įrodinėjimą, stengiantis tai 
atlikti kuo paprasčiau, nes autoriui 
norint atskleisti didesnę gilumą, bent 
Otono pomirtinio laiško gavimas ne- 
turėjo būti supintas su Molendruz tė- 
vo atvykimu ir nukeltas atomazginėn 
romano dalin. Pagaliau, ir pats ta- 
liono (keršto teisės) principo vykdy- 
tojas Messkirchas jau prieš nužudy- 
mą turėjo būti išvestas ne tik kaip 
tėvas ir vokietis, bet ir kaip Žmogus 
su baimės, svyravimo ir prieštaravi- 
mo jausmais. 


Teigiamybe nelaikytina ir besąly- 
ginis veiksmo varymas mirtimi (Oto- 
no, Molendruz ir Hedvygos). Tai yra 
tik autoriaus pasilengvinimas, einant 
užsibrėžtos atomazgos link. šie saki- 
niai rašomi ne pasakyti, kad šio ro- 
mano veiksmingumas yra tik kokia 
psichologinė klaida, (ko faktiškai li- 
teratūroje būti negali), bet tam, kad 
būtų parodytas autoriaus nenorėjimas 
temą spręsti giliai ir originaliai. Pa- 
sisakoma prieš patį pasirinktą kelią 
esmėje, bet ne prieš ėjimą pasirink- 
tuoju, nes kompoziciniu atžvilgiu "Na- 
mams ant smėlio" beveik nieko ne- 
galima prikišti. Net ir pats romano 
išmatavimas yra klasiškas vienas- 
šeši-vienas proporcijos. Taip pat ne- 
galima nepastebėti, kad akcija veda- 


ma lūžin draminio veikalo tikslumu. 
Norint tai eksperimentaliai įrodyti, 
nesunku būtų “Namus ant smėlio" 
suskaldyti į penkis draminius veiks- 
mus, laipsniškai einančius kiliman ir 
po kulminacijos laipsniškai krentan- 
čius atoslūgin. Gal šitas tikslumas 
nebuvo sunkiai autoriui pasiekiamas 
prisimenant, kad šio romano veiks- 
mas yra tik vieno Messkircho žings- 
niai keliu, kurį žymi vienintelė kryp- 
ties rodyklė—-taliono principas. Nėra 
paralelinio veiksmo, suteikiančio kū- 
riniui dinamiškumo. 


Sakoma, kad kiekviena moteris ro- 
mane skiriama veiksmo vežėjo parei- 
goms. šiuo atžvilgiu “Namai ant 
smėlio" yra išimtis, nes Hedvyga 
veiksmo nestumia, nors jau nuo 24 
puslapio skaitytojui aiškų, kas dar 
nėra aišku pačiam Hedvygos tėvui — 
nepaviršutiniška dukters simpatija 
prancūzui. Atrodo, kad šis nežinoji- 
mas Messkirchui yra autoriaus sąmo- 
ningai paliktas, nes žinojimą išdali- 
nant tarp skaitytojo ir Hedvygos te- 
vo, autorius būtų buvęs priverstas 
Messkircho asmenyje prieš taliono 
principą pastatyti meilę ir žmonišku- 
mą dukteriai. Autorius būtų buvęs 
priverstas atskleisti Messkirchą gi- 
liai ir tragiškai besiblaškantį ir besi- 
painiojantį žmogaus meilės ir tariamo 
keršto teisingumo teorijose. Tačiau šį 
galimumą rašytojas aplenkė, nors tai 
būtų buvusi puiki dirva kūrybišku- 
mui bei gilumui pasireikšti. Ir šioji 
aplenkimo negerovė *Namas ant smė- 
lio" nuvedė iki neblogai parašytų, 
bet vistik kriminalinių romanų. Mo- 
lendruz nužudymas taipgi nėra labai 
stiprus ar neišvengiamai beišeitinis, 
nes, nors vieną savarankų veiksmą 
(Hedvygos nusižudymas ir Molen- 
druz tėvo atvykimas nėra savaran- 
kūs) nukeliant užuomazgon, atrody- 
tų, kad tik labai stipria argumentaci- 
ja autoriui būtų buvę įmanoma litera- 
tūriškai tikroviškai padaryti Mess- 
kirchą žmogžudžiu. Žinoma, rašyto- 
jui negalima nustatinėti situacijų ei- 
lės, bet gera yra, kada situacijų eilės 
tvarka paties laukiamo įvykio nepa- 
suka visai priešinga kryptimi. 

šalutiniai knygos veikėjai, neišski- 
riant nė taliono principą Messkirchui 
priminusį Wachmaną, yra negyvi ir 
perdėm pilni patoso ar deklamacinio 
sentimento. (Pvz. daktaras Eberlė.) 
Tik vienas viršila Jonas autoriui ne- 
blogai pavykęs, gi Messkircho sesuo 
yra nereikalingas pasilengvinimas pa- 
dėti Messkirchui atsiversti. Taip pat 
nevertėjo knygos pabaigoje misteriš- 
kai įvesti Hedvygos, kada pats Mess- 
kirchas visa savo būtybe nemeluotai 


kalbėjo, kad ateina “nauji žmonės 
naujan gyveniman". 
Skaitytojui kiek keistai akysna 


krenta dažnokas senojo dvarininko 

pabrėžimas, kad toks ar kitoks jude- 
sys ar veiksmas yra tipingai vokiškas. 
“Įgimtas vokiečiui noras valyti, šluo- 
ti, šveisti čia rado savo ryškiausią iš- 
vaizdą. (58 psl.) “Kumečių veidai, 
kaip įprasta vokiečio prigimčiai gir- 
dint būgno dundesį ir matant kariš- 
ką rikiuotę, buvo pakiliai įkvėpti". 
(193 psl.). Atrodytų, kad net šluojant 
arba stovint rikiuotėje vokiečiui ne- 
ateitų Mintis apie minėtų veiksmų 
neatplėšiamą įaugimą jo būdan, nes 
tokias savybes paprastai išskiria ir 
pabrėžia tik svetimtaučio akis, žodis 
ar plunksna, bet ne vokiečių žemės 
ir tautos žmogus, kokiu ir yra Mess- 
kirchas. Tokios, nors nedidelės, nelo- 
giškos smulkmenos silpnina romano 
knyginę tikrovę. 

Atskirai minėtinas ir įdomus “Na- 
mų ant smėlio" stilius, glaudžiai savo 
nuotaika sulietas su knygos nuotaika 
bei tipingu lygumų upokšniui roma- 
no tekėjimu. Lygumas prozoje yra 
dorybė, tačiau nereikia suprasti, kad 
ramiame-lygiame knygos tekėjime 
niekuomet negali būti slaptingos jė- 
gos — didelio kūrybinio tryškimo. 
Lygumas ir drauge kūrybinis tryški- 
mas yra prozos idealas, siektinas 
kiekvienos tautos beletristo. “Namų 
ant smėlio" autoriaus stilius yra ryš- 
kiai individualus ir techniškai apgal- 
votas, bet necharakteringas nei lietu- 
viui rašytojui aplamai, nei lietuvių 
kalbai. Knygoje dažnokai pasitaiką 
vokiškumai, kaip pavyzdžiui “radosi 
skardžių statumos" arba: “Čia skam- 
bėjo klyksmai, kuriuos turbūt negreit 
išgirs pasaulis dar" skaitytoją 
nuteikia keistai ir nemaloniai, nors 
kartais ir iš šalto rašytojo sakinio iš- 
kyla netikėtas kraujas ir tikrai ne- 
menkas kūrybiškumas: “Ištisi kalnai 
pilksvai vieletinių, tirštų debesų ma- 
sių užvertė dangų. Šios gigantiškos 
masės stumdydamosios skubėjo ka- 
žinkur ties bailiai prigulusia po jomis 
žeme." Ir šitas sakinys gali būti mi- 
nėto lygumo ir tryškimo idealo įro- 
dymu. Jeigu tokių vietų knygoje bū- 
tų daugiau, didžia dalimi svariau bū- 
tų galima kalbėti apie “Namuose ant 
smėlio" kūrybiškumą. Dabartiniu at- 
veju autoriaus stilius, nors ir būda- 
mas mūsų mastu individualus, palin- 
kęs amatiniškuman. Intelektualumas, 
kurio romane apstu, neatnalaiduoja 
rašytojo nuo kūrybinio jieškojimo. 

Romano konkurso jury bei auto- 
riui buvo ne pavienių lūpų daromi 
priekaištai spaudoje ir žodyje, kad 
buvo premijuotas veikalas, neturįs 
nieko bendro su lietuvišku pasauliu ir 
lietuvių kamieno žmogumi. šis prie- 
kaištas, būdamas tik dalinai teisin- 
gas, neatremia argumento, kad lite- 
ratūra ir menas nėra ir negali būti 
vėliavos kėlimas Gedimino bokštan, 
nes kūryba yra didelė ir amžina me- 

no ir žmogaus tikrovė. šia proga pri- 
simena ir tam tikros žmonių grupės 
pikti ir naivūs puolimai, nukreipti 
prieš tikro teatro prošvaistę lietuviuo- 
se — J. Blekaičio statytą “Anna 
Christie". Todėl, šia prasme, tenka 
džiaugtis “Draugo" komisijos platu- 
mu ir neapsiribojimu rūtų ir lelijų 
darželiu. 


Šioje recenzijoje buvo nurodyta da- 
lis daugiau principinio pobūdžio nei- 
giamumų, pasisakančių prieš auto- 
riaus nenorėjimą eiti keliu, kuriame 
būtų tiek progų gilumai ir kūrybai 
suspinduliuoti. Ir dar norėtųsi pasa- 
kyti, kad yra priežasčių, dėl kurių 
“Namų ant smėlio" tūrį mūsų litera- 
tūrai išspręs tik artimesnis ar toli- 
mesnis laiko nuotolis. 


A. Audrius 


* * * 


LIETUVA, politikos žurnalas, lei- 
džiamas Patariamosios Lietuvių Gru- 
pės, bendradarbiaujant su Laisvosios 
Europos Komitetu, redaguojamas ko- 
legijos — Juozo Audėno, Broniaus Ne- 
micko, Vinco Rastenio, Vytauto Vai- 
tiekūno. Išeina kas trys mėnesiai, 
kaina metams 2 dol., atskiro nr. 50 c. 
Šio nr. — liepos-rugsėjo — 96 pusl. 

Visa metrika surašyta. Pridėkim 
dar turinį — redakcinės kolegijos žo- 
dis, V. Sidzikausko: Ties lietuviško- 
mis problemomis, V. Manelio: Žemšs 
valdymas išlaisvintoje Lietuvoje, J. 
Paplčno: Lietuvos socialinės po'itikos 
bruožai, J. Lanskoronskio: Taikos ir 
karo prielaidos, J. Puzino: Kalbotyra 
apie lietuvių protėvynę, Pavergiosios 
Europos išlaisvinimo deklaracijos, 
laisvinimo veiksnių veiklos apžvalga, 
dokumentai ir knygos. Turinį — toki, 
koks jis yra — galima priimti teizia- 
mai tik su viltimi, kad čia tėra pra- 
džia ir kad kituose nr. žurnalas įsi- 
bėgės ir ims spręsti problemas, aktua- 
lias laisvinamos ir išlaisvintos Lietu- 
vos reikalams. šiame nr. prie tokių 
klausimų, nors ir nedrąsiai, tėra pr'- 
ėjęs V. Manelis. Straipsniai kaip Li2- 
tuvos socialinės politikos bruožai ir 
Kalbotyra apie lietuvių protėvynę šia- 
me žurnale be nuostolių galėtų būti ir 
praleisti. Su dideliu užsimojimu J. 
Lanskoronskio straipsnis savo turiniu 
dublikuojasi su V. Sudimanto nors ir 
trumpa tarptautinės politikos apž+al- 


ga. Naudingi yra įdėtieji pracitics 
dokumentai. 
Žurnalą perskaičius pirmas įspū- 


dis — ar nebūtų galėjus ta pati me- 
džiaga būti skelbiama kituose jau 
esančiuose žurnaluose ir laikraščiuo- 
se; ar buvo reikalingas specialus po- 
litikos žurnalas, jei net nepriklau- 
scmoj Lietuvoj politikai specialaus 
žurnalo neturėjom; ar nepasitvirtina 


humoristų charakteristika apie lietu- 
vius: kur susirenka trys lietuviai, ten. 
leidžiamas ir laikraštis. Bet šitiems 
ar-ar išblaškyti yra rimtas argumen- 
tas: jeigu tam reikalui yra nelietuviš- 
ko pinigo, tegul sau gyvuoja ir švie- 
čia. O į ranką paimti malonus — 
skoningai sutaisytas, ir formatas pa- 
togus. J. B. 

TITULAI IR ORDINAI BAžNYčIOJE 


Prieš kiek laiko pasaulį aplėkė 
trumpa žinutė, kad popiežius Pijus 
XII uždraudė vyskupams prie savo 
pavardžių dėti pasaulinius titulus: 
grafus, markyzus, kunigaikščius. 

Mūsų krašte šis dalykas iš viso 
nebuvo žinomas, nes mūsų konstitu- 
cija jokių kilmės titulų nepripažino. 
Tačiau Vakaruose titulai ilgus am- 
žius turėjo didelės reikšmės. Žmogus 
be titulo buvc Žmogus be vertės. 


Nenuostabu todėl, kad anais lai- 
kais nevienas ir vyskupas kokį Li- 
tulą nešiojo. Nevienas buvo grafas, 
markyzas, hercogas ar kunicgaikšt's. 
Pasauliui demokratėjant, titulų reilzš- 
mė nyko. Buvo pradėta vis labiau 
žiūrėti ne kaip žmogus vadinasi, 
bet kas jis yra. Tačiau papročiai yra 
stiprūs. Jie yra stiprūs ne tik pa- 
saulyje, bet ir Bažnyčioje. Todėl ligi 
pat paskutiniųjų metų pasauliniai ti- 
tulai prie dvasiškių pavarūžių buvo 
išlikę. Net toki šviesūs vokiečių 
kardinolai, kaip Preysing ir Galen 
vadinosi Graf von Preysing ir Graf 
von Galen. Salzburgo vyskupas va- 
dinosi erchercogas. Savo čekretu po- 
piežius visus šiuos titulus galop nu- 
braukė. Nuo dabar vyskupai nebč- 
ra tituluoti pasaulio prasme. Ateida- 
mi į Bažnyčią, jie turi palikti pa- 
saulio blizgučius už durų. 

Šis popiežiaus dekretas praėjo be- 
veik negirdomis. Mes tiek jau esa- 
me nuo titulų atpratę, kad jie mums 
atrodo net juokingi. O vis dėlto po- 
piežiaus žingcnis turi gilios prasmės. 
"Tai yra viena iš tų nuolatinių Kri-- 
taus Vietininko pastangų padaryti, 
kad Bažnyčia būtų pasaulyje, bet 
kad ji būtų ne iš pasaulio. Verta tad 
ties šiuo nuostatu truputį susimąs- 
tyti. 

Kas yra Bažnyčioje titulai, 
nai ir medaliai ? 


crdi- 


Kai Kristus pasiryžo pradėti vie- 
šąji savo gyvenimą bei veikimą ir 
iššjo į tyrus pasninku savo žygiui 
pasiruošti, tuoj velnias pristojo prie 
jo ir ėmė Jį gundyti. Jis gundė Jį 
duona, kad patenkintų savo kūno al- 
kį ir nustotų alkęs bei troškęs tei- 
sybės; jis gundė Jį stebuklu, kad 


juo parodytų savo galią ir apreikš- 
tų savo pasiuntinybę; jis gundė Jį 
galop valdžia, kad į ją atsirėmęs 
kurtų savo karalystę. 


Šiuose trijuose gundymuose yra 
įimta visa, kuo velnias apskritai 
žmogiškąją prigimtį gundo ir nesykį 
ją sugundo. Kristus, be abejo, atstū- 
mė visus šiuos gundymus. Tačiau 
Evangelija prasmingai pastebi, kad 
"velnias atstojo nuo Jo iki laikui" 
(Luk. 4, 13). Kitaip sakant, pava- 
rytas velnias tikėjosi prie Kristaus 
vel grįžti ir vel Jį gundyti. Žino- 
ma, jis niekados negrįš prie Kristaus, 
kuris įžengė į dangų ir sėdi Tėvo 
dešinėje. Prisikšlimas iš mirusiųjų 
perkeitėt žmogiškąją Kristaus pri- 
gimtį, o ižengimas į garbę išvada- 
vo ją nuo betkokių velnio užmačių. 

Todėl ne patį Kristų asmeniškai 
turi Evangelija galvoje, sakydama, 
Izad velnias atstojo nuo Jo iki lai- 
Izui. Prie Kristaus Tėvo soste velnias 
grįžti negali. Tačiau jis grįžta prie 
Kristaus, lzuris gyvena ir skleidžiasi 
istorijoje. Jis artinasi prie mistinio 
Jo Kūno, prie atpirktosios ir su Die- 
vu sujungtosios žmonijos: jis ateina 
prie Bažnyčios ir ią gundo iš naujo. 
Bažnyčia, kaip regimas dievažmogiš- 
kumo skleidimasis istorijoje, yra pa- 
grindinis velnio puolimų taikinys. Is- 
torija po Kristaus ir yra tasai Luko 
minimas laikas, kada velnias grįžta 
ir vėl kartoja tuos pačius pasiūly- 
mus, kuriuos jis darė Kristui dyku- 
mose. Jis gundo Bažnyčią duona, jis 
gundo ją stebuklu, jis gundo ją ga- 
lop valdžia. Be abejo, Bažnyčia sa- 
vo visumoje nie'ad nebuvo ir negali 
būti sugundyta, nes ji juk yra Kris- 
tus istorijoje. Tačiau atskiri Bažny- 
čios nariai, atskiros jos gyvenimo 
sritys ar atskiri jos apimties kraš- 
tai gali būti sugundyti ir nevieną 
sykį buvo sugundyti. Nevieną sykį 
apsirūpinimas ducna buvo pastaty- 
tas aukščiau už pasitikėjimą Dievo 
Apvaizda, kuri peni dangaus spar- 
nuočius ir apvelka lauko lelijas. Ne- 
vieną sykį atsirėmimas į sakramen- 
tinę galią buvo pasidaręs vienintelis, 
tarsi Dievas žmogų galėtų išganyti 
be jo valios ir be jo noro. Nevieną 


sykį buvo paimtos pasaulio karalys- 
tės ir jų valdžios, tarsi Kristus būtų 
pamiršęs paprašyti savo dangiškąjį 
Tėvą dvylikos legijonų karingų an- 
gelų. 

Šis pastarasis gundymas istorijoje 
yra buvęs pats sėkmingiausias, nes 
paviršium žiūrint jis atrodo pats ne- 


kalčiausias. “Velnias užvedė jį į 
aukštą kalną, parodė Jam vienu 


žvilgiu visas pasaulio karalystes ir 
Jam tarė: 'Aš Tau duosiu visą šitą 
valdžią ir jų garbę, nes tai man ati- 
Guota, ir aš tai duodu, kam noriu? 
(Luk. 4, 5-6). Kristus nepriėmė šios 
pasiūlos. Tačiau ją priėmė nevienas 
Bažnyčios narys. Nevienas susikūrė 
savas karalystes, įsisteigė savas ka- 
riuomenes, savas valdžias ir jų gar- 
be, papuoštą uniformomis, ordinais 
ir titulais. Nevienur Bažnyčios me- 
dis, išaugęs iš mažučio garstyčios 
grūdelio, buvo apipainiotas pasaulio 
vijokliais. Bet laikas bėgo, ir pati 
Dieviškoji Apvaizda leido antikristi- 
nėms jėgoms šį medį apvalyti nuo 
jam svetimų priekibų. Žlugo bažny- 
tinės karalystės ir jų garbė bei val- 
džia. Išnyko bažnytinės kariuome- 
nės ir žemės. Uniformos buvo suka- 
bintos muziejų spiniose, rūmai pa- 
versti ekskursantų stebalais. Beli- 
ko tik beprasmiai titulai, kuriuos 
pats Kristaus Vietininkas galop už- 
draudė, kaip uždrausta dvasiškiams 
nešioti ginklus ar kuriuos kitus pa- 
saulio ženklus. Cezaris pasiėmė tai, 
kas buvo cezario. 

Minčtasis tad popiežiaus dekretas, 
draudžiąs pasaulinius titulus, yra 
žingsnis išvaduoti Bažnyčią iš tre- 
čiojo gundymo pinklių. Iš sykio at- 
rodo, kad pasaulio karalysčių, jų val- 
džios bei garbės prisiėmimas yra ne- 
kaltas dalykas. Kas gi čia blogo, jei- 
gu vyskupas yra kunigaikštis ar 
grafas, turi savo dvarus, savo bau- 
džiauninkus, savo žirgus ir medžiok- 
lės šunis? Juk visi šie dalykai yra 
savyje nekalti. Taip, savyje! Tačiau 
argi ir pagonys to neturi? Kuo tad 
skirsis Kristaus apaštalas — vysku- 
pas juk ir yra apaštalas — nuo pa- 
saulio kunigaikščių, jeigu jis prisi- 
ims šių pastarųjų gyvenimo būdą 7 
Siųsdamas apaštalus skelbti Izraeliui 
Dievo karalystės, Kristus liepė jiems 
neturčti “nei aukso, nei sidabro, nei 
pinigų savo juostose, nei delmono ke- 
lyje, nei dviejų jupų, nei kurpių, nei 
lazdos" (Mat. 10, 10). Tuo Išgany- 
tojas norėjo pasakyti, kad Jo moki- 
niai turi daryti pasauliui įspūdžio ne 
turtu ir ne prabangiu gyvenimo bū- 
du, bet savo dvasios ir malonės stip- 
rybe: tąja stiprybe, kuri gydo ligo- 
nius, prikelia mirusius, apkuopia 
raupsuotuosius, išvaro velnius. Todėl 
kiekvienas pasaulio karalysčių prisi- 

ATOM S LABS 


AUKšTOSIOS MOKYKLOS AMERIKOJE 


Kai keletas Europos universitetų 
savo pradžią gavo dar vidurinių 
amžių kultūros žydėjimo laiko- 


tarpy (Paryžiaus Sorbona, garsiosios 
viduriniais amžiais Bolonijos ir Pa- 
duvos mokyklos), o didelė dalis jų 
išgyveno jau kelis amžius, tai Ame- 
rikoj, kur viskas nauja, seniausios 
aukštosios mokyklos — kolegijos —- 
įsikūrė vidutiniškai prieš šimtą metų 
ar truputį seniau. 

Nepaisant vėliau susidariusio ra- 
sių ir tautų mišinio, Amerika vis 
dėlto buvo ir pasiliko angliškos kul- 
tūros atžala, todėl ir aukštojo moks- 
lo tvarka, programos ir tradicijos 
buvo paveldėtos iš anglų. Dabar, 
žinoma, jau einama savu keliu. 

Pats aukštojo mokslo supratimas ir 
mokyklų paskirstymas kitoks negu 


ėmimas, kiekvienas  pasipuošimas 
auksu ar sidabru, kiekvienas praš- 
matnumas jupomis ir rūmais, kiek- 
vienas pasitikėjimas savo delmonu 
yra nutolimas nuo minėto Kristaus 
paliepimo ir tuo pačiu nutolimas nuo 
savos pasiuntinybės. Žmonės, kurie 
atsideda Viešpaties tarnybai, kaip tik 
turi turėti aštrią šio skirtumo 53- 
monę ir todėl vengti viso, kas šį aš- 
trumą dildytų. 

Savo metu psalmininkas rašė: 
“Vieni kariškais vežimais, kiti žir- 
gais, mes gi esame stiprūs Viešpa- 
ties, mūsų Dievo vardu" (Ps. 19, 8). 
Tai yra išraiška ne tik Izraelio reli- 
ginės sąmonės, bet sykiu ir kiekvie- 
no Viešpaties apaštalo. Todėl kai po- 
piežius uždraudė pasaulinius titulus, 
jis norėjėo šią sąmonę sustiprinti ir 
parodyti, kad vyskupas, kaip Kris- 
taus apaštalas, yra stiprus ne veži- 
mais ir žirgais, ne titulais ar ordi- 
nais, bet savo pašaukimu, savo Die- 
vo vardu, kuris jį pakvietė į savo 
karalystės kūrėjų eiles. Ir ne tik 
vyskupas! Kiekvienas tikintysis yra 
stiprus ne tuo, kas yra pasauliška, 
bet tuo, kas yra dieviška. Popiežiaus 
tad dekretas turi ne tik grynai 

Europos kontinento kraštuose. "Te- 
nai aukštasis mokslas išskirtas į 
universitetus ir tolygaus laipsnio ir 
pobūdžio aukštąsias mokyklas. čia 
gi po vidurinio mckslo yra dar ke- 
li mokyklų laipsniai: junior kolegi/os, 
kurios maždaug atitinka dvejus pas- 
kutinius europietiškos gimnazijos 
metus; kolegijos, kurios dažniausiai 
yra undergraduate, t. y. teikia že- 
mesnį Mokslo laipsnį (B. A. — Ba- 
chelor of Arts, B. S. — Bachelor of 
Sciences, t. y. humanistinių ir tiks- 
liųjų mokslų bakalauro); kolegijos- — 
graduate, kurios gal tik pavadinimu 
skiriasi nuo universitetų, ir pagaliau 
universitetai. Yra taip pat įvairių 
specialybių aukštųjų mokyklų uni- 
versiteto lygio — medicinos kolegi- 
jos, agrikultūros kolegijos, technolo- 
gijos institutai (žinomiausi — Mas- 


drausminio pobūdžio, bet ir gilios 
simbolinės prasmės. Jis yra išraiška 
pastangų apvalyti Bažnyčią nuo pa- 
saulio vijoklių. 


A. Maceina 


Popiežius Pijus XII rugpiūčio 2 d. 
išleista konstitucija  Exul Familia 
pertvarkė pastoracinę darbuotę tarp 
emigrantų, į kurių skaičių įeina ir 
tremtiniai. Pagal naująjį raštą visa 
ši sritis pavedama Konsistorinei Kon- 
gregacijai. Darbui sėkmingai vesti 
jos viduje sudarytos naujos sekcijos, 
būtent Aukščiausia Emigracijos Ta- 
ryba ir Apaštalavimo Jūrose Tarp- 
tautinis Sekretoriatas. Konstitucija 
panaikina visus tautinius delegatus, 
o jų vietoje pastato vieną apaštališ- 
ką delegatą, kuris emigrantų pasto- 
racijoje dirbančius kunigus tvarkys 
per atskirų tautybių direktorius. 
Rašte paskelbti potvarkiai labiausiai 
bus reikšmingi ten, kur emigrantai 
gyvena išsimėtę. Praktiškos reikš- 
mės iš jų nepatirs išeiviai, jau įsi- 
jungę į savo tautybės parapijas. 


aachusetts Technikos Institutas ir 
Kalifornijos Technikos Institutas). 

Kas pažymėtina Amerikos mokyk- 
loms? Naujumas, turtas, atsiskyri- 
mas nuo senųjų universitetų tradici- 
jų. Kai maždaug prieš šimtą metų 
kūrėsi kolegijos, jos buvo skirtos Vi- 
dutiniam  išmokslinimui. Dar paly- 
ginti neseniai — prieš pora dešim- 
čių metųy—visi, kurie siekdavo dau- 
giau mokslo, ypač gamtos, filcsofijos 
srity, važiuodavo į Europos universi- 
tetus. Didelė dalis senesnių universi- 
tetų profesorių, ypač fizikų ir che- 
mikų, yra baigę Goettingeno, Heidel- 
bergo arba kitus Europos universite- 
tus. Daugelis jų neseniai imigravę, 0 
toks Kolumbijos universitetas tiesiog 
knibždėte knibžda svetimšaliais — 
europiečiais. 

Per trumpą laiką, kartu su Ame- 
rikos miestais, išaugo ir mokslo įstai- 
gos su savo profesūra, studentų, 
pastatų ir įrengimų skaičium. Pir- 
mais pokariniais metais sugužėjus į 
mokyklas veteranams, New York Ci- 
ty College turėjo sutalpinti iki 52 000 
studentų (tas skaičius vėliau krito 
ligi 40,000), New Yorko Universite- 
tas apie 45000 (vėliau 35000), arti 
tiek Kolumbija. O iš milijonierių 
fundacijų sudarytas kai kurių tokių 
įstaigų turtas vertinamas dešimtimis 
milijonų dolerių. Todėl daugelis iš jų 
turi brangius mokslo reikalams įren- 
gimus, ypač fizikos ir chemijos labo- 
ratorijas. Kolumbijos, Harvardo, ke- 
lių minėtų technologijos institutų la- 
boratorijose buvo laimėta daug žy- 
mių mokslinių atradimų, su kai ku- 
riomis iš jų atominės energijos ko- 
misija sudarė atominių tyrinėjimų 
sutartis. 

Mokslas su pragyvenimu, viduti- 
niškai imant, studentui atsieina 1290 
— 1400 dolerių per metus, mokestis 
už mokslą — 500—600 dolerių. Bet 
yra įstaigų, kur mokslas bent da- 
liai studentų (pav., New York City 
College New Yorko gyventojams) 
teikiamas veltui. Tačiau į jas pa- 
tekti tada galima tik per kenkursi- 
nius egzaminus. Nepaisant visko, 
reikia pasakyti, kad aukštasis moks- 
las Amerikoj nesunkiai prieinamas, 
bent daugumui tų, kurie jo siekia. 
Milijonai baigė mokyklas Veteranų 
administrarijos lėšomis. Svarbiausia 
priemonė mokslui siekti — pinigas— 
čia palyginti lengviau pagaunamas, 
negu bet kur kitus. Be to, gelbsti ir 
tai, kad visur pilna visokių vakari- 
nių mokyklų, o universitetucse dau- 
giausia veikia vakariniai kursai dir- 
bantiems. Įprasta daryti net vasari- 
nius semestrus, nes tokių vasaros 
atostogų, kaip pas mus buvo madoj, 
čia maža kas gali turėti. Taip ir 
naujai atvykusių lietuvių jau apie 


pora šimtų (spėjamai, nes tikresnio 
skaičiaus nežinau) jau rado galimy- 
bės mokytis Amerikos kolegijose ir 
universitetuose. Žymi jų dalis turi 
būti dėkingi už stipendijas National 
Catholic Welfare Conference ir įvai- 
rioms stipendijas suteikusioms, dau- 
;lausia vienuolių laikomoms institų- 
cijoms. šitas niekeno neprilygsta- 
mas ir nepaprastai didelis Amerikos 
katalikų pasitarnavimas naujai at- 
vykusiems lietuviams turėtų būti p'l- 
nai suprastas ir įvertintas. 


Neseniai Europoj su nepasitikėji- 
mu buvo žiūrima į Amerikos univer- 
sitetų mokslo lygį. Savi įspūdžiai ir 
surinktos žinios duoda priešingų iš- 
vadų: meckslo lygis čia toks, koks 
turi būti universitete, ir toks, koks 
yra Europoj. Taip pat netikččiau ir 
pasigyrimu, kad čia viskas aukščiau, 
nes tai iš viso nėra galima. Tikra, 
kad Amerikos universitetai yra sau 
tinkamoj aukštumoj. Ypač gamtos 
mokslų ir technikos šiandien Ameri- 
kos studentui nėra reikalo važiuoti į 
Europą studijuoti, nors ir tai kartais 
gali pasirodyti naudinga bekylančiai 
nacionalinei puikybei išblaškyti. Hu- 
manistiniai mokslai, ypač filosofija, 
čia atrodo kiek nustelbti. Mat, Ame- 
rikoj į mokslą žiūrima beveik išim- 
tinai praktiškai: jis daugiausia yra 
kelias į profesiją ir tuo būdu į pinigą 
ir pragyvenimą (šitaip galvoja dau- 
gumas vyrų ir merginų), arba jis 
yra priemonė tam tikrai socialinei 
padėčiai susidaryti ir reputacijai pa- 
siekti (mažesnei daliai ypač turlingų 
merginų). Todėl kartu su industri- 
jos augimu ir atskiros studijų šakos 
pergyveno tam tikrą pašokimą. Pa- 
vyzdžiui, toki skaičiai iš paskutinio 
dešimtmečio prieš karą: doktoratų 
skaičius per 10 metų pagal mokslo 


šakas: Kolumbijos universitetas, iš 
filosofijos — 73, fizikos — 48, che- 
mijos — 254; N. Y. Universitetas, £i- 
losofijos — 7, fizikos — 40, chemi- 
jos — 112; Chicagos universitetas, 
filosofijos — 30, fizikos — 71, che- 
mijos — 228. Panašiai ir kitur che- 


mija vyrauja, nes daugiausia Žada 
ir ne per sunku. Po karo šiek tiek 
daugiau buvo mestasi ir į humanisti- 
nių studijų pusę. Labai žymi dalis, 
daugiau negu pusė visų studentų, ei- 
na grynai praktinius, gerokai leng- 
vesnius mokslus: komercijos, versio, 
sąskaitybos, kurie dėstomi kiekvie- 
nam universitete ir kolegijoje. 


Daugybe savo kursų kurselių Ame- 
rikos universitetai irgi žymiai ski- 
riasi nuo atitinkamų mokyklų Eu- 
ropoj. Visi iš jų būdami labai su- 
interesuoti grynai finansine arba ko- 
mercine savo veikimo pusė, visals 
būdais stengiasi pritraukti studen- 
tus, koki jie bebūtų. Pagal Europos 


tradicijas universitetas yra Univer- 
sitas literarum et artium — mokslų 
ir meno visuma, čia gi jis apima ne 
tik mokslus, meną, bet ir amatus, 
sportą ir dar nežinia ką. Europoj 
universitetas ruošia aukštuoju mok s- 
lu paremtų profesijų žmones, čia, be 
jų, — dar slaugės, karininkus, spor- 
tininkus, komercijos tarnautojus. 
Viena iš daugiausia lankomų moks- 
lo šakų yra biznio administracija. 
Kai kuriose pietinių valstybių kolė- 
gijose įvesti kaubojų amato kursai 
(reikia manyti, kaip tam tikra tau- 
tinio sporto šaka). Mums atrodo la- 
bai neįprasta ir priešinga tradici- 
joms, kai apie aukštąsias mokyklas 
suspiestuose kursuose bei mokyklo- 
se čia mokoma ligonių slaugymo, 
rankdarbių, šokių (taip yra ne vie- 
nam universitete). Bet pavartę ati- 
tinkamas programas pamatysime, 
kad ir aukštosios mokslo ir meno 
studijos stovi universiteto vardui tin- 
kamoj aukštumoj. Nors šita siste- 
ma tradicinį universiteto vardą kiek 
nuvertina, užtat suartina J su viso- 
mis masėmis ir tuo ji padaro lyg ir 
“liaudies universitetu" gerąja, bet sy- 
kiu ir blogąja prasme. 


Prieš metus su viršum laiko viena- 
me rinktiniame pedagoginiame leidi- 
ny buvo nusiskųsta dideliu mokslinio 
idealizmo trūkumu, nes mokslo esį 
siekiama tik dėl tarnybų, kurios per 
ji įgyjamos; net rinktiniai mokslo 
kandidatai — doktorantai mokslo 
laipsnio siekia tik dėl už jį numa- 
tomos gauti tarnybos ir algos, o jį 
įgiję, daugumas mokslu visai nusto- 
ja rūpintis. Tai atrodo pritaikoma 
daugeliui studentų. Žymi dalis iš jų 
eina į mokyklas tik dėl to, kad tė- 
vai taip liepia. Čia, kur taip verti- 
namas pinigas ir patogus gyveni- 
mas, ta idealizmo stoka lengvai su- 
prantama, ypač kad aukštąsias mo- 
kyklas lanko tokios masės studentų, 
kurie, kaip ir visas šio krašto jauni- 
mas, pasidavę nuolatinio pramogų 
jieškojimo nuotaikai. Tačiau moks- 
lo lygis dėl aukštų programinių rei- 
kalavimų vistiek gali būti išlaiky- 
tas, o baigusiems iškyla dar griež- 
tesni  — profesiniai reikalavimai. 
Techninei kultūrai palaikyti ir plėsti 
nebūtinai reikalinga daug talentingų 
žmonių ir idealistų, užtenka dide'io 
skaičiaus gerai paruoštų mckslo 
amatininkų, jei tik jie gerai panau- 
dojami organizuotam darbe. Ideolo- 
gija, kuri išugdė šito krašto kultū- 
rą, sykiu ir gero gyvenimo siekimą, 
ištisai persunkia ir akademinį jau- 
nimą. Pramogų vaikymasis ir sek- 


« kurios 


sualizmas dažnai užpildo idealinių 
vertybių ir religijos vietą. Manoma, 
kad mažiausiai 55064 visų studijuo- 
jančių visai nesidomi religija. Sta- 
tistikos konstatuota, kad tas skai- 
čius dar didėja. 


Idealistinei kultūrai ir religijai pa- 
laikyti ypatingai didelės reikšmės 
turi konfesinės mokyklos, tarp jų 
katalikų kolegijos ir universitetai; iš 
bendro skaičiaus (apie 1100 kolegijų 
ir universitetų) katalikų institucijų 
yra apie 200 su 175000 studentų. 
New Yorko valstybėj iš bendro skai- 
čiaus 75 mokslo įstaigų apie 20 yra 
katalikų kolegijos ir universitetai, 
kurių žymesnis visoj Amerikoj — 
Fordham universitetas su apie 10 000 
studentų. šios įstaigos daugiausia 
apsiriboje humanistiniais ir gamtos 
mokslais, kurie katalikiškai kultūrai 
išlaikyti kaip tik svarbesni, nors kai 
žymisi medicina, gamtos 
mokslais. Jų dėka tie 27 milijonai 
katalikų sugeba eiti kartu su gyve- 
nimu ir neleidžia visai masei nu- 
klimpti materializmo ir pramogavi- 
mo baloj. 


Baigusieji aukštąsias katalikų mo- 
kyklas iš tikrųjų išsiskiria iš pilkos 
masės pasaulėžiūros sąmoningumų, 
platesniais išsilavinimo horizontais ir 
noru išeiti už siaurų savo specialy- 
bės ribų. Tų daugumoj vienuolių ve- 
damų mokyklų studentai kartu yra 
ir auklėtiniai. Nors mūsų akimis 
žiūrint ir tame katalikiškame auklė- 
jime pasitaiko kai kurių mums ne- 
priimtinų ir gal keistų bruožų, bet 
vistiek pozityvi reikšmė visam kraš- 


tui labai didelė.  Atminkime, kad 
daugumas kitų mokyklų persunktos 
praktinio materializmo mintimi. 


Atsiranda vis daugiau įvairių pa- 
saulšžiūrų žmonių, kurie supranta, 
kad negana vien profesinio akademi- 
nio paruošimo, kad daug daugiau 
reikšmės žmogui turi bendroji dva- 
sios kultūra. Ir universitetai imami 
atitinkamai perorganizuoti. Neseniai 
didelės reformos pradėtos su Har- 
vardo universitetu, kur įvesta ir to- 
mistinės filosofijos dėstymas. "Toki 
žinomi mokslo žmonės, kaip Robert 
Hutchins, jau seniai skelbia reikalą 
grįžti prie humanistinės ir idealisti- 
nės kultūros. Amerika turi dar daug 
atvirų kelių. Vyksta didelės permai- 
nos, nors ir letai, 0 aukštosios Mo- 
kyklos lieka svarbiausia gyvenimo 
reformų priemonė. 

Br. St. 

VISUOMENINIS 
GYVENTMAS 


ZEMAIčIŲ KULTŪRINIS GYVENIMAS PRAEITOJO KARO METU 


Antrajam pasauliniam karui prasi- 
dėjus, Lietuva dar devynis mėnesius 
gyveno nepriklausomą gyvenimą. 
Nors politinė situacija nebuvo nor- 
mali, tačiau kultūrinis gyvenimas 
vyko įprastu keliu. 


Pirmaisiais bolševikinės okupacijos 
metais viskas skubiai buvo verčiama 
aukštyn kojomis ir todėl sunku būtų 
kalbėti apie to meto normalesnį dar- 
bą betkurioje gyvenimo srityje. 1941 
metais bolševikų okupaciją pakeitusi 
vokiečių okupacija truko trejus su 
viršum metų, ir kultūrinėje srityje 
tame laikotarpy būta regimų laimėji- 
mų. Okupantai vokiečiai savo kon- 
kretesnių planų platesnį vykdymą bu- 
vo atidėję pokario metams, o karo 
metu rūpinosi pirmoj eilėj išnaudoti 
mūsų kraštą ūkiniu bei kariniu at- 
žvilgiais, o kultūrinėje srityje ne iš 
karto uždėjo ant mūsų krašto visu 
svoriu savo okupacinį režimą. Ka- 
dangi patys lietuviai labai vykusiai 
šį momentą išnaudojo, todėl kaikurio- 
se gyvenimo srityse galime iš to meto 
fiksuoti ir regimus laimėjimus, kultū- 
rinėj ypač. Sakysime, mokyklų tink- 
las, ne tik nesumažėjo, bet kurį laiką 
buvo net ir smarkiai pakilęs. Nežiū- 
rint to, kad daug kur mokyklų patal- 
pos buvo paimtos karo reikalams, su- 
gebėta susispausti ir darbas nebuvo 
nutraukiamas, 


Tik 1943 m. dėl atsisakymo orga- 
zuoti karinį legijoną vokiečių karo 
mašinos reikalams ir stiprokai pa- 
didėjus įtempimui tarp vokiečių oku- 
pacinės administracijos ir mūsų vi- 
suomenės, dalis mokyklų, pirmoj ei- 
lėj aukštosios mokyklos, pateko į 
sunkesnę padėtį — viešas jų veiki- 
mas buvo uždraustas. Centralizuotas 
lietuvių visuomeninis veikimas viso 
krašto mastu galėjo reikštis tik per 
Savitarpinę Pagalbą, o kultūriniam 
gyvenimui dar turėjo didelės reikš- 
mės oficialios savivaldos įstaigos — 
švietimo Vadyba ir švietimo skyrius 
prie Vid. Reik. Vadybos. šiaip kokių 
kitų platesnių viešų kultūrinių orga- 
nizacijų nebuvo. Tik bažnytinė hie- 
rarchinė administracija funkcijonavo 
gana gyvai ir, be abejo, turėjo teigia- 

mos įtakos to meto kultūriniam bei 
visuomeniniam gyvenimui. 

Tačiau visame krašte vyravo tos 
pačios patriotinės nuctaikos ir dide- 
lių kultūrinių centrų turėjimas nebu- 
vo jau toks esminis dalykas. Kiekvie- 
noje vietoje savarankiškai organiza- 
vosi įvairūs kultūriniai kolektyvai ir 
labai sėkmingai laikėsi. Krašte vy- 
ravo pakili patrijotinė nuotaika ir 
kultūrininkai puikiai derino savo pa- 
stangas su to meto krašto politiniais 
interesais. Buvo svarbu išlaikyti tvir- 
tą tautinio savarankiškumo pajauti- 
mą ir jis buvo išlaikytas. 


Šių eilučių autoriui teko vadovauti 
lietuvių kultūriniam sąjūdžiui Žemai- 
čių krašte. Nuo to sąjūdžio pradžios 
šiemet sueina dešimt metų. Ta proga 
norisi atsiminti ano meto žygius, ku- 
rie turės savo vietą mūsų kovos už 
tautinę kultūrą istorijoje. 


Gana gyvas kultūrinis gyvenimas 
pradėjo reikštis nuo pirmos dienos, 
bolševikus išvijus. Pradžioje, kol nau- 
jojo okupanto civilinė administracija 
nebuvo įsitvirtinusi, jis vyko visai 
laisvai. Vėliau teko skaitytis su oku- 
panto reikalavimais ir siekti teisinio 
pripažinimo. Visas Žemaičių kraštas 
buvo šiaulių sritinio vokiečių komisa- 
ro Gewecke žinioje. šis komisaras, 
palyginant, buvo vienas labiau prasi- 
lavinusių nacių pareigūnų, lyginant 
jį su kitų sričių komisarais, jis ne- 
buvo jau toks kietas — buvo galima 
dažnai rasti kelių prie jo prieiti ir 
šio to laimėti. 


Pirmieji paties šiaulių miesto kul- 
tūrininkai gavo teisę toje srityje or- 
ganizuoti kultūrinį gyvenimą. Lietu- 
vių Meno ir Mokslo Centro vardu. šis 
centras turėjo teisę steigti skyrius. 
Tokių skyrių greitai buvo pristeigta 
daugely vietų. 


Žemaičių sostinės Telšių kultūrinin- 
kai panorėjo prie to paties Meno ir 
Mokslo Centro vardo prijungti dar ir 
žemaičių vardą. Tokių būdu 1942 m. 
jau minėto komisaro įstaigoje buvo 
oficialiai įregistruotas ir pripažintas 
Liet. Žemaičių Meno ir Mokslo Cen- 
tras su būstine Telšiuose ir su teise 
turėti skyrius įvairiose vietose. Tų 


skyrių įsisteigė nemažai. Praktiškai 
šiaulių, Raseinių ir Tauragės apskri- 
tims buvo patogiau palaikyti ryšį su 
Šiauliuose buvusiu centru, o Telšių, 
Mažeikių ir Kretingos — su Telšių 
centru. Atskirose kultūrinio gyvenimo 
srityse pasiekta labai konkrečių re- 
zultatų, kuriuos šia proga ir norisi 
trumpai atsiminti. Smulkesnis vardų 
skaičiavimas dėl savaime suprantamų 
priežasčių dar nėra galimas. 


Nuotaikos ir asmenys 


Visą vokiečių okupacijos metą iai- 
mingu būdu Žemaičių kultūriniame 
centre Telšiuose vyravo realios vie- 
nybės nuotaikos. Tokias nuotaika:, 
naudingas lietuvybei visais atžvilgiais, 
įgalino vadovybėje buvusių žmonių 
vengimas grupinės diferenciacijos ir 
asmeninis laktas bei gera valia. 

Centro stiprių šulų tarpe pirmoj ei- 
lėj tenka minėti dvi Ramanauskų pa- 
vardes. Vienas jų to laikotarpio pra- 
džioje buvo prelatas ir kunigų semi- 
narijos rektorius, vėliau įšventintas 
į vyskupus. Visokių pasaulėžiūrų 
žmonių pelnyta pagarba naudodama- 
sis, šis aukštas Katalikų Bažnyčios 
dignitorius savo aktyviu dalyvavimu 
teikė didesnio svorio pačiai organiza- 
cijai ir užtikrino vyskupijos dvasinin- 
kų aktyvų bendradarbiavimą. Kitas 
Ramanauskas buvo atsakingose ad- 
ministracijos pareigose pirma Telšiuo- 
se, paskui Kaune. Jo sugebėjimas pa- 
lankiai nuteikti vokiečių administra- 
ciją iš vienos pusės ir jo nuoširdus do- 
mėjimasis bei reali parama lietuvių 
kultūriniam gyvenimui iš kitos pusės 
darė patį darbą lengviau įmanomą 
okupacinėse sąlygose. 


Tame darbe reikšmingą vietą dar 
turėjo žemaitis ekonomistas Domas 
Jurkus, klaipėdiškis lietuvių darbuo- 
tojas Martynas Purvinas, prelatas R. 
Kuodis ir eilė kitų. 


Patį kultūrinį darbą lengvino ir to- 
ji aplinkybė, kad karo meto sąlygos 
iškėlė iš Kauno bei Vilniaus į perife- 
riją daug rimtų kultūrininkų. šitokiu 
būdu Telšiuose atsirado dailininkai P. 
Augius ir T. Valius, tada dar visai 
jauni vos universitetą baigę rašyto- 
jai P. Jurkus ir V. Mačernis, keletas 
profesionalų žinomų dramos aktorių 
bei režisierių ir t. t. 


Spauda 


Vos tik bolševikus išvijus, buvo 
skubus reikalas išleisti laikraštį. Ne- 
priklausomybės laikais čia buvo 
spausdinami du laikraščiai — vysku- 
pijos “Žemaičių Prietelius" ir dabar- 
tinio bolševikinio ministerio pirminin- 
ko Mečio Gedvilo “Žemaitis". 


Bolševikai visas rastąsias spaustu- 
ves suvežė į vieną vietą ir ten spaus- 
dino “Tarybų Žemaitiją" bei įvairius 
jiems charakteringus pamfletus. Pati 
spaustuvė nebuvo tobula, neturėjo li- 
notipo, buvo renkama rankomis. Ta- 
čiau ir tokiose sąlygose Rainių kan- 
kinių laidojimo dieną buvo išspausdin- 
tas pirmas naujo lietuviško laikraščio 
"Žemaičių Žemės" numeris. Apie po- 
rą mėnesių ėjęs be jokios cenzūros, šis 
laikraštis vėliau gavo pripažinimą iš 
vokiečių administracijos, buvo jų cen- 
zūruojamas, turėjo įvairių sunkumų, 
tačiau ėjo ligi 1944 m. liepos mėn. ir 
atliko Žemaičių kultūrinio bei visuo- 
meninio centro organo pareigas, nes 
centro pirmininkas buvo ir savaitraš- 
"čio redaktorius. 

Teko rūpintis ir kitų leidinių spaus- 
dinimu. Kol atsirado įvairios cenzūros 
bei leidimai, spėta išspausdinti vieno 
poeto patriotinių eilėraščių rinkinį. 
Vėliau kasmet leisti kalendoriai “Že- 
maičių Kalendoriaus" vardu. Pareng- 
ta ir išleista dideliu tiražu knygelė 
“Žemaičių Kankiniai'' ir atiduota kaip 
auka komitetui, kuris rengėsi statyti 
Rainių kankiniams paminklą Telšių 
kapuose. Buvo surinktos didelės su- 
mos ir pradėti darbai, kuriuos nu- 
traukė antroji bolševikų okupacija. 
Toji knygelė yra naujai atspausdinta 
„Amerikoje “Telšių kankinių" vardu. 
Padarius mažų pakeitimų, po ja yra 
pasirašęs kitas autorius. Visi minčti 
leidiniai buvo redaguoti ten ėjusio sa- 
vaitraščio redaktoriaus ir jo bendra- 
darbių. Buvo pradėta rengti medžia- 
ga žemaičių literatūros almanachui, 
tačiau nebespėta jį išleisti, ir medžia- 
ga liko krašte. 

šalia kitų dalykų “Žemaičių Že- 
mėje" ir jos leistuose kalendoriuose 
būdavo duodama šiek tiek kūrybos ar 
tautosakos žemaičių tarme. Kaiku- 
riems aukštaičiams tai nepatiko ir 
norėjo tame įžiūrėti nesamą separa- 
tizmą. 


Literatūros vakarai 


Žemaičių rašytojų literatūros va- 
karai buvo labai populiarūs. Juose da- 
lyvaudavo daug iš Žemaičių krašto 
kilusių rašytojų. Tokių vakarų buvo 
surengta apie 30; didesnė jų dalis įvy- 
ko kaip tik minimu laikotarpiu ir 
įvairiose vietose sutraukė pilnutėles 
sales žmonių. Telšiai, Plungė, šiau- 
liai, Palanga, Mažeikiai ir eilė kitį 
dar mažesnių vietovių yra tuo metu 
turėjusios savo literatūros šventę. 
Anuo laiko teko nugalėti nemažus 
susisiekimo sunkumus ir neteko lauk- 
ti efektingesnio honoraro, tačiau tai 
nekliudė vykdyti šią svarbią kultūri- 
nę misiją. Rašytojai savo gyva jų 
pačių perduodama kūryba jungėsi su 
tautos masėmis tautinei gyvybei bei 


vienybei išlaikyti. Iš tų vakarų daly- 
vių emigracijoje turime St. Santvarą, 
St. Būdavą, P. Jurkų. Nors skaityda- 
vo sunkokai parašytus dalykus, ta- 
čiau audras ovacijų sukeldavo a. a. 
Vyt. Mačernis. 

Rašytojų kolektyvas buvo mišrus 
pasaulėžiūrų atžvilgiu. Jų tarpe buvo 
ir prieš penkerius metus, 1947 m. ba- 
landžio 22 d. Telšiuose miręs Butkų 
Juzė (Juozas Butkus). Dėl suardytos 
sveikatos šis rašytojas nebeįstengė 
reikiamai pareikšti savo talento, ta- 
čiau turėjo savo vietą mūsų literatū- 
roje ir buvo originalus žemaitis, dalį 
kūrinių visada skaitydavęs žemaičių 
tarme. Dėl savo ne visada deramai 
kantroliuojamos laikysenos, iš šalies 
žiūrint daug kam jis atrodė esąs ko- 
munistas. Todėl kartais daryta prie- 
kaištų dėl jo dalyvavimo patriotinių 
rašytojų tarpe. Kas jį arčiau pažino, 
tas matė, kad jo būta bolševikams vi- 
sai svetimo, tiesa, kairesnio sparno, 
bet ne bolševiko. Atrodė jis kairesnis, 
negu iš tikrųjų buvo. 


Teatras 


Iš seno Telšiuose veikė gana stipri 
teatro mėgėjų grupė, turėjusi savo 
tarpe tikrų scenos talentų, tik netu- 
rėjusių progos išeiti reikiamą mokyk- 
lą. Okupacinėse sąlygose sunkiau be- 
galėjo nuošalesnius miestus aplanky- 
ti ligi tol veikę trys profesiniai tea- 
trai. Todėl savaime gyvenimas ugdė 
naujus. Tokiu būdu atsirado profesi- 
nio teatro kolektyvai Panevėžy, Ma- 
rijampolėje, Ukmergėje. Gana pajė- 
gus susidarė dramos kolektyvas ir 
Telšiuose, atvykus dėl karo sąlygų ei- 
lei pastiprinimų iš didesnių centrų. 
Žem. Meno ir Mokslo Centro pastan- 
gomis buvo įkurtas pastovus Žemaičių 
Teatras, įregistruotas Vid. Reik. Va- 
dyboj ir gavęs savus etatus. 

Teatras pastatė eilę tikrai meniškų 
vaidinimų, kaip Binkio “Atžalyną", 
“Pūkio pinigus", “Brandos Atestatą", 
“Svetimas plunksnas" (dekoracijos 
A. Caldikio) ir kt. Buvo visai paruoš- 
tas “Žmogus po tiltu", tik premjera 
įvyko bolševikų II okupacijos metu. 
Teatras tebeveikia ir dabar bolševiki- 
nėje tarnyboje. Jo buvęs direktorius 
dail. T. Valius, pats piešęs dekoraci- 
jas visiems pastatymams, dabar yra 
Kanadoje. Teatras aptarnavo arti- 
mesnės apylinkės miestus bei mieste- 
lius ir turėjo daug publikos. Nesinori 
abejoti, kad jis gyvens ir atgimusioje 
nepriklauscmoje Lietuvoje. 


Muzika 


žem. Meno ir Mokslo Centras tu- 
rėjo savo žinioje energingo ir gabaus 
muziko Jasenausko vedamą “Šatri- 
jos" chorą. Šis choras ne tik vietoje 


rengė koncertus, bet yra aplankęs 
daugybę kaimyninių ir tolimesnių 
vietų. Veikė dar kanklių studija, ta- 
čiau didesnių laimėjimų bei platesnio 
garso nespėjo pasiekti. 


Muziejus ir dailė 


Vienas didžiųjų Žem. Meno ir Moks- 
lo Centro rūpesčių buvo išlaikyti Pr. 
Genio rūpestingai organizuotą, didžiu- 
lį, labai turtingą žemaičių “Alkos" 
muziejų Telšiuose. Buvo gauti atitin- 
kami etatai ir muziejus galėjo veikti. 

To muziejaus patalpose 1943 m. 
buvo suorganizuota didelė žemaičių 
dailininkų paroda. Žem. Meno ir 
Mokslo Centro kviečiami, šiai paro- 
dai eksponatus surinko mūsų žinomie- 


'ji dailininkai T. Valius ir P. Augius, 


tada ten pat gyvenę. Paroda buvo 
tikrai vertinga ir sutraukė daug lan- 
kytojų iš tolimų apylinkių. Parodos 
atidarymui skyrė dėmesio Kauno ra- 
dijofonas. To meto radijofono prane- 
šėjas J. Stonys, pats žemaitis, buvo 
atvykęs su reikiamais aparatais ir 
vėliau perdavė per radiją atidarymo 
programą. 


Švietimas 


Anksčiau Telšiuose ilgą laiką buvo 
veikusi šalia normalios gimnazijos ir 
suaugusiųjų gimnazija, tačiau bolše- 
vikams išėjus, ji nebuvo atgaivinta. 
1942 m. Žem. Meno ir Mokslo Centras, 
matydamas, kad esama daugiau kaip 
šimto žmonių, norinčių vakarais siek- 
ti mokslo, išrūpino leidimą veikti su- 
augusiųjų gimnazijai ir pats tą gim- 
naziją išlaikė, nes švt. Vadyba jai ne- 
skyrė lėšų. Po metų laiko vokiečių 
administracija, uždarinėdama daugelį 
kitų mokyklų, uždarė ir šią gimna- 
ziją. 

Būta ir smulkesnių organizacinių 
reikalų, tačiau bent šie stambieji te- 
gu atžymi ne taip seniai buvusį sa- 
vame krašte gyvą gyvenimą ir tegu 
atnaujina mūsų pasiryžimą grįžti ir 
tęsti jį toliau. 

K. Mockus 


ARISTOKRATIJOS ŽLUGIMAS 


Jau N. Berdejavas savo knygoje 
“Naujieji viduramžiai" pranašavo se- 
nųjų luomų išnykimą. Aristokratija, 
kaip luomas, rusų revoliucijos buvo 
sunaikinta. Tas pat anksčiau atsiti- 
ko ir su prancūzų aristokratija, ku- 
rios likučiai gelbėjosi, pabėgdami į 
Angliją, ir veltui vėliau stengėsi at- 
gauti pirmykštę vietą socialiniame 
gyvenime. Tačiau ne tik šie viršiniai 
sukrčtimai aristokratiją žudė ir pra- 
žudė. Pats gyvenimas ją vedė prie 
išnykimo. Senoji aristokratija kaip 
socialinis luomas neteko reikšmės to- 

dėl, kad žmonija atsistojo ant kito- 
kio principo, būtent: gimimo aristo- 
kratiškumas, ateinąs savaime, buvo 
pakeistas dvasios aristokratiškumu, 
ateinančiu iš paties asmens veiklos. 
Aristokratinis principas pasaulyje 
pasiliks amžinai, nes juo laikosi vi- 
sos dvasinės vertybės, kurias minia 
trypia ir niekina. Tačiau šis princi- 
pas yra ir bus reiškiamas ne uždaro 
luomo, bet atskirų galingos dvasios 
asmenybių. Aristokratija kaip. luo- 
mas atgyveno savo dienas. 

Tai labai aiškiai pasakė pop. Pi- 
jus XII 1952 m. sausio 14 d., priim- 
damas Romos aristokratijos linkėji- 
mus naujiesiems metams. Atsakyda- 
mas į kunigaikščio Colonnos kalbą, 
popiežius tarė: “Naujoji Italijos 
konstitucija neteikia jums kaip so- 
cialiniam luomui jokio ypatingesnio 
uždavinio, jokių savybių, jokių pri- 
vilegijų. Vienas istorijos lapas už- 
sivertė. Vienas skyrius yra baigtas. 
Socialinei ir ūkinei praeičiai yra pa- 
statytas taškas. Prasidėjo naujas 
tarpsnis su visiškai kitokia gyveni- 
mo forma. Galima apie tai mąstyti, 
kaip patinka, bet faktas yra aiškus. 
Tai yra likiminis istorijos žingsnis. 
Kai kas su panieka žiūrės į šitokį 
gilų pasikeitimą. Bet ką padės ne- 
šiotis kartelio širdyje? Galop visi 
juk turi nusilenkti tikrovei..." 

Toliau popiežius kaip tik atsklei- 
dė, kad aristokratiškumas glūdi ne 
luome, bet krikščioniškojo idealo įkū- 


nijime.  “Pakelkite savo žvilgį į 
krikščioniškąjį idealą! Visokios pa- 
kaitos — evoliucijos ir revoliucijos— 


jo nepalietė. Jos negalėjo nieko pa- 
daryti tikrojo aristokratiškumo es- 
mei, kuri glūdi krikščioniškojo tobu- 
lumo siekime, kaip tai nurodė Išga- 
nytojas Kalno pamoksle, ir apsireiš- 
kia nelygstama ištikimybe katalikiš- 
kajam mokslui, Kristui ir Jo Bažny- 
čiai, galia bei noru ir kitiems čia 
šviesti pavyzdžiu. Ar reikalinga 
jums išskaičiuoti tas praktinio pri- 
taikymo galimybes, kurios iš viso to 
plaukia? Duokite pasauliui — net 
ir tikinčiųjų bei praktikuojančių ka- 
talikų pasauliui — nesutepto mote- 
rystės gyvenimo pavyzdį. Pastatyki- 
te pylimą aplinkui jūsų namų židinį 
ir aplinkui jūsų ratelius, kad jis 
gintų juos nuo pavojingų principų, 
nuo pražūtingo atlaidumo ir laksiz- 
mo, suteršiančio šeimos skaistybę ir 
sudrumsčiančio šeimos gyvenimą. 
Tai yra iš tikro kilnus ir šventas 
darbas, labai tinkamas nušviesti mū- 


sų laikams romėniškosios ir krikš- 
čioniškosios aristokratijos veiklą". 
Reikia manyti, kad šeimos pareigų 
pabrėžimas  aristokratams nebuvo 
veltui pasakytas, nes šis luomas 


pats pirmutinis ėmė laužyti mote- 

rystės moralę, duodamas papiktinan- 
ti pavyzdį žemesniesiems. Todėl po- 
piežius ir priminė jiems dabartinę 
pareigą parodyti aristokratiškumą, 
grąžinant savo šeimoms krikščioniš- 
kąjį skaistumą. 

Tačiau ir kitus praktinės veiklos 
būdus pop. Pijus XII aristokratams 
nurodė. “Laukas, kuriame jūsų veik- 
la gali būti naudinga, yra dar pa- 
kankamai platus: Bažnyčia ir vals- 
tybė, parlamentas ir administracija, 


kultūra, mokslas, menas ir įvairūs 
pašaukimai. "Tik viena laikysena 
jums yra draudžiama; laikysena, 


kuri yra priešinga visai jūsų luomo 
dvasiai, būtent: mnumoti ranka. Tai 
būtų nebe emigracija, bet dezertyra- 


vimas... Galimas daiktas, kad vie- 
nas ar kitas dabartinės padėties 
punktas jums nepatiks. Tačiau iš 
meilės bendram reikalui, norėdami 


apginti krikščioniškąją kultūrą, sto- 
vėkite stipriai dabartinėje krizėje ir 
sudarykite patį priešakinį gynimosi 
frontą". 

Šituose Žž:odžiuose kaip tik ir ap- 
sireiškė popiežiaus raginimas į as- 
meninę veiklą, iš kurios mūsų die- 
nos laukia kylant naujos aristokra- 
tijos. Jau nebe gimimo faktas pa- 
stato žmogų aukštumoje, bet jo pa- 
ties dvasiniai laimėjimai įvairiose gy- 
venimo srityse. Kas iš senosios luo- 
minšs aristokratijos šį dėsnį supras 
ir savo titulus dvasine veikla patei- 
sins, tas ir toliau pasiliks aristokra- 
tas. Tačiau kas užsisklęs savose su- 
akmenėjusiose tradicijose ir gar- 
džiuosis praeitimi, niekindamas da- 
bartį, tas bus panašus į Guliverą, 
kuris nykštukų šalyje, įpratęs būti 
milžinu, jautėsi juo esąs ir Londono 
gatvėse. (Pop. kalba yra atpasakota 
pagal “Herder-Korrespondenz", 1952 
metais kovo mėn. nr. 255-56 p.). 


AU 


Lietuvių pranciškonų šv. Kazimie- 
ro provincijai jų ordino vaodvybė tre- 
jiems metams paskyrė provinciolu 
T. Jurgį Gailiušį, patarėjais — T. 
Justiną Vaškį, T. Bernardiną Graus- 
lį, T. Leonardą Andriekų ir T. Pran- 
ciškų Giedgaudą. 

Rugs. 3-4 d.d. jie, suvažiavę į Ken- 
nebunk Portą posėdžiams, vadovau- 
jant vizitatoriui T. Motiejui Faustui 
iš New Yorko, išrinko vienuolyno 
viršininkus ir paskirstė kitas parei- 
gas. T. Jonas Dyburys buvo parink- 
tas "Aidų"  administratoriumi. Ki- 
tais žurnalo reikalais leidėjų vardu 
pavesta rūpintis T. Leonardui Andrie- 
kui. 

Naujos vadovybės paskyrimo pro- 
ga lietuviai pranciškonai iš savo or- 


dino centro per jo specialiai pasiųstą 
vizitatorių gavo nuoširdžių linkėjimų 
sėkmingai tęsti pradėtą religinę bei 
kultūrinę veiklą Amerikoje. 


* * * 


Rugsėjo 26 - 28 dd. Detroite įvyko 
Amerikos Lietuvių Katalikų Federa- 
cijos metinis suvažiavimas. Paskai- 
tas laikė: prof. Balys Vitkus — šių 
dienų uždaviniai, Ed. Krause — 
Kraučiūnas — šių dienų jaunimo 
problemos, prof. Antanas Kučas — 
Vysk. M. Valančius — Lietuvių tau- 
tos gelbėtojas ir prel. Jonas Balkū- 
nas — Vysk. Valančius ir šių laikų 
mūsų problemos. Suvažiavimas pasi- 
žymėjo dalyvių gausumu ir svarsty- 
tų klausimų aktualumu. 


Dail. Adomas Galdikas, šią vasarą 
iš Paryžiaus atvykęs į Jungtines 
Amerikos Valstybes, apsigyveno New 
Ycrke ir, kiek sąlygos leidžia, atsi- 
dėjo kūrybai. Jo dabartinis adresas: 
125-41 82nd Ave., Kew Garden, L. I,, 
N. Y. Telef.: BO 3-1198. “ 


Smuikininkas Iz. Vasiliūnas profe- 
soriauja  Popayano konservatorijoje 
Kolumbijoje. Neseniai jis pasirašė 
naują sutartį, įpareigojančią pusant- 
rų Metų. 


Prasidėjus mokslo metams, Diep- 
holzo lietuvių gimnazijos mokinių 
šelpimas pasidarė dar aktualesnis. 
Vieno mokinio išlaikymas mėnesiui 
kainuoja mažiausia 20 dol. Mokykla 
laukia daugiau paramos iš Amerikos 
lietuvių. 


Neseniai pasirodė brošiūra, pava- 
dinta “Stebuklingi Apreiškimai Gir- 
kalnyje.' Kadangi ji neturi bažnyti- 
nės vyriausybės aprobatos, pagal ka- 
nonų teisę katalikams draudžiama 
ja naudotis. Apie tai vysk. V. Briz- 
gys spaudoj perspėjo visuomenę. 


EŽ sk * 


Karo muziejaus aikštė komunistų 
pavadinta J. Janionio vardu. Joje 
pastatytas Dzeržinskiui paminklas ir 
supilti K. Požėlai ir Sal. Neriui ka- 
pai. 


"Aidų" administracija nuoširdžiai 
prašo žurnalo skaitytojus, pakeitus 
gyvenamą vietą, tuojau pranešti sa- 
vo naująjį adresą. To nepadarius, sun- 
ku išvengti nesklandumų, kurie yra. 
nemalonūs ir administracijai ir skai- 
tytojams. 


AIDAI SKIRIA PREMIJA UŽ MOKSLO VEIKALA 


1. Kultūros žurnalas “Aidai", leidžiamas TT, Pranciškonų, skiria 
premiją už lietuvių mokslo veikalą, išspausdintą atskira knyga ar 
periodinėje spaudoje 1951 ir 1952 metais. 


2. Premija, $500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 


kalbotyros, geografijos, archeologijos, folkloro, visuomeninių 
mokslų, ir k.). 


3. Premija nebus skaldoma tarp atskirų autorių. 


4. Autoriai arba leidėjai veikalus komisijai atsiunčia ligi 1953 metų 
vasario 1 dienos “Aidų" redakcijos adresu: A. Vaičiulaitis, 
85-64 144 St., Jamaica 35, N. Y. Pažymėti, kad tai siunčiama 
premijos komisijai. Neatsiųsti veikalai nebus svarstomi. 


5. Premijos komisija bus paskelbta vėliau. 


Premijai galima siųsti ir suminėtų mokslų srities rankraščius. 


PRANEšIMAS 


Naujai pertvarkyta “Aidų" administracija iš Kennebunk Porto 
persikėlė į Brooklyną. Dabar visais administraciniais žurnalo reika- 
lais prašoma kreiptis šiuo adresu: Aidai, 680 Busswick Ave., Brook- 
yn 217 NY 


Redaguoja — Antanas Vaičiulaitis Redakcijos adresas— Antanas Vaičiulaitis, 
85-64 144th St., Jamaica 35, N. Y. 
Redakcijos nariai—T. Leonardas Andriekus, | 
O. F. M., Juozas Girnius, Alfonsas Nyka-Niliūnas Dailininko adresas — Telesforas Valius, 
84 Pine Crest Rd., Toronto, Ont., Canada 
Meninė priežiūra— Telesforas Valius 


Administracijos adresas — Aidai, 
Leidžia — Tėvai Pranciškonai 680 Bushwick Ave., Brooklyn 21, N. Y. 


